Datasets:

indiejoseph

/

ted-transcriptions-cantonese

like 2

sebastian_wernicke_1_000_ted_talks_in_six_words

喺 TED 嘅網站入邊 一共有超過一千個演講 我諗你哋多數都會覺得 好勁啊！ 但係我就唔係咁諗 我覺得依個係一個難題 因為你諗下，一千個演講意味著 有超過一千個諗法值得我哋傳播 邊有可能 傳播依一千個諗法？ 就算你諗住睇曬依一千條片 將所有嘢塞入你個腦 你都需要 超過 250 個鐘 我就計咗條數 每睇一條片造成嘅經濟損失大概係 一萬五千美金 既然佢會引起咁嘅經濟損失 我就諗我哋需要一個解决措施 跟住我會講下我嘅做法 觀望現實情況 有一千個演講 每個演講嘅平均長度係 約 2,300 個英文字 計下個總數 所有演講加起身一共有 230 萬個英文字 係《聖經》嘅三倍 問題就係 一個演講真係需要 2,300 字咩？ 可唔可以短啲啊？ 如果你想宣揚你嘅諗法 你絕對可以將佢縮到短過 2,300 字 唯一嘅問題係可以縮到幾短啊？ 一個演講你最少需要幾個英文字呢？ 我諗緊依個問題嘅時候 傳奇作家海明威出現喺我腦海 佢曾經講過依六個英文字 For sale: baby shoes, never worn （譯︰全新嬰兒鞋出售） 係佢寫過最好嘅小說 我仲見過一個「六字傳記」計劃 所有人都用六個英文字總結佢哋嘅生平 譬如： 「搵到真愛，卻同另一個結緍。」 「生活空虛，好弊。」 ——我好鐘意第二個 如果一篇小說可以濃縮成六個英文字 人嘅一生可以用六個英文字黎總結 咁一個演講都只需要六個英文字 中午飯之前就可以聽曬 今日所有演講喇！ （笑聲） 如果將所有演講進行濃縮 就可以由 230 萬英文字減到 6,000 我覺得幾好啊 然後我就開始嗌我所有嘅朋友 用六個英文字總結佢哋最鐘意嘅演講 依啲就係其中一啲例子，我覺得都幾好 譬如話 Dan Pink 關於動機嘅演講︰ 「唔要紅蘿蔔，唔要棍，淨係要意義。」 佢講得幾好，未睇過嘅快啲去睇下 依三句基本上就係佢十八分半鐘講嘅嘢 仲有人直接引用演講者嘅說話 例如 Nathan Myhrvold 嘅風格演講 同埋 Tim Ferriss 嘅演講 Tim Ferriss 嘅演講有時比較激動 宜家嘅問題係 如果我想有系統咁總結啲演講 我應該會有好多概要 不過會有好多敵人 所以我需要一個新方法 最好係只需要陌生人嘅 好好彩，有一個叫做 Mechanical Turk 嘅網站 你可以喺上邊發佈你唔想自己做嘅嘢 譬如話「唔該幫我用三個英文字 總結依篇文章」 我無通過任何低成本國家 嚟完成依個任務 不過我發現我淨係需要用 10 美分 我覺得好鬼平 但係就算係咁 都無可能逐個濃縮曬所有演講 因為如果你計下，有一千個演講 一個演講 10 美分 一個演講需要至少寫兩個概要 因為買返嚟嘅概要有可能質素好差 結果就會變成我要畀幾百蚊美金 所以我又諗到個新方法 我就諗所有演講都係關於 幾個固定嘅話題 如果我唔使人逐個總結 而係一次過畀佢哋 10 個演講 然後要佢哋用六個英文字 總結依 10 個演講 我就可以將成本減少百分之九十 用 60 蚊美金 我就可以將一千個演講 濃縮成 600 個概要 幾好啊！ 你哋可能會覺得 10 個演講變成 6 個英文字 根本無可能 事實係有可能嘅 統計學教授 Hans Rosling 嘅例子 可以證明 ——我諗你哋都睇過佢嘅演講 佢喺網上有 8 個演講 全部基本上可以用一句話嚟總結 所有演講都係想話我哋知︰ 「我哋嘅直覺一啲都唔準。 佢次次都證明我哋係錯嘅。」 講返網上請嘅人 佢哋做出嚟嘅嘢唔係太好 當我嗌佢哋將 10 個演講 縮成 6 個英文字嘅時候 有啲人就偷懶喇！ 佢哋都畀啲好行嘅嘢 有哋仲好無恥用六個英文字駁返我 問我最近係咪沉迷於網絡搜尋 我諗唔明點解有人會咁做 有人甚至憑空作個總結出嚟 我唔知啲演講係咪真係有依啲內容 不過 結果真係好令人驚奇 所有我請求嘅演講批次 都得到好多有意義嘅概要 依啲係我比較鐘意嘅 例如所有關於食物嘅演講 有人總結成： 「食物塑造身體、大腦同環境」 我覺得唔錯 關於幸福感嘅： 「努力得到幸福等如邁向不幸。」 到依度 我係由一千個演講開始 濃縮到 600 組六個英文字概要 聽落幾好 但係當你望住依 600 個概要 其實都幾多 然後我就諗，或者可以再濃縮 製造一個概要嘅概要 ——我的確做咗依件事 我將依 600 個概要 根據網上評分分成 9 組 然後搵人將佢哋濃縮 今次又有誤解喇！ 有人以為我想喺依啲咁精彩嘅演講入邊 搵一句好易上口嘅口號 不過令我驚訝嘅係 再一次，我請嘅人都做到嘢 例如所有有關膽量嘅演講 總結成「人亡」或者「人受難」 或者「總有簡單嘅解決方法」 仲有個令人詫異嘅演講總結成： 「星際古典樂作曲家嘅相。」 依嗰就係精粹所在 宜家我有 9 組非常概要 但係當你做得越耐，你就越唔滿足 就好似精餾釀酒一樣 你想得到最精餾嘅 所以我由一千個演講開始 我想將一千個演講濃縮成六個英文字 百分之 99.9997 嘅縮減率 不過我凈係畀咗 99.5 美金 總經費少於一百美金 今次一共有 50 個概要 25 美分一篇 因為我諗著今次難啲，所以費用會多啲 但不幸，我最初收到嘅結果 其中六個令我有啲失望 你哋應該會同意 佢哋都總結咗 TED 嘅某啲方面 但係感覺佢哋有啲平淡 有或者佢哋都分別總結咗 TED 嘅一個方面 然後我差唔多要放棄喇！ 直到有一晚，我開始組合依啲字 結果發現咗一個好好嘅方法 依個就係 通過眾籌力量、價值 99.5 美金嘅 一千演講六個英文字概要： Why the worry? I'd rather wonder （譯︰憂乜鬼？噢就算） 多謝 （掌聲）

a_j_jacobs_how_healthy_living_nearly_killed_me

我過去 10 年 飽受痛苦同屈辱 就係為咗： 自我提升 我從三方面入手 首先係由智慧入手 我決定由字母 A 到 Z 睇晒大英百科全書 嚟令自己聰明啲 準確啲嚟講 係由 a-ak 到 Zywiec 睇晒 依張相係全個系列嘅圖書 可以話，嗰年係好精彩嘅一年 亦係好有趣嘅經歷 不過都有痛苦嘅時候 特別係對我身邊嘅人 每次如果我傾計時講咗無關嘅嘢 我老婆就會罰我 1 美金 所以依個方法有缺點 不過之後 我決定要提升我嘅精神水平 上年我講過 我一直都無信仰 我係猶太人 但就同橄欖花園係美國一間 賣意大利菜嘅餐廳一樣搞笑 （笑聲） 其實唔係 我決定要通過親身經歷 嚟學習《聖經》 同埋我嘅民族歷史 我跟足《聖經》同《十誡》 入邊所有嘅規矩 譬如話留鬚 因為《利未記》提到唔畀剃鬚 依個就係我留咗一年鬚嘅樣啦 多謝你哋嘅反應 （笑聲） 我望落有啲似摩西 或者 Ted Kaczynski 兩個都有啲似啦 剪過之後就咁嘅樣 仲有隻綿羊 喺三部曲嘅最後一部裏邊 我想將重點放喺身體 我嘗試活得健康、成為最健康嘅人 所以我過去幾年就係做緊依啲嘢 而前幾個月我先啱啱完成依啲嘢 我想講：感謝上帝！ 因為咁健康生活真係好攞命 （笑聲） 真係好難頂 因為你要做好多好多嘢 多到難以置信 我聽過所有專家嘅意見 仲同過好多醫學專家傾過計 佢哋個個都話我知我要做嘅嘢 包括要正確飲食 做運動、冥想同埋養狗 因為呢啲都可以降血壓 我又喺跑步機上邊邊跑邊寫書 結果用咗我大概跑 1,000 英里嘅時間 嚟寫一本書 我仲要搽太陽油 搽太陽油係好大工程嚟 因為如果你聽皮膚科醫生嘅話 你需要搽一個細酒杯嘅份量 而且每四個鐘就要補搽一次 我估有一半寫書嘅時間用咗嚟搽太陽油 於是我變成一隻搽咗油嘅冬甩 有成差唔多一年 然後到洗手 我要好認真咁洗 而且我個免疫醫生話 要抹乾淨屋企所有遙控同手機 因為佢哋都係細菌嘅樂園 又一次用咗我好多時間 我仲開始用萬事安全嘅心態生活 因為咁樣生活先至健康 丹麥安全局推廣一個運動 倡議「行路戴頭盔係好事」 佢哋認為唔單止踩單車嘅時候要戴頭盔 行路嘅時候都要 你哋睇下 佢哋行街都戴頭盔 （笑聲） 係呀，我都跟住做 我承認我係有啲極端 但係如果你諗諗 正如魔鬼經濟學嘅作家所寫 如果以每公里計 飲醉酒跌死嘅人多過醉酒駕駛死嘅人 如果你飲咗酒 咁你今晚要諗下喇 我最終都完成咗呢三部曲 而亦可以話係成功嘅 所有健康指標都朝住正確嘅方向發展 我嘅膽固醇降低咗，體重減少咗 我老婆唔再話我肥 所以幾好 總體嚟講幾成功 我都意識到我太健康喇 但咁樣其實唔健康 因為太專注做健康嘅嘢 令我忽略咗我嘅屋企人同朋友 正如 Dan Buettner 話 一個強大嘅社交網絡 對我哋嘅健康非常重要 最後我完成咗依個健康計劃 不過健康計劃結束之後嘅一個禮拜 我停曬所有健康習慣 做返以前嘅自己，放縱自己 好啲似羅馬帝國卡利古拉暴君一樣 （笑聲） 不過唔包括性方面 因為我屋企有三個小朋友 所以唔會喺性方面放縱 不過我絕對有暴飲暴食 但最後我做返健康嘅嘢 宜家我回復正常 做返好多健康習慣 不過我冇再戴頭盔行路 依個健康計劃改變咗我嘅生活 但我無時間同你哋一一列舉 等我簡短咁講兩點 第一，令我好意外嘅 就係我宜家嘅生活更加靜 我哋生活喺一個好嘈嘅環境 火車、飛機同汽車 仲有電視機上 Bill O'Reilly 呢個人 都好嘈 （笑聲） 好多人都低估咗、忽略依個健康風險 噪音好明顯會影響我哋嘅聽力 而且仲會引起戰鬥或逃跑反應 一下好大嘅聲會引起你嘅戰鬥或逃跑反應 幾年之後就會造成慢性嘅破壞 例如破壞心血管 世界衛生組織進行做咗一項大研究 並且喺今年啱啱發布 依項研究喺歐洲進行 佢哋估計 每年歐洲因為噪音污染 令一百六十萬人損失咗一年嘅健康生活 所以佢哋認為噪音可以致命 另外 噪音對個腦都唔好 佢會破壞你嘅知覺 就連美國建國之父都知道 因為當佢哋撰寫《美國憲法》嘅時候 佢哋曾經喺大堂外嘅石卵 鋪滿泥土嚟減低噪音 等佢哋可以專心寫 所以，如果無減噪技術 美國可能唔存在 作為一個愛國者 我覺得戴耳塞同耳機非常重要 而且佢仲好意外咁改善我嘅生活 第二點，亦都係最後一樣我想要講嘅 依個亦係 TED 醫學嘅主題︰ 就係快樂對於健康好重要 以我為例 家下我維持到嘅健康行為 都係一啲會令我開心嘅 舉一個例子：食物 垃圾食物行業非常擅於帶畀我哋快樂 同埋知道咩可以令我哋最開心 但我認為我哋可以將佢哋嘅技巧 用喺健康食物之上 譬如話 我哋好喜歡脆口、有口感嘅嘢 所以我嘗試將香脆口感融入我嘅食譜 例如放啲瓜子 雖然可能你會以為自己食緊粟米片 （笑聲） 咁食法仲可以令我變得更健康 就係咁 依個計劃嘅書會喺 4 月出版 叫做《Drop Dead Healthy》 我希望喺新書宣傳途中唔會病倒 呢個係我最大願望 多謝各位！ （掌聲）

pavan_sukhdev_put_a_value_on_nature

我喺呢度同大家討論 大自然嘅無形性經濟 但壞消息係 大自然嘅後勤部門其實未運作 所以仲未出發票 但我哋需要處理呢個問題 我一出嚟就從事市場專業 一直都冇改 不過最近我大部分精力都投放到 研究人類開採返嚟嘅自然資源嘅價值 但佢哋仍然未有所謂嘅價錢牌 一個名為 TEEB 嘅計劃喺 2007 年開始 由一班 G8+5 嘅環保官員成立 佢哋嘅理念 源自斯特恩勳爵嘅苛刻見解 佢哋問咗自己一個問題： 如果經濟可以說服到人 及早對抗氣候變化 咁點解唔可以說服人類做保育？ 點解同一道理唔可以套用到大自然呢？ 而答案係：無錯，可以 但並唔係咁直接 生物多樣性係地球上活生生嘅結構 而並非死沉沉嘅氣體 佢存在嘅層面有 生態系統、物種同基因 規模又以國際、國內、本地、社區計 斯特恩勳爵同佢嘅團隊 為自然界付出嘅努力殊不簡單 而我哋開始咗第一步 個計劃由一份中期報告開始 喺短時間之內綜合咗 大量由研究員搜集返嚟 關於呢個課題嘅資料 而喺我哋編輯嘅結果之中 有一個驚人嘅發現 就係其實我哋損失緊自然資源 即係從大自然畀我哋嘅恩賜縮細緊 原來我哋以驚人嘅速度消耗嘅自然資源 價值高達 2 至 4 萬億美元 報告喺 2008 年發表 亦即係金融海嘯嘅時候 當時市場已經虧損達 2.5 萬億美元 自然資源損耗嘅規模亦達到同一規模 於是我哋開始 為國際社會 為各個政府 為本地政府同商界 為全球人類，為你同我 喺去年喺聯合國 針對大自然嘅無形性經濟同解決方法 發表咗呢堆報告 究竟係咩呢？ 一幅大家好熟悉嘅圖片 亞馬遜雨林 佢係一個巨大嘅碳庫存 一個擁有生物多樣性嘅庫存 但好多人都唔知 佢亦係一個雨水工廠 因為當東北信風橫過亞馬遜嘅時候 會有效咁收集水氣 每日大約二百億噸水氣被東北信風吸走 慢慢冷卻成雨水 落到拉普拉塔河盆 呢個降雨循環、呢個雨水工廠 有效咁孕育著 一個價值達 2,400 千億美元 位處拉丁美洲嘅農業經濟 但有一個問題 究竟烏拉圭、巴拉圭、阿根廷 仲有巴西嘅馬托格羅索州 為呢個咁重要嘅經濟來源 或者為亞馬遜生產雨水畀咗幾多錢呢？ 答案係冇 係零 呢個就係大自然嘅無形性經濟 呢個情況唔可以持續落去 因為經濟誘因同經濟不利因素好強大 經濟已經成為政策嘅籌碼 除非我哋正視呢個無形性經濟 否則我哋會面對一如所料嘅後果 目送珍貴嘅天然財產逐漸惡化同消失 呢個唔單止關係到亞馬遜同雨林 無論邊個層面 無論係生態系統、物種定係基因層面 呢個問題都係存在 雨林嘅雨水循環同水調節 係屬於生態系統層 喺物種層 有人估計過昆蟲傳播花粉 蜜蜂為果實授粉等等 價值約為 1,900 億美元 呢個差不多相當於 全球總農產量百分之 8 但我哋完全忽略咗呢點 但蜜蜂幾時有開過張發票畀我哋？ 或者，從基因層面睇嘅話 六成藥物都係從雨林或暗礁中提煉出嚟 同樣人類唔洗一分一毫就得到 呢樣帶我去問題嘅另一面 就係應該邊個收錢？ 呢啲基因物質如果屬於任何人嘅話 大概屬於貧窮社區嘅人 佢哋嘅知識幫研究員搵到化學分子 令化學分子最終成為藥物 但現實佢哋一無所得 如果你睇下物種層次 你見到魚類 今日，海洋漁產嘅損耗非常顯著 迅速危及窮人、漁民嘅生計 全球大約 10 億人依賴海裏邊嘅魚為生 10 億人依賴魚類 作為動物蛋白質嘅主要來源 目前魚類損耗速度係一個巨大嘅人禍 會造成一個前所未有嘅健康問題 最後，喺生態系統層面 無論講緊樹林嘅防洪或者防旱功能 以至貧困嘅農民外出收集枯枝落葉 供家畜家畜用 或者佢哋嘅妻子去樹林執柴 到最後窮人係最依賴生態系統嘅一班人 我哋研究估計 喺巴西、印度、印尼等國家 縱使生態系統服務 呢類從大自然免費流到人類嘅資源 或者佔國內生產總值百分比唔多 由百分之 2 到 15 不等 但係如果呢啲國家計埋大自然資源 對貧窮人口嘅價值 得出嘅數字係佔國內生產總值 百分之 45、75 甚至 90 差異就係呢度 因為佢哋對貧窮嘅人嚟講好重要 如果你破壞呢個珍貴資源 亦即係生態系統 或者任由佢惡化 你就唔可以指望有正常嘅發展模式 情況將會有幾壞？ 呢度有張叫做平均物種豐度度嘅圖片 基本上量度老虎、蟾蜍、壁蝨 諸如此類嘅數量 又或者計唔同物種嘅生物質 綠色部分代表百分比 先睇綠色嘅話 呢度大概有百分之 80 至 100 再睇黃色，就有百分之 40 至 60 呢個係對比原有數量嘅百分比 即係工業化前，1750年 而家我會畀大家睇 目前情況不變會造成咩後果 只需要留意印度、中國、歐洲 同非洲撒哈拉以南嘅顏色改變 我哋以不可持續嘅速度消耗全球生物質 再睇 僅存綠色嘅地方，好遺憾 只係類似戈壁沙漠嘅地方 譬如苔原同撒哈拉 不過無用，因為呢啲地方物種好少 生物量又唔多 呢個就係挑戰所在 之所以有轉變，歸根究底 我認為係一個基本問題 我哋忽視咗公共利益同私人利益嘅差別 我哋一向漠視公共財富 純粹因為大家覺得係公共嘅 所以就冇理 泰國有一個例子 由於嗰度紅樹林價值唔高 以佢哋九年生命大概值 600 美元 相比作為養蝦場嘅價值 約莫係 9,600 美元 啲人就將紅樹林改為養蝦場 紅樹林就係咁逐漸絕跡 如果仔細睇下得出嚟 嗰 9,000 美元嘅獲利 當中接近 8,000 美元其實都係補貼 所以權衡利弊嘅時候 就會發現實際利潤分別係 1,200 美元同 600 美元 咁樣唔難明白 另外 如果計算將養蝦場嘅土地恢復生產用途 代價將會係幾多？ 一旦土地裏邊嘅鹽同化學起咗作用 恢復成本大概係 12,000 美元 但保留紅樹林嘅好處 包括抵禦風暴、颱風同為窮人提供漁獲 價值有成 11,000 美元 試下從另一角度去睇 如果從公共財富出發 而非私人利益 我哋會得到一個好唔同嘅答案︰ 就係好明顯，保育比破壞更加合理 但呢個係咪只係泰國南部嘅情況？ 唔係，呢個係全世界嘅狀況 以同一條數計…… 過去十年有一個組織 TRUCOST 以同一條數計 佢哋為最頂尖 3,000 家公司 計經濟外部性 換句話說 如果照正常營商，成本係幾多？ 呢度唔係指非法勾當 而係講一般營商會排放氣體、改變氣候 因此一般營商會附帶著經濟成本 一般營商會放出污染物 所以附帶著經濟成本、健康成本等等 至於淡水利用 如果你喺鄉村耕地旁邊 鑽鑿水源去煉焦炭 雖然無違法，但的確賠上社區 我哋可以阻止嗎？點樣阻止？ 我認為第一件事係需要認識自然資源 簡單講生物就係自然資源 我哋需要認識自然資源 同埋將佢擺入我哋嘅模式入面 當量度國民生產總值 呢個作為國家經濟表現嘅指標時 我哋並無包括最珍貴嘅自然界資源 當我哋睇公司業績 我哋亦無包括公司對大自然嘅影響 以及營商帶嚟嘅社會代價 咁嘅計算方法一定要停用 呢個亦係我目前最有興趣嘅嘢 之前我搞咗一個綠色審計計劃 大約喺 2000 年代初 當時印度一心想 令國內生產總值呯呯聲咁上 藉此推動發展 同時眼看著中國 有百分之 8 至 10 嘅增長 佢哋問，點解我哋做唔到？ 我同幾個朋友都覺得成件事唔合理 認為追上國內生產總值 只會為社會帶嚟更多代價同損失 於是我哋決定做大規模審計 為印度同佢各個邦做綠色審計 我嘅興趣就係咁樣開始 後來演變成 TEEB 計劃 終於，可以喺國家層面 審計呢種綠色帳單！ 而世界銀行亦確認咗呢個計畫 開展名為 WAVES 嘅計劃 全名叫生態系統價值審計及估值計劃 但審計生態層對上嘅商界層面都重要嘅 事實上我哋亦都喺 TEEB 計劃裏邊做過 我哋做咗一個好棘手嘅個案︰ 中國嘅伐林問題 呢個問題係重要嘅 因為中國喺 1997 年 黃河足足乾涸咗九個月 造成農業嚴重損失 對社會帶嚟損失同禍害 一年後長江泛濫 造成差唔多 5,500 人死亡 好明顯，伐林就係問題根源 伐林好大程度上同建造業有關 之後中國政府明智作出回應 禁止咗砍伐林木 回顧 40 年 如果當初我哋有計埋呢啲大自然成本 包括表土流失、水道乾涸 同生產力損失 因為上述原因以及伐木等等 對本地社區造成嘅損失 呢啲成本幾乎係 木材市價嘅兩倍 北京市場上嘅木材價格 理應因此上漲到三倍 以反映中國社會付出嘅天然代價 當然，經一事長一智 應對嘅辦法就係喺公司嘅層面做 並且由公司帶頭做起 盡可能為包含自然成本嘅界別審計 同埋披露當中嘅自然成本 有人曾經問我 若果考慮對印尼雨林嘅影響 聯合利華定係寶潔比較傷害低？ 我唔識答，因為呢兩家公司雖然好專業 但都無計算或披露過經濟外部性 如果我哋睇下彪馬等嘅公司 佢哋嘅行政總裁兼董事長 Jochen Zeitz 曾經喺一個活動同我講 佢會比我更加早落實個計劃 我哋大概同期落實咗個計劃 而佢真係有做 佢基本上為彪馬計算自然成本 彪馬有 27 億美元營業額 有 3 億美元利潤 除稅後有 2 億美元 同埋有 9,400 萬美元 經濟外部性同營商成本 情况雖然不利 但佢哋有信心同勇氣講︰ 「我哋計緊呢樣嘢呀， 因為我哋深知， 唔去計永遠都管理唔到。」 呢個例子，可以作為大家示範 亦令我哋感到安慰 如果更多公司都願意做 如果更多界別參與 分析員、企業分析員 好似我哋咁嘅人、消費者 或者非牟利組織 去審視同比較企業嘅社會表現 雖然未成事，但已經有例可循 係可以做到嘅！ 我好慶幸英國特許會計師公會 已經成立一個國際聯盟進行計算工作 另一個我喜歡嘅方法 就係創造綠色碳市場 講開又講，我真係好鐘意 經濟外部性嘅計數同綠色碳市場 TEEB 有超過 12 組不同方案 包括評估保護區、為生態系統服務結算 同埋生態驗證 而上述呢三樣係我最鐘意嘅 咁咩係綠色碳？ 而家我哋有嘅係啡色碳市場 呢個市場不斷排放二氧化碳 歐盟排放交易體系就係其中主要市場 由於發行過度，呢個體系表現唔理想 有啲似通脹：你大量發鈔 然後一如所料，價格下降 呢啲全都同能源、工業有關 但我哋忽略咗其他排放 例如黑色碳，即係煤煙 我哋亦忽略咗藍色碳 即係最大嘅碳庫存 佔總碳庫存超過百分之 55 所謂藍色碳 係指海洋同大氣層之間嘅流動 好欣慰，藍色碳差不多係收支平衡 事實上，海洋吸收嘅 大約係我哋排放嘅四分一 吸收會導致海洋酸化 或者鹼度下降 我哋稍後再講 最後，綠色碳指砍伐樹林 仲有係來自農業嘅甲烷排放 綠色碳加埋藍色碳 合共佔我哋排放嘅四分一 我哋其實已經有方法 就係透過一個 REDD Plus 嘅結構 或者機制 減少因伐林同林地惡化而造成碳排放 挪威為咗推行 Red Plus 計劃 已分別投放 10 億元落印尼同巴西 進展係有 但仍然要花好多工夫 咁問題解決到嗎？經濟可以解決到嗎？ 未必 因為仲有海洋、珊瑚礁 你哋睇睇 佢哋遍佈全球 由密克羅西尼亞 一直到印尼、馬來西亞 印度、馬達加斯加 到加勒比海西面 呢啲紅點、紅色區域 基本上為過五億人口提供糧食同生計 即係大概佔全球八分一人口 不幸嘅係，珊瑚礁消失緊 而科學家指出 大氣中嘅二氧化碳 只要超過百萬分之 350 珊瑚礁就會有生存危險 我哋唔單止危害到 整個珊瑚物種、溫水珊瑚 同埋海洋四分一魚類 仲危及超過五億人嘅生命同生計 呢五億人身處發展中嘅貧窮國家 因此喺氣候和談裏邊 限制二氧化碳喺百萬分之 450 同埋限制氣温上升兩度 都似乎係合乎道德嘅 而我哋社會亦似乎經過道德思考 選擇放棄珊瑚礁 但我想喺完結前講 放棄珊瑚礁呢件事我哋或者已經做咗 但大家諗下後果 所以請大家唔好繼續咁做 因為我哋擁有嘅生態建設 同自然資本就得咁多 我哋唔可再負擔合乎道德嘅錯 多謝各位 （掌聲）

monika_bulaj_the_hidden_light_of_afghanistan

好多好多年前 我就以阿富汗為終點開始旅行 旅程由我嘅國家 波蘭嘅東邊界開始 我行過 嫲嫲故仔入邊嘅森林 個森林周圍都係墓地 墓地背後，代表 20 世紀 成千上萬嘅人 被放逐或殺害 但係喺生靈塗炭之外 我發現咗一片温暖嘅土地 我遇到謙遜嘅人 我聽到佢哋祈禱 我食佢哋食嘅麵包 從東歐到中亞 我行咗 20 年 我穿過高加索山脈 行過咗中東 北非 同俄羅斯 喺呢啲地方我仲遇到更加多謙遜嘅人 我食佢哋嘅麵包，聽佢哋祈禱 依個就係我去阿富汗嘅原因 有一日，我行過 奧克蘇斯河上條橋 我獨自一人行 個阿富汗士兵見到我嘅時候都好驚訝 甚至唔記得喺我嘅護照上蓋章 但係佢哋畀咗杯茶我 我覺得 佢嘅驚訝反而保護咗我 由阿富汗接壤伊朗邊境 到阿富汗嘅瓦罕走廊 我騎過馬 撐過艇，搭過順風車 通過依種方式 我發現咗阿富汗神秘嘅一面 我僅有嘅物件 就係本筆記簿同部相機 我聽到伊斯蘭教蘇菲派祈禱 蘇菲派係一班謙遜嘅穆斯林 但係塔利班分子好憎佢哋 仲有不為人知嘅河流 從直布羅陀到印度 扯上好多神秘嘅嘢 喺清真寺，信徒 會以淚水祝福 恭敬嘅外國人 而且會當係寶咁歡迎佢哋 關於依個國家同人民 我哋知道幾多？ 我哋只係假扮保護佢哋 我哋又有幾瞭解啲鄉鎮？ 嗰度唯一嘅止痛藥 唯一止餓嘅食物 係鴉片 依班身處喀布爾屋頂上嘅人 係戰爭 10 年後 染上鴉片癮 依啲係遊牧民族嘅女仔 佢哋成為咗阿富汗商人嘅性工具 戰爭 10 年後 我哋對呢度嘅女性瞭解幾多？ 佢哋身上套住個中國造嘅 尼龍袋 係所謂嘅穆斯林傳統波卡服裝 有一日 我見到阿富汗最大嘅學校 係間女校 有一萬三千個女仔 喺依度返學 佢哋喺地牢一間房上堂 入邊周圍滿佈蝎子 但係佢哋對學習嘅熱愛 令我熱淚盈眶 我哋又知道幾多 嗰啲夠膽送自己個女去返學嘅家長 受到幾多 阿富汗恐怖分子嘅死亡恐嚇？ 依個地區好危險，周圍都係塔利班份子 但係啲女仔都讀到書 我想幫啲無辦法出聲嘅人 講出佢哋嘅故仔 向外界展示佢哋不為人知嘅一面 展示喺依場遊戲嘅帷幕後邊 被媒體、全世界 所遺忘嘅小小世界 多謝 （掌聲）

cheryl_hayashi_the_magnificence_of_spider_silk

我喺度想講蜘蛛有幾勁 同埋我哋可以 從呢種動物身上學幾多嘢 蜘蛛真係世界公民 你差唔多可以 喺所有陸生生境上面揾到蜘蛛 呢個紅點就係北美洲大盤地 喺嗰度，我同埋我班同事 參與一個高山生物多樣性嘅研究 呢個係我哋其中一個野外考察點 畀你睇下係點嘅樣 呢！呢個藍色點係我一個同事 呢道雖然寸草不生 但係都有幾多蜘蛛㗎 翻轉嚿石頭 睇下呢隻蟹蛛同隻甲蟲玩雙撲 蜘蛛唔單止周圍都係 而且仲好多種 有記錄嘅都超過四萬種 為咗明白個數字 呢幅圖比較四萬種蜘蛛 同四百種靈長類動物 蜘蛛種類差唔多 係靈長類種類嘅百幾倍 蜘蛛算係好古老嘅生物 下面呢道，呢個係地質學嘅時標尺度 上面嘅數字代表幾百萬年前 所以零就代表今日 咁，呢個數字指出 蜘蛛可以追溯到 差唔多三億八千萬年前 又咁講 呢條打直嘅紅色線 就係人類喺七百萬年前 從猿人分咗出嚟 所有蜘蛛喺一生之中總會吐過絲 大部分蜘蛛會用上大量嘅絲 而且，蜘蛛絲 對蜘蛛求生同繁殖都幾重要 遠古嘅蜘蛛都可以做絲 因為我哋可以從石化咗嘅蜘蛛 身上嘅吐絲頭略知一二 所以，蜘蛛同埋蜘蛛絲 已經存在咗三億八千萬年 你唔使同蜘蛛相處太耐 就可以明白到蜘蛛絲 對蜘蛛一生有幾重要 蜘蛛用絲有好多原因 例如搖曳安全拖絲 包裹蜘蛛蛋以供繁殖 保護性撤退 同埋獵食 蜘蛛絲有好多種 譬如，呢隻園蛛可以做 七種唔同嘅蜘蛛絲 當你睇呢個環形蜘蛛網時 你其實睇緊好多種蜘蛛絲纖維 網圈同網輻係由一種蜘蛛絲做 但螺旋捕網卻係由兩種唔同嘅蜘蛛絲： 小絲體同埋粘滴組成 蜘蛛係點樣整到咁多種蜘蛛絲呢？ 要揾答案，你就要睇埋啲蜘蛛嘅吐絲頭 蜘蛛絲從吐絲頭嗰度出嚟 對於我哋蜘蛛絲生物學家嚟講 吐絲頭就係蜘蛛嘅「生意」來源 （笑聲） 我哋用咗好長日子…… 嘻，唔好笑，我嘅生活係咁 （笑聲） 我哋日以繼夜盯實蜘蛛呢部分 以下就係我睇到嘅嘢 好多纖維從吐絲頭嗰度出嚟 再深入啲睇 每個吐絲頭上面有好多個咀 每款絲纖維喺唔同嘅咀度噴出嚟 如果你從纖維追溯入返蜘蛛身體 你揾到嘅係 每一個咀連接住獨立嘅絲腺體 絲腺體好似一個裝住好多絲蛋白嘅囊 如果你有機會解剖圓網蜘蛛 我希望你有機會揾到 一個好靚、半透明嘅絲腺體 每隻蜘蛛裡面，有幾百個絲腺體 有時，甚至成千個 呢啲絲腺體可以分為七類 佢哋大細、外形唔同 有時顏色都唔同 喺圓網蜘蛛裡面 你可以揾到七種絲腺體 即係我喺呢張圖描述咁 我哋從一點鐘位置開始睇 嗰啲係小管狀嘅絲腺體 負責製造卵囊體外絲 呢啲係聚狀絲腺同埋鞭狀絲腺 聚狀絲腺同鞭狀絲腺一齊製造 圓網蜘蛛網上面好黐嘅螺旋捕網 梨渦狀絲腺製造黐固劑 即係黐住蜘蛛絲同埋基質嘅嘢 葡萄串狀絲用嚟包住獵物 小壺腹狀絲用嚟起網 研究得最多嘅絲： 大壺腹狀絲 呢種絲用嚟做圈、輻，同搖曳安全拖絲 咁蜘蛛絲究竟係點㗎呢？ 蜘蛛絲差唔多全部由蛋白質造成 絕大部分呢啲蛋白質 都能夠由單基因家族解釋 所以，我哋今日睇到不同種類嘅蜘蛛絲 都係由單基因家族所編碼而成 因此，可以假設 原始蜘蛛祖先只係做一種絲 同埋喺過去嘅三億八千萬年 有一種蜘蛛絲基因複製咗 跟着，分開演變、專門化 同一條基因不停不停咁重複以上 最後演化出大量唔同樣嘅蜘蛛絲 但所有呢啲蜘蛛絲都有幾個共同點 譬如佢哋都係好長 同其他蛋白質比較，佢哋長得出奇 佢哋又高度重複 同埋擁有好多甘氨酸 同丙氨酸類型嘅氨基酸 為咗將一粒蜘蛛絲蛋白形象化 呢條係拖絲蛋白 正確啲嚟講 係黑寡婦蜘蛛吐出嚟嘅 拖絲蛋白嘅其中一部分 呢款蛋白序列，我好鐘意日日夜夜睇住 （笑聲） 你呢道睇到嘅字母係氨基酸嘅簡寫 我用綠色標示甘氨酸 紅色標示丙氨酸 你會睇到好多 G 呀同 A 呀 同埋好多短又重複嘅序列 所以舉例嚟講 有好多多聚丙氨酸 或者寫做 A，就係 AAAAA 亦都有 GGQ，同埋有 GGY 你想像呢啲短嘅序列組成詞語 而詞言轉過嚟又組成句子 舉個例，呢道等如一句句子 綠色呢部分同埋紅色呢部分嘅 多聚丙氨酸會不斷重複 以至你會見到一條絲分子裡面 有幾何級數嘅氨基酸序列 同一隻蜘蛛吐嘅絲 可以有好唔同嘅重複序列 喺熒光幕頂上面 你見到園金蛛嘅拖絲嘅重複單位 個重複單位好短 喺下面，呢個就係同一隻蜘蛛嘅 卵鞘或者小管狀絲蛋白嘅重複序列 你可以見到呢啲絲蛋白有幾唔同 所以，呢個就係 蜘蛛絲基因家族多元化嘅美 重複單位唔單止每個長度不一 佢哋嘅序列都唔同 而家，我再將甘氨酸填上綠色 丙氨酸填紅色 絲氨酸，即係大楷 S，填紫色 咁樣，你能夠見到 上面嗰啲重複單位 差唔多都係綠色、紅色 同埋下面嘅重複單位好多都係紫色 我哋生物學家嘗試用 呢啲序列、呢啲氨基酸序列 去解釋絲纖維嘅機械特性 蜘蛛將佢哋啲絲全部用喺身體出面 對我哋嚟講真係好方便 因為咁樣令測試蜘蛛絲超簡單 要知道，我哋喺實驗室度 係喺空氣之中測試蜘蛛絲嘅 務求同實際蜘蛛 用佢哋嘅絲蛋白環境一模一樣 量度蜘蛛絲特性嘅定量方法 包括有延展測試 亦即係拉痕纖維兩端，令佢好貼服咁 呢個應力應變曲線 由測試同一隻蜘蛛製造嘅 五條纖維所產生 喺度，你見到五種纖維有唔同特性 你睇下條縱軸嗰個應力 如果你睇呢啲纖維嘅最大應力值 你就睇到真係好多變化 事實上，拖絲或者壺腹狀絲 係呢啲纖維裡面最強嘅 我哋諗，因為拖絲 係用嚟做蜘蛛網嘅圈同輻 所以要好強 但如果你睇張力 即係纖維可以拉幾長 如果你睇著個最大數值 呢道，又係好多變化 好明顯，係鞭毛狀絲或者捕旋小絲勝出 實際上，鞭毛狀纖維 可以真係拉長超過一倍 所以絲纖維有唔同嘅強度 同埋唔同嘅伸展能力 至於螺旋捕網 佢要夠延伸力 去吸收飛行獵物嘅衝擊 如果佢唔能夠延伸好多 咁當昆蟲撞埋蜘蛛網嗰陣 就會彈翻出去 所以如果成個蜘蛛網都係用拖絲所做 昆蟲只會成日彈入又彈出 但係，如果真係用 超級伸展嘅捕蟲螺旋絲 個網就有能力吸收衝擊、捕著獵物 由於蜘蛛造嘅纖維當中有唔細嘅變化 所以我哋戲稱蜘蛛個肚為「工具箱」 令佢哋有足夠款式嘅纖維同環境互動 但係，蜘蛛種類之間嘅差異係點嘅呢？ 不如睇下唔同蜘蛛但同一種嘅絲？ 呢個領域大部分地方都未探討過 但係，我呢道有啲數據可以畀你睇 呢道比較 21 種蜘蛛所吐嘅拖絲 有啲係圓網蜘蛛 有啲唔係圓網蜘蛛 有人曾經假設過 圓網蜘蛛好似金蛛咁擁有最韌嘅拖絲 因為佢哋一定要捕捉飛行獵物 呢道你睇緊嘅韌度圖 圖上面黑點越高，代表越韌 呢道幅進化樹圖係說明 21 種蜘蛛基因關係 我填咗圓網蜘蛛黃色 而兩個紅箭咀就指向 新婦蛛同埋十字園蛛嘅韌度值 講開新婦蛛同埋十字園蛛 合成蜘蛛絲嘅研究嘅大部分時間同金錢 都用喺複製呢兩種蜘蛛嘅拖絲蛋白 但係，佢哋嘅拖絲唔係最韌嘅 事實上，呢個調查發現最韌嘅拖絲 係白色呢部分，一種圓網蜘蛛造嘅拖絲 呢條拖線由花皮蛛所吐 花皮蛛根本唔用網嚟捕獵 而係潜伏一旁 等待獵物慢慢走近自己 然後噴啲好似絲嘅毒液落昆蟲度 令獵物唔郁得 花皮蜘蛛就係用絲線捕獵 我哋唔知點解花皮蛛需要咁韌嘅拖絲 但就係好似呢啲不尋常發現 令生物勘探咁刺激同有價值 不尋常發現幫我哋衝破想像嘅限制 而家，我準備標上 尼龍纖維、蠶蟲絲 羊毛、克維拉 同埋炭纖維嘅韌值 你可以見到 差唔多所有蜘蛛嘅拖絲都比以上物料韌 蜘蛛絲之所以咁特別 同吸引仿生學家注意 係因為佢柔合強度、伸展度，同埋韌度 亦因為咁，人類轉向 從大自然尋找解决方法 蜘蛛絲嘅強度、伸展度，同埋韌度 加上蜘蛛絲唔會引致免疫反應嘅特點 令到蜘蛛絲應用喺生物醫學上相當吸引 例如，作為人造肌腱嘅物料 用於引導神經再生 同作為組織生長嘅支架 蜘蛛絲嘅防彈特性亦都非常有應用潛力 蜘蛛絲可以用於盔甲同裝備保護上 令佢哋更輕、更柔韌 蜘蛛絲除咗有仿生學應用價值之外 蜘蛛絲仲會令人陶醉 我好鍾意當我喺實驗室嗰時 有一條新嘅蜘蛛絲序列送入嚟 呢樣嘢係最正嘅 （笑聲） 我覺得，蜘蛛好似 同我分享緊一個遠古秘密 所以我會用我嘅餘生研究蜘蛛絲 下次，當你見到蜘蛛網時 唔該，停一停 睇埋啲一種人類已知最高性能嘅材料 借用文學嘅一句話 一隻叫夏洛特嘅蜘蛛話︰ 「蜘蛛絲係偉大嘅。」 多謝 （鼓掌） （鼓掌）

luis_von_ahn_massive_scale_online_collaboration

有幾多人填寫網頁表格時 需要識別變形驗證碼？ 有幾多人覺得哩樣嘢真係好煩？ 都唔少啊。哩樣嘢就係我發明嘅 （笑聲） 或者講我係發明嘅其中一個 哩樣嘢叫 CAPTCHA 佢之所以會出現喺網頁度 係因為電腦要確認你、填格嘅 哩個人係一個人類 而唔係電腦程式 為咗千萬次重複填表嘅電腦程式 至所以有變形驗證碼 係因為正常人讀哩啲扭曲文字 完全冇難度 但電腦就仲未做到 譬如，喺 Ticketmaster 網站上 你要輸入哩啲變形驗證碼嘅原因 係為咗防止黃牛用程式 每次兩張咁買成幾萬張飛 驗證碼喺網絡十分普遍 既然我哋咁頻繁用到佢 於是好多時候用戶遇到一啲問題 哩度係一個來自雅虎註冊頁嘅例子 展示畀用戶嘅隨機字符「WAIT」 咁啱可以組成一個英文字「等待」 最有趣嘅係 20 分鐘後雅虎網上支援組收到訊息 （文字：幫我啊！ 我都等咗廿幾分鐘，畫面依然冇郁） （笑聲） 佢仲以為網站叫佢等 當然冇嘢比哩個人幾騎 （笑聲） 驗證碼計劃係我哋十多年前 喺卡內基梅隆大學搞起嘅 之後開始被廣泛應用 宜家等我來講下我哋幾年後 搞嘅另一個項目 即係驗證碼嘅進化版 我哋稱之為「reCAPTCHA」 哩個項目最先喺卡內基梅隆大學開始 之後仲成為一間公司 大概一年半之前 谷歌收購埋哩間公司 宜家等我來講講哩個項目係點開始嘅 哩個項目出於以下嘅事實： 全球每日輸入大概 2 億次驗證碼 我第一次聽到嘅時候都幾自豪 我諗，我哋嘅研究都幾大影響喔 跟住我就覺得唔對路 因為你每輸入一次驗證碼 你就浪費咗 10 秒鐘嘅時間 如果你將佢乘以 2 億 咁人類因為輸入驗證碼 而每日浪費咗 50 萬個小時 所以我就開始覺得唔爽 （笑聲） 跟住我就開始諗 嗯，當然啦 我哋冇可能放棄驗證碼糸統㗎嘛 因為網絡安全旨意佢 但係咪有辦法可以利用佢 來為人類做啲好事？ 嗯，關鍵在於 當你輸入一個驗證碼嘅時候 喺嗰 10 秒鐘 你嘅大腦係度做緊一啲好神奇嘅 而電腦未做到嘅嘢 我哋可唔可以用哩 10 秒 做啲有用嘅嘢呢？ 換個講法 係唔係有啲計算機無法解決嘅龐大問題 而我哋可以將佢分為 10 個 10 秒嘅子問題呢？ 咁樣，每次有人輸入一個驗證碼嘅時候 佢哋就解決咗哩個問題嘅其中一部分 答案係肯定嘅 而哩個就係我哋做緊嘅嘢 你可能唔知道 宜家你每次輸入驗證碼嘅時候 你唔單止證明咗自己人類嘅身份 同時亦喺度幫緊我哋數碼化圖書 等我來解釋一下： 目前已經有好多項目做緊圖書數碼化 谷歌有一個 「互聯網檔案計劃」都有一個 亞馬遜同埋 Kindle 亦都試緊數碼化圖書 基本上，數碼化圖書要由一本舊書開始 你睇過書㗎吓？ 一本書？ （笑聲） 你從一本實體書開始，掃描佢每一頁 掃描一本書 就好似對本書每一頁影一張相 畀到你每一頁嘅樣貌 哩啲影像包括咗書每一頁嘅文字 下一步就係電腦需要認到 哩個影像入邊嘅所有文字 目前使用嘅技術叫做 OCR 即係「光學字符識別」 OCR 首先獲取文字嘅影像 然後嘗試辨認出 出現喺嗰個影像入邊嘅文字 問題在於 OCR 並唔完美 尤其用喺古書嘅時候 古書上面嘅墨跡已經變淡 紙質開始變黃 好多文字 OCR 認唔到 譬如，五十幾年前嘅書 當中大概有 30% 嘅文字 唔可以俾電腦識別 所以，我哋喺度做緊嘅嘢 就係將所有哩啲電腦認唔到嘅文字 攞出來 等人喺網上輸入驗證碼嘅同時 幫我哋認啲字 所以，下一次你輸入驗證碼嘅時候 你輸入嘅嗰啲文字實質上 來自被數碼化緊嘅圖書 而所有哩些文字都係電腦認唔到嘅 另外，宜家之所以出現兩組文字 而唔係一組文字 係因為其中一組文字 係系統喺書入邊認唔到嘅字 但係既然佢唔知答案係乜嘢 佢都唔可以判斷你認得啱唔啱 所以我哋嘅做法就係 畀一組系統已知嘅文字組合你 我哋唔講畀你知邊個打邊個 我哋淨係講「請將兩個組合輸入」 如果你正確輸入電腦已知嘅組合 電腦就認為你係人類 同時對你輸入嘅另一個組合多幾分信心 如果我哋對 10 個人重複哩個過程 而佢哋都輸入咗個新詞係乜嘢 咁我哋就可以正確咁數碼化多一個詞語 哩樣就係系統嘅運作原理 同時，因為我哋已經喺三四年前 發佈咗哩個系統 好多網站已經由以前嘥用戶時間嘅 舊驗證碼系統 轉去哩個新嘅 可以幫助數碼化圖書嘅系統 例如，喺 Ticketmaster 嘅網站上 你每一次買飛，都係幫緊數碼化圖書 喺臉書，你每一次加好友或者打招呼 你都係幫緊數碼化圖書 推特同埋另外 35 萬個網站 都用緊 reCAPTCHA 事實上，使用 reCAPTCHA 嘅 網站數量如此之多 以至到我哋每日數碼化嘅文字數量 亦都十分之高 大概有 1,000 萬之多 相當於每年數碼化咗 250 萬本書 而哩一切都係一個字一個字咁 由用戶喺網上輸入驗證碼得來嘅 （鼓掌） 當然 既然我哋每日都可以完成咁多字 有趣嘅事就有可能會發生 尤其而家，我哋同時向用戶展示 兩個隨機產生、並列出現嘅英文單詞 好笑嘅嘢會發生 譬如，我哋展示咗哩個詞語 詞語「基督徒」冇乜問題 但係如果你同另外一個隨機選嘅詞語 擺埋一齊 就可能搞禍咗 我哋就見到咁樣嘅組合 （英文意思：壞基督徒） 但更衰嘅係 哩组文字咁啱出現喺一個叫 「上帝王國嘅使館」嘅網站上 （笑聲） 哎呀 （笑聲） 哩度仲有一個 JohnEdwards.com （譯：可惡嘅自由派） （笑聲） 所以我哋每日都喺度侮辱人 當然，我哋不單止侮辱人 既然我哋隨機產生兩組字 有趣嘅嘢可能會發生 所以佢實際上催生咗 一個十分龐大 有成千上萬人參與嘅互聯網潮流 叫「驗證碼嘅藝術」 我相信你哋在座一啲人已經聽過 佢係咁運作嘅 想像你自己正喺度用緊互聯網 如果你見到一個有啲奇怪嘅驗證碼 好似咁 （譯：隱形嘅土司機） 然後，你應該做嘅係將佢截圖落來 跟住，當然啦，你將個驗證碼填好 因為咁樣已經幫緊我哋數碼化圖書 所以，你首先截圖落來 然後畫一啲同佢相關嘅嘢 （笑聲） 就係咁 哩度有成千上萬咁樣嘅作品 有啲都好可愛咖 （譯：捉緊佢） （笑聲） 有啲更加搞笑 （譯：飲大咗嘅建國者） （笑聲） 仲有一啲 譬如「古生物學嘅史維錘」 佢哋包括饒舌家 Snoop Dogg （笑聲） 哩個係我最鐘意嘅 reCAPTCHA 數字 我最鐘意嘅部分 7 億 5 千萬哩個數字 係通過 reCAPTCHA 幫我哋 數碼化圖書嘅人數 剛好世界超過百分之一嘅人口 已經幫過我哋數碼化人類知識 就係哩個數字激勵我去研究一個問題： 如果你睇睇人類嘅大型成就 嗰啲歷史上人類合力完成嘅大事 譬如，建造埃及金字塔 或者巴拿馬運河 或者將人類送上月球 哩度有一個幾有趣嘅 關於呢啲大事嘅事實 就係佢哋全部都係 由差唔多數量嘅人完成嘅 好奇怪，佢哋全部都係 由差唔多 10 萬人完成嘅 原因係，喺互聯網出現之前 集合超過 10 萬人 ——唔好講話畀錢佢哋 係幾乎冇可能嘅 但係因為有咗互聯網 我啱啱展示畀你哋嘅項目 就有 7 億 5 千萬人參與 來幫我哋數碼化人類知識 所以激勵我研究嘅問題就係 如果我哋可以用 10萬人 將人類送上月球 我哋可以用 1億人做啲乜嘢？ 基於哩個問題 我哋開展咗好多唔同嘅項目 等我同你哋介紹下我最為之興奮嘅一個 哩個項目我哋已經半公開地 進行咗差唔多一年半 佢仲未正式運行，叫做 Duolingo 因為我哋仲未投入使用，所以，噓！ （笑聲） 我相信你哋都會守口如瓶嘅 哩個項目係咁樣開始嘅 我向我嘅研究生 Severin Hacker 提出一個問題 ——哩個就係佢 我向佢提咗一個問題 ——順便一提，你冇聽錯 佢確實姓「Hacker（譯︰駭客）」 我向佢提出咗哩個問題： 我哋點樣先可以叫 1 億人義務咁 幫手將互聯網翻譯成主要嘅語言？ 嗯，關於哩個題目我哋有好多嘢可以講 首先係翻譯網頁 互聯網分為多種語言 其中一大部分係英文 如果你唔識英文 你就冇辦法接觸到互聯網 但同時亦有一大部分係其他語言 同樣，如果你唔識嗰啲語言 你亦無法接觸到互聯網 所以我好想可以將整個互聯網 或者至少係大部分 翻譯成每一種主要語言 哩個就係我想做嘅事 但有啲人可能會問 點解唔用電腦來翻譯呢？ 既然機器翻譯已經開始出現 點解我哋唔用佢翻譯整個互聯網呢？ 唔， 問題在於，機器翻譯仲未夠成熟 而且哩個問題喺未來 15、20 年 亦唔一定解決到 機器翻譯出錯太多 即使佢冇出錯 但因為佢出錯太多 你好難講應唔應該信佢 舉一個機器翻譯嘅例子 哩個係一篇網上論壇嘅帖文 由一位網民發表 問一個關於 Java 語言嘅問題 帖文由日文譯成英文 你可以睇 哩個人首先為使用電腦翻譯而道歉 下一個句子開始 佢喺度解釋緊一啲嘢 請留意，哩個係一個 關於 Java 語言嘅問題 （譯：常常，山羊時間安裝 一個錯誤係嘔吐） （笑聲） 跟著係哩個問題嘅第一個部分 （譯：有幾多次好似風、柱、龍？） （笑聲） 跟住係我最鐘意嘅部分 （譯：哩個對父親嘅侮辱？） （笑聲） 跟著到咗問題嘅最後部分 成件事我最鐘意嘅部分 （文字：請為你嘅愚蠢道歉。 哩度有對你嘅好多感謝。） （笑聲） 所以，電腦翻譯未成熟 返返去問題 我哋需要人來翻譯互聯網 你下一個要問嘅問題可能係 點解我哋唔使錢叫人來做呢？ 我哋可以使錢請專業嘅翻譯家 來翻譯成個互聯網 我哋可以咁做 但不幸嘅係，咁樣可能會非常貴 例如，將互聯網中嘅極小極小嘅一部分 即係維基百科 翻譯成西班牙文 雖然有西班牙文嘅維基百科 但相比於英文維基百科，佢嘅內容好少 大概只有英文維基百科嘅 20% 如果我哋想將另外嗰 80% 翻譯為西班牙文 可能要使五千萬美元 即使係最平嘅服務外包國家 翻譯費用都會好貴 我哋想做嘅係將 1 億人聯合起來 將互聯網翻譯為任何一種主要語言 而唔使一分一毫 如果哩個係你想做嘅 你好快就會發現 自己會面臨兩個幾大嘅難題 第一個就係缺少雙語人才 我甚至唔知道 係唔係有 1 億擁有足夠雙語能力嘅人 會幫我哋翻譯 哩個係個大問題 另一個你會遇到嘅問題係缺少鼓勵 我哋點樣鼓勵人哋義務翻譯網頁呢？ 通常來講，你必須使錢請人來做哩啲 點樣能夠鼓勵人哋義務來翻譯呢？ 當我哋開始諗哩啲問題嘅時候 我哋就俾哩兩個難題限住 但後來我哋發現係有辦法嘅 有一個一石二鳥嘅辦法 就係將翻譯語言轉變為大家都想做嘅事 同時又消除冇雙語人才嘅問題 嗰樣就係語言教育啦 實際上，現時有超過 12 億人學緊外語 大家都好想學外語 但唔係單單因為學校被逼咁做 因為喺美國 有超過 500 萬人喺軟件上 花費咗超過 500 美元學習一種新語言 所以，大家真係好想學新語言 我哋喺過去一年半籌建嘅一個網站 叫 Duolingo Duolingo 嘅基本理念係 人哋可以免費學習一種新語言 同時義務翻譯網頁 簡單來講，佢哋喺度通過實踐來學習 Duolingo 運作嘅方式係 如果你係初學者 我哋會畀非常非常簡單嘅句子你 當然網上有好多簡單嘅句子 我哋畀你非常非常簡單嘅句子 同每個詞語嘅意思 隨著你翻譯佢哋 加上睇其他人點樣翻譯佢哋 你就會開始學習嗰種語言 當你變得越來越進階嘅時候 我哋就會畀你更加複雜句子翻譯 無論幾時，你都係通過練習來學習 哩種方法瘋狂在於佢真係會成功 首先，啲人真係學緊語言 我哋已經整好個網站，宜家喺度測試 人哋真係可以用佢來學習語言 學出來亦可以同其他領先嘅 語言學習軟件學出來一樣咁好 人哋真係可以學一門語言 唔單止學得一樣好 佢實際上亦更加有趣 因為喺 Duolingo 啲人用現實材料來學 相對於用教材寫嘅句子 人哋學緊真實嘅內容 從本質上就有趣好多 人哋真係學習一種語言 可能更令人驚奇嘅係 用緊哩個網站嘅人 ——即使佢哋只係初學者 所寫嘅翻譯同嗰啲專業嘅翻譯家 竟然一樣準確 等我舉個例子 哩個係一個從德文翻譯成英文嘅句子 上面係德文 中間係由專業譯者做嘅英文翻譯 我哋為哩個翻譯嘅每個字使咗 20 美仙 最下面嘅翻譯係由之前完全唔識德文嘅 我哋網站嘅用戶做嘅翻譯 你哋可以見到，哩個翻譯係幾完美嘅 當然，我哋用咗一啲方法 令哩個翻譯同專業翻譯一樣咁好 我哋集合多個用戶嘅翻譯 來得到一個專業譯者水準嘅翻譯 而即使我哋綜合多個譯者 哩個網站嘅翻譯其實幾快 等我展示一下 哩個係估算我哋可以幾快咁將維基百科 從英文翻譯為西班牙文 留意，哩度有五千萬美元嘅價值 如果我哋想將維基百科翻譯為西班牙文 以 10 萬活躍用戶來計 我哋可以係 5 星期內完成 以 100 萬活躍用戶來計 我哋可以喺 80 個鐘之內完成 既然我嘅團隊接觸嘅所有項目 都達到百萬用戶 我哋希望可以用哩個項目極快咁翻譯 我對 Duolingo 最為興奮嘅係 佢為語言教育提供咗 一種公平交易嘅商業模式 係咁樣嘅： 目前嘅語言教育模式係學生畀錢 即係學生會畀 500 美元 Rosetta Stone （笑聲） 哩就係目前嘅商業模式 哩種商業模式嘅問題係 95% 嘅人口連 500 美元都冇 所以佢對貧窮人口係極唔公平嘅 佢完全偏向富裕人口 而且，因為你學緊語言嘅時候 你實際上創造緊價值—— 你翻譯緊嗰啲本來需要錢翻譯嘅嘢 哩個就係我哋貨幣化學習嘅方法 既然佢哋學習嘅時候創造緊價值 佢哋無需付出金錢 只需要付出佢哋嘅時間 神奇在於你付出嘅時間 本來就係要來學語言嘅 所以我講 Duolingo 做嘅一件好事 就係提供咗一個公平嘅商業模式 一個唔歧視貧窮嘅模式 Duolingo 就係哩個網站。多謝 （掌聲） 我哋仲未正式發佈 但係如果你去哩個網站 你可以註冊成為非公開測試版本嘅一員 測試版本可能喺未來三四個星期 就會開始 Duolingo 仲未有得用著 順便講一句，雖然係我喺度做哩個演講 但實際上 Duolingo 係一個出色團隊嘅產品 哩個團隊中嘅一些人今日都係哩度 多謝！ （掌聲）

damon_horowitz_philosophy_in_prison

依位係東尼，佢係我嘅學生 佢同我差唔多大 佢係聖昆丁州立監獄嘅囚犯 喺佢16 歲嘅時候 有一日突然間，事情就噉發生︰ 「支槍係媽媽嘅。 我開頭諗著求其開一槍，嚇下個飛仔。 佢搶咗我哋嘅錢， 我就搶佢嘅錢，教訓下佢。 到最後，我就諗： 『唔得，我唔可以咁做。』 我朋友就話： 『快啲啦，我哋一齊搞掂佢。』 我就話：『好啦。』」 就係依兩個字，東尼永遠都會記住 因為接落嚟佢見到嘅，就係警察 個飛仔訓喺地上，流緊成灘血 佢犯咗謀殺罪，被判監 25 年 好彩嘅話，50 年後會得到假釋 不過東尼就唔係咁好彩啦 當我哋喺監獄嘅哲學堂見面嘅時候 我話：「依堂課我哋要討論嘅 係道德嘅基礎。」 東尼就打斷我： 「你憑咩教我啱同錯啊？ 我知咩係錯嘅。我做過錯事。 每一日每個我見到嘅人， 我見到嘅每一面墻， 都話我知我就係錯。 我一出獄，我都會一直孭住依個印。 我係一個犯過法嘅人；我就係『錯』。 所以你憑咩話我知咩係啱同錯啊？」 我就同東尼講： 「唔好意思， 不過個問題比你想像中要難。 你覺得你知道咩係啱同錯？ 噉你可唔可以話我知咩係錯？ 你唔可以齋同我舉例， 我想知道錯嘅本質係乜嘢， 個本質係乜嘢？ 係乜嘢令一樣嘢變成錯嘅？ 我哋點知一樣嘢係錯嘅？ 你同我未必會有相同諗法， 或者我哋兩個之中 有一個嘅諗法係錯嘅。 可能係你，可能係我， 但係我哋唔喺嚟表達意見； 個個人都有佢哋自己嘅諗法， 我哋喺度嘅目的係求學， 我哋嘅敵人係唔理人哋。 依樣就係哲學。」 然後東尼就開始有啲改變啦 「可能我嘅諗法係錯嘅， 我已經厭倦咗一路都係錯。 我想知咩係錯， 我想知道我知道嘅嘢。」 喺過一刻，東尼見到嘅就係哲學計劃 一個以讚歎為開端嘅計劃 康德稱之為「對頭頂之上嘅星空、 同一切之中嘅道德法則嘅讚歎同敬畏」 作為大地生物之一， 我哋又可以知道呢方面啲咩呢？ 就係依個計劃， 一直提醒我哋生存嘅條件 ——海德格爾稱之為「一直存在」 就係依個計劃畀我哋質疑 我哋信嘅嘢同點解要信佢哋 蘇格拉底稱之為「受考驗嘅生活」 蘇格拉底 ——一個聰明到瞭解自己無知嘅男人 最後喺獄中去世 不過佢嘅哲學留存落嚟 東尼開始做佢嘅功課 學習發生喺佢身上嘅前因後果 學習佢嘅邏輯同佢嘅謬論 最後，佢喺哲學方面有所長足 雖然佢個人被困喺監獄 但係佢嘅思想卻好自由 東尼仲學識本體論混雜 認識論焦慮 倫理性質疑，同埋形而上學既謬論 依啲分別係柏拉圖、笛卡兒、尼采 同克林頓嘅哲學 然後佢最後交咗佢篇論文 寫嘅係定言令色只會 喺我哋日常生活嘅矛盾裏邊 令雙方都拉据不下 同時請我話佢知 定言令色會唔會令我哋犯咗道德錯誤 我答佢：「我唔知個答案 不如我哋一齊諗下。」 因為喺嗰一刻 東尼無任何所謂身份嘅印 我同佢只係兩個人 唔係教授同囚犯 只係兩個準備要討論哲學嘅人 所以我就同東尼講： 「我哋一齊諗下佢！」 多謝 （掌聲）

phil_plait_how_to_defend_earth_from_asteroids

有啲嘢我想講畀你哋聽 係好大件事 我哋由呢度開始 六千五百萬年前 啲恐龍好慘 （笑） 有一塊寬六英里嘅石頭飛落來撞落地球 速度大概係 步槍子彈嘅五十倍 佢即刻一次過釋放晒所有能量 而且引起咗爆炸 大聲到震耳欲聾 如果你將所有 喺冷戰高峰時期製造出來嘅原子彈 喺同一時間綁埋一齊之後引爆 噉就會釋放出 小行星能量嘅百萬分之一 啲恐龍真係好慘 好 六英里寬嘅石頭係非常之大嘅 我哋都住係博爾德 如果你望出窗外你可以睇到朗斯山峰 你好可能覺得佢好熟 依家，將朗斯山峰掘出來 將佢放喺太空 將米克山掘出來 同樣擺上太空 仲有珠穆朗瑪峰同埋 K2 同埋印第安山峰都放上太空 然之後你就知 我哋喺度講緊幾多石頭 我哋知佢有咁大係因為 佢嘅衝擊力同埋佢留低嘅隕石坑 佢撞落今日墨西哥灣嘅猶加敦 你可以睇到呢度就係猶加敦半島 如果你認到東岸嘅科蘇梅爾嘅話 就睇到個坑有幾大 個坑非常之大，畀你感受下佢嘅規模 幅圖比例係一比五十英里 或者一比一百公里 呢個坑成三百公里寬或者兩百英里寬 隕石撞落嘅一刻產生大量塵土 塵土燒著嘅火擴散到全世界 升起嘅塵埃足以遮住太陽 殞石毀滅咗地球上百分之七十五嘅生物 不過唔係所有嘅小行星都咁大 有啲比較細 呢度有係一個小行星撞落美國 時間係 1992 年 10 月 佢喺星期五晚上撞落來 點解講佢呢？ 因為當時 攝影機啱啱開始流行 啲人呢就會將佢哋帶喺身邊 爹地媽咪帶住攝像機 去拍仔女嘅足球比賽 星期五嗰晚呢個小行星落咗落來 所以啲人可以捕捉到小行星墜落 一路穿過西維珍尼亞州、馬里蘭州 賓夕法尼亞州同新澤西州 直到佢擊中咗一部紐約嘅車 （笑） 依家，呢個唔係一個 200 英里寬嘅坑 但跟住落來你哋可以睇到 粒隕石同一個足球差唔多大 擊中咗嗰部車 不過當呢粒小行星進入地球時 可能係一部校車嘅晒士 由於高温擦過大氣壓 佢開始燃燒、解體 解體之後嘅石頭 只係對地面造成咗一啲破壞 你哋唔會希望石頭落喺你嘅腳或者頭 因為會好痛 但係你知細細嚿石 唔會毀滅所有地球上嘅生命 之不過 唔使六英里寬嘅小行星 都可以造成好大破壞 喺分類上，除咗細隕石同大隕石之外 有中型隕石 如果你有去過亞利桑那州 溫斯洛附近嘅沙漠 嗰度有個中型隕石嘅坑 因為佢太標誌性 所以佢嘅名叫流星坑 爲咗讓你哋對晒士有個概念 呢個就有 1 英里寬 如果你望上高，嗰個係停車場 而嗰啲就係旅行車 所以佢有 1 英里寬，600 英尺深 形成呢個坑嘅小行星 大概有 30 到 50 碼寬 差唔多係呢度麥基禮堂嘅晒士 當時小行星以高速衝落來 撞擊地面 以近二千萬噸原子彈嘅能量爆炸 係一個重磅炸彈 呢件事發生喺 5 萬年前 令一啲水牛或者羚羊 或者生活喺沙漠嘅動物消失 但佢唔太可能毀滅成個地球 因為我哋發現 要造成大損傷，唔一定要撞落地面度 喺 1908 年，西伯利亞上空 近通古斯卡地區—— 對於係丹．艾克羅伊德支持者 同時睇過《捉鬼特工隊》嘅人來講 當丹．艾克羅伊德講到 1909 年西伯利亞爆炸以來 最大嘅交叉維度裂縫—— 佢講錯咗日期，不過冇影響（笑） 其實事情發生喺 1908 年 不過我可以當佢冇錯—— （笑） 當時另一粒殞石進入地球嘅大氣層 而且喺上空離地面幾英里爆炸 爆炸釋放出來嘅熱量引發地面森林大火 而且衝擊波將幾百平方英里嘅樹推倒 造成巨大嘅破壞 呢次嘅隕石 差唔多係我哋依家坐嘅演講廳嘅大細 隕石由金屬構成 因為金屬更加硬 所以殞石先可以落到地面 通古斯卡上空嘅石頭 好可能係由岩石構成 於是乎易碎 所以至會喺空中爆炸 呢兩次隕石事件 都引起相等於二千萬噸嘅大爆炸 當呢啲隕石爆炸時 佢哋唔會破壞全球生態 佢哋唔係毀滅恐龍嗰類嘢 佢哋唔夠大 但係佢哋會破壞全球經濟 因為佢哋唔使撞擊都能夠破壞經濟 佢哋唔使毀滅全球都已經有破壞力 如果任何一粒小行星求其撞向一笪地方 就會引起恐慌 但係如果佢撞落一個重要城市—— 雖然唔係最重要嘅城市 但係撞落全球經濟裏邊 比較重要嘅城市—— 咁對我哋文明嚟講 就係大破壞 我依家已經嚇到你連屎都出咗來 （笑） 我哋可以做啲咩嘢？ 呢個係潛在威脅嚟 而其實 我哋已經有 6,500 萬年 冇遇到毀滅恐龍嘅巨大能量 畢竟大行星撞地球係好罕見 但行星越細，就越有可能撞擊地球 但小行星撞地球一般都講緊千年一次 或者每幾百年或者幾千年一次 就算係咁，我哋都要小心啲先得 咁，我哋要對行星做啲乜嘢呢？ 第一件事係要搵佢哋 呢張相影 2009 年 一粒經過地球嘅小行星 佢就喺呢度 但你哋會發現佢係非常細 我都唔知坐喺最後嗰排嘅你哋 係咪可以睇到佢 呢啲只係星星 呢個係一個 30 碼寬嘅岩石 差唔多同 5 萬年前 喺通古斯卡上空爆炸 然後撞擊亞利桑那州嗰啲隕石一樣大 呢啲行星好細、好難發現 而且天空實在太大嘞 但我哋必須搵到佢哋 好消息係，我哋已經搵緊佢哋啦 NASA 出資咗做呢件事 國家科學基金同埋其他國家 都對呢件事有興趣 我哋製造緊可以察覺威脅嘅太空望遠鏡 係好大嘅進步來 不過下一步又係咩嘢呢？ 第二步就係如果我哋發現 一粒小行星撞向地球時 我哋要阻止佢。咁點做呢？ 你哋好可能聽過小行星阿波菲斯 如果你冇，你好快會聽到 如果你聽過瑪雅 2012 預言 你就會聽到小行星阿波菲斯 因為你哋無論如何 都走唔甩世界末日 阿波菲斯小行星喺 2004 年被發現 佢差唔多有 250 米寬 所以佢好大。你哋知喇，係大晒士 仲大過足球場 佢仲會喺 2029 年 4 月經過地球 佢靠得咁近 甚至乎會來到氣象衛星下面 如果佢正常運動 地球嘅重力會扭曲佢嘅軌道 如果佢穿過一個區域空間 一個叫做鎖匙眼嘅豆角形狀區域 地球重力就會令佢扭曲 恰恰七年之後 喺 2036 年 4 月 13 號 即係一個星期五……（笑） 你一定預唔到咁嘅事︰ 阿波菲斯將會撞埋來我哋度 佢有 250 米寬 所以將會造成巨大破壞 依家好消息係 佢穿過鎖匙眼同撞到我哋嘅幾率 係百萬分之一 係非常非常之細嘅幾率 所以我自己唔會因為擔心佢而瞓唔著 我唔認為阿波菲斯係一個問題 事實上，塞翁失馬焉知非福 阿波菲斯令我哋認識小行星嘅危險 阿波菲斯喺幾年前被發現 當時仲諗幾年後可能會撞落地球 但宜家佢唔會 而且仲畀咗我哋一個機會 來研究呢類小行星 我哋過去對鎖匙眼認知甚少 不過依家已經好清楚嘞 而且我哋明白到了解小行星係非常重要 因為如果唔係 你點阻止呢類小行星呢—— 等我問你，如果你企喺路上 突然有部車衝來你度，你會點做呢？ 你會咁做 係咪？走。部車剛好同你擦身而過 但係我哋唔可以移走地球 至少冇咁易，但係我哋可以移走小行星 而且睇來，我哋甚至已經移走過小行星 2005 年，NASA 發射咗 一個叫深層衝擊嘅探測器 探測器其中一部份 撞入咗一粒彗星嘅核心 彗星好似小行星 嗰次目的唔係要將佢推到第二度 而係造一個坑挖掘 以瞭解彗星表面之下係咩嘢物質 我哋嗰次從中的確學到啲嘢 我哋的確將小行星移動咗小小 雖然唔多，但唔係重點 不過，諗下 呢個每秒圍繞太陽 10-20 英里 而我哋發射咗一部太空探測器 而且擊中佢 雖然件事好難，但係我哋做到 即係話我哋可以繼續做 如果我哋見到一粒小行星撞埋來 而且正正咁對住我哋咁 而我哋有兩年時間？ 唔驚！我哋會擊中佢 如果你哋睇開戲 可能會諗 點解我哋唔用核武？ 係可以嘅，但問題係時間 如果你用核武來打佢 你要喺幾百萬分之秒裏邊引爆原子彈 如果唔係就打唔中 而且仲有好多其他問題 核武好高難度 如果只係要去撞呢？咁就易好多 我諗 NASA 可以做到 佢哋證明咗佢哋係得（笑） 問題係如果撞到小行星 你就會改變佢嘅軌道 然之後你再測量佢嘅軌道，卻發現 弊！我哋將佢推入咗鎖匙眼 即係話佢將會係三年之後撞擊我哋！ 我嘅觀點係，唔緊要 佢唔會喺六個月之內撞到我哋 咁就好啦 依家我哋有 3 年去做嘢 你可以再次擊中佢 但咁樣係一件好蠢嘅事 因為你會推佢入第三個鎖匙眼 所以你唔會咁做 跟住係我鍾意嘅部份︰ （笑） 「呯一聲！ 我哋正面迎擊小行星之後， 我哋就有咗天鵝絨手套！」 （笑） 有一群科學家、工程師同埋太空人 自稱係 B612 基金會 但對於讀過《小王子》嘅人 你會明白意思︰ 小王子住喺 一個叫做 B612 嘅小行星上 上邊有好多聰明人，有男有女 太空人、工程師 阿波羅 9 號太空人 拉塞爾．施威卡特都喺上面 我朋友丹．德達整咗呢幅圖 佢依家就喺博爾德核桃街嘅 西南研究中心工作 佢為呢樣嘢做咗一幅圖 同時佢就係為佢哋做嘢嘅 其中一位太空人 如果我哋發現 一粒即將撞擊地球嘅小行星 而我哋有足夠嘅時間嘅話 我哋可以移佢去一個更安全嘅軌道 但我哋依家做緊嘅係發射 一粒 1-2 噸重嘅探測器 佢唔一定要幾噸咁大 你只要將佢停近小行星 你唔需要登陸小行星 因為小行星來回震動，所以好難登陸 不如先靠近佢哋 小行星嘅重力會拉埋探測器 而探測器又只有幾噸重 探測器嘅重力細 但足以拉動小行星 再加上本身嘅火箭裝置—— 噢，你雖然睇唔到佢 但係嗰度有火箭嘅噴焰—— 小行星同探測器之間嘅重力 將兩者連埋起來 如果你慢慢移動探測器 而又非常非常細力嘅話 你就可以好輕鬆咁將小行星 送入地球上一個安全軌道 甚至可以上去採集礦物 但係嗰個完全係另一件事 我唔會深入呢個話題（笑） 但係我哋會因此暴富！ （笑） 有得諗，好冇？ 雖然目前有巨大殞石 將會撞落地球，造成破壞 但係我哋已經諗到點樣解決 每一步都已經就緒 我哋有太空人用望遠鏡搵緊佢哋 我哋有聰明人 關注小行星而且諗緊方法解決 而且我哋有科技輔助—— 實際上呢個探測器唔可以使用化學火箭 化學火箭嘅推力大得制 探測器會打唔中 所以我哋發明咗叫做離子推動器嘅嘢 佢係一個推力非常細嘅引擎 產生相當於一張擺喺手上嘅紙嘅力 但係佢可以連續幾個月到幾年 提供微小嘅推力 如果呢度有人係《星際旅行》 原版系列嘅支持者就會知道 佢哋揸住一部有離子推動器嘅外星飛船 而且斯波克話︰「佢哋有精密嘅科技。 憑住呢個推動器， 佢哋領先我哋 100 年。」 耶！我哋依家都有咗離子推動器（笑） 我哋冇企業號 但係我哋有離子推動器 （掌聲） 係斯波克話嘅 （笑） 所以…… 呢個就係分別 就係我哋同恐龍嘅分別 佢哋俾殞石滅絕，但我哋唔一定 我哋同恐龍嘅分別在於我哋有太空計劃 而且我哋可以投票改變未來 （笑） 我哋有能力去改變未來 六千五百萬年後 我哋嘅骨頭唔會喺博物館裡面惹塵 多謝晒 （掌聲）

charlie_todd_the_shared_experience_of_absurdity

十年前，當時我搬去紐約 對表演同喜劇非常感興趣 於是我創立咗「隨地即興」 不過我初嚟甫到，上唔到舞臺 所以決定要喺公眾場合 創造我自己嘅舞臺 第一個過往活動要畀你哋睇嘅係 第一屆唔著褲坐地鐵 嗰陣時係 2002 年 1 月 依位女士係依段片嘅主角 佢唔知自己俾人影緊 因為我哋用隱藏嘅鏡頭拍嘅 依度係紐約六號線 依度係六號線嘅第 1 個站 有兩個丹麥男子上嚟 坐咗喺攝影機隔籬 著住啡色外套嗰個就係我 室外溫度係攝氐 -1 度左右 我戴住帽同圍巾 個女仔就快要發現我喇 （笑聲） 可以睇到，我冇著褲 （笑聲） 所以…… （笑聲） 而家，佢注意到我喇 但係喺紐約 你隨時都可能喺地鐵遇到怪人 一個人冇著褲，一啲都唔出奇 所以佢繼續睇書，咁啱得咁巧 佢本書嘅名係《強姦》 （笑聲） 嗱，佢意識到有奇怪嘅事發生 但係佢即刻當冇事發生 與此同時 我有 6 個朋友喺接落嚟嘅連續 6 個站 都淨係著住底褲，等緊車上車 我哋會扮到唔識對方 只係咁啱大家都喺寒冬中嘅一日 唔記得著褲 （笑聲） 到咗而家 佢決定要將本強姦書擺埋一邊喇 （笑聲） 然後留意下發生喺佢周圍嘅事 同時，嗰兩個坐喺攝影機旁邊嘅 丹麥男子已經笑到停唔到喇 佢哋覺得我哋冇著褲 係佢哋成世人見過最搞笑嘅事 留意下個女人 同個兩個男子有眼神交流喇 （笑聲） 依段片入邊，我最鍾意依一刻 係因為個女人 喺仲未同其他人有交流之前 佢覺得我哋嘅行為有啲得人驚 又或者令人疑惑 但係當佢開始同其他人有交流之後 我哋冇著褲就變成一件搞笑嘅事喇 列車而家進入六號綫嘅第 3 個站喇 （笑聲） 但我唔會播晒成段片 因為後邊嘅 4 個站都係一樣 成件事有 7 個男人好似我噉 淨係著住底褲 到第八個站 有個女仔帶住一個大帆布袋上車 然後對所有人講 佢有長褲平賣，一蚊美金一條 就好似喺列車上賣電池同糖一樣 我哋都買咗條褲，著上身之後 就對賣褲個女仔講：「太多謝你喇， 我今日就係爭依樣嘢。」 然後一句解釋都冇就落車 向住唔同嘅方向離開 （掌聲） 多謝 講返條片 我實在太鍾意個女仔嘅反應喇 嗰日後尾我睇返段片之後 我覺得要做多啲類似嘅事 「隨地即興」嘅宗旨之一 就係喺公眾地方整啲惡作劇 令其他人有正面嘅體驗 我知係有整蠱人感覺 但可以係人人嘅茶餘飯後 個女人嘅反應啓發咗我 去搞第二屆唔著褲坐地鐵 所以之後每年我哋都搞 今年一月 係唔著褲坐地鐵嘅第十年 一共有 3,500 個嚟自唔同背景嘅人 齋著住底褲，出現喺紐約地鐵上 幾乎每一條綫都可以見到佢哋 全球仲有 50 個城市嘅人參與其中 （笑聲） 當我喺紐約 Upright Citizens Brigade 劇院 開始教即興表演 遇到好多有創意既人、演員同喜劇明星 於是乎我開始整一個 對依類型演出有興趣嘅人嘅表 方便我聯絡佢哋 做日後更大型嘅表演 有一日，我行過紐約聯合廣場 見到一棟 2005 年建成嘅樓 有個女仔喺一個窗口嗰度跳舞 望落好奇怪啦 因為周圍都好暗 得啲光管喺後邊照住佢 好似佢就喺舞臺上邊噉 我就諗唔通點解佢會做啲噉嘅嘢 約莫 15 秒之後，佢個朋友出現 個朋友原來之前一直匿喺展板後邊 佢哋狂笑，攬一攬對方，就跑咗去 我估就應該係佢哋玩緊 「你敢唔敢做」之類嘅遊戲 於是我就得到啓發 望住棟樓，一共有 70 個噉既櫥窗 然後我就知道我要做咩啦 （笑聲） 依嗰活動嘅名叫做「多啲抬頭望」 我哋一共有 70 個人著到全黑 活動事前未經過批准 因為我哋唔想畀商場知 我哋要做依樣嘢 我就企喺公園度畀信號 第一個信號係要所有人 舉起一個 4 尺高嘅字母 拼埋一齊就係「多啲抬頭望」嘅英文 第二個信號就係要佢哋係噉跳 你哋可以見到喇 （笑聲） 然後就開始跳舞，開頭係大家一齊跳 跟住落嚟就係每次得一個人跳 然後所有人都會指向嗰個人 （笑聲） 然後我又畀一個新信號 示意下一個獨舞嘅係 Forever 21 舖嘅嗰個人 然後佢就開始跳 仲有好多其他形式嘅表演 佢哋會上下跳 瞓落地下 我就著住件 T 恤 唔顯眼噉企喺人群之中 用我隻手同一個垃圾桶黎畀信號 因為地點係喺聯合廣場公園 就喺地鐵站隔籬 到咗最後，應該有幾百人駐足、抬頭 睇我哋做緊乜 依張係影得比較靚嘅相 依嗰活動之所以有 係全因撞到嗰兩個女仔嘅嗰一刻 下一個我想要同你哋分享嘅過往活動 係同一位我完全唔識嘅德州中學生 喺 2006 年發咗封電子郵件畀我有關 佢話：「你應該搵人，越多人越好， 著住藍色 polo 恤衫同啡色長褲， 喺數碼商店 Best Buy入邊企下。」 （Best Buy 制服係藍衫啡褲） （笑聲） （掌聲） 我即刻回信畀個中學生 話：「你啱。 我依個週末就試下！多謝！」 接落嚟就係嗰日影嘅 就係 2005 年 喺紐約依間 Best Buy 舖頭入邊 一共有大概 80 個人參與依次活動 佢哋一個個噉行入舖頭 其中有 8 歲嘅細路女、 10 歲嘅細路女 同埋 65 歲嘅男人 參與今次活動嘅真係咩年齡都有 （笑聲） 我同啲參加者講： 「唔好表現到你喺嗰度做嘢， 亦都唔好表現到你喺度買嘢。 就噉企喺度，不過唔好對住啲貨品。」 而家你可以見到舖頭嘅員工 件藍色恤衫上邊係有個黃色牌嘅 而我哋啲參加者就冇 （笑聲） 舖頭嘅初級員工覺得我哋好搞笑 甚至有啲人由休息室行出嚟 攞住部相機 要同我哋嘅人合照 有啲人就想整蠱我哋，要我哋去倉庫 搬啲好重嘅電視畀顧客 不過，經理同保安 就唔覺得我哋搞笑喇 喺依段片，你哋可以見到 佢哋著住黃色或者黑色恤衫 喺經理就決定要打 911 報警之前 我哋喺嗰度留咗大概 10 分鐘 （笑聲） 然後我哋就開始周圍跑 通知其他人警察要嚟喇！ 睇住啊！警察要嚟喇！ 可以見到警察就喺嗰度 著住黑色制服，俾人偷拍緊 最後，個警察就同經理講 冇法律規定話唔比著 藍色 polo 恤衫同啡色褲 （笑聲） （掌聲） 多謝 （掌聲） 我哋喺舖頭入邊有 20 分鐘 然後好開心噉離開 但個經理有試過搵我哋偷拍嘅攝影機 佢哋捉到我哋幾個參加者 喺帆布袋入邊有部攝影機 但係有一個冇俾人捉到 呢個人帶住空白嘅帶入去舖頭 然後去到相機攝影機嘅區域 將個空白帶放入舖頭嘅相機 扮喺度試機 我好鍾意依嗰諗法 用舖頭自己嘅產品嚟影舖頭 （笑聲） 我覺得我哋最好嘅活動 係喺特定場地有特定原因嘅活動 有一朝，我坐緊地鐵 要喺第 53 街站轉車 嗰個站有兩條超長嘅電梯 不過喺電梯上邊你會覺得好壓抑 而且仲係一個好多人嘅早上 所以我決定要喺嗰度搞啲 可以令人開心嘅嘢 雖然只係一個朝早咁短 然後係 2009 年冬天嘅 其中一日八點半返工嘅繁忙時間 室外好鬼凍 啲人都係從皇后區坐過黎嘅 由 E 號線轉 6 號線 個個都搭緊依兩條超長嘅電梯 返佢哋嘅工 （笑聲） （笑聲） （掌聲） 多謝 依張相影得好啲 佢嗰日同其他人拍手二千次 依個活動前後佢都有洗手 所以冇病到 依次活動都係冇經過批准嘅 不過好似都冇人理 依幾年 我見過喺 YouTube 匿名留言中 關於隨地即興最常見嘅評論係 「依班人實在太得閒啦。」 「唔係個個人都會鍾意你做嘅嘢。」 多得網上評論，我面皮都厚咗好多 但係就係放唔低一個人講嘅嘢 因為講真，我哋都好鬼唔得閑 隨地即興嘅人同紐約市嘅人一樣 都唔乜空餘時間 我哋只係間中選擇一種唔同嘅方式 嚟消磨時間 之但係，每年秋天嘅每個週末 成千上萬人都會去球場睇波 但點解唔見有人話啲睇波嘅人 「嗰啲喺足球場嘅人實在太得閒喇！」 不過其實嗰啲睇波人都好忙 搵個週末下晝喺足球場睇波 都冇乜嘢唔好 不過我覺得 搵日下晝，喺紐約中央車站 同二百人一齊 或者著住《捉鬼敢死隊》嘅制服 喺紐約公眾圖書館入邊 跑嚟跑去，都唔錯 （笑聲） 或者三千人一齊喺公園入邊聽 MP3 一齊無聲噉跳舞 又或者喺超市突然間開始唱歌 上演一場即興嘅音樂劇 又或者一班人盛裝打扮，潛落個海度 （笑聲） 細細個嗰陣，大人都會教我哋點玩 但係佢哋都冇話我哋知 點解我哋要玩 大家都好自然噉接受 玩係一件好事 依嗰就係隨地即興想傳達嘅信息 玩係冇原因 我哋亦唔需要一個原因去玩 只要件事好玩 個諗法睇落會好玩 同埋睇嘅人開心 我哋就滿足喇 作為成年人 我哋要明白玩係唔分啱同錯 多謝 （掌聲）

hasan_elahi_fbi_here_i_am

大家好，我叫哈桑，系一個藝術家 通常我咁樣講 大家會望住我問：“你系畫畫噶？” 或者“你從事邉方面嘅藝術？” 其實我做嘅大部分工作 都系同工作方法論有關 而唔系具體某一種學科 或者某一種技術 我所感興趣嘅系用創意方式解決問題 而且幾年前我的確遇到少少問題 等我講畀你聽 事情發生系呢度 底特律機場，2002年六月19號 我參加完一個海外展覽準備飛返美國 就嚟要飛嘅時候 被FBI帶走，去見一個FBI探員 行入一間細房 他問咗我各種各樣嘅問題 “你係邊度？做咗乜嘢？同邊個講過嘢？ “點解要去個度？邊個出旅費？” 乜都問 突然間毫無根據 佢問我：“九月12號你係邊度？” 大部分人被問到九月12號係邉 或者任何一日 都會話：“我唔系好記得，不過可以查下” 所以我就攞出我部PDA 我話：“我地睇下九月12號嘅行程” 九月12號，早上十點到十點半，交咗倉庫保管費 十點半到12點，我同朱迪思見面，佢系我當時嘅一個研究生 十二點到下午三點，我教初級班 三點到六點，教高級班 “你11號係邉？”“10號係邉？” “29、30號係邊？” “十月五號咧？” 我地翻閱咗我六個月嘅記錄 佢大概估唔到我將每日行程 記得咁詳盡 好彩我有記 因為我著橙色監等服唔好睇 （笑聲） 佢問我 （掌聲） “你租呢個倉庫 “用來裝乜嘢？” 倉庫位於佛羅里達州坦帕市 我話：“裝我系佛羅里達唔著嘅冬裝 “同埋我間爛公寓裝唔落嘅傢俬 “類似車庫大平賣個啲嘢 “因為我鐘意執垃圾” 佢非常疑惑咁望著我話：“冇爆炸物？” （笑聲） 我答佢：“冇啊，我可以肯定 “如果有的話，我實記得” 他仲系有啲迷惑 我諗任何人同我傾多幾句 都會知道我唔系恐怖份子 所以我地就坐係個度 反反復複問答咗大概個半鐘 佢終於講：“得了，搜齊資料了 “我會發送去坦帕辦公室，系佢地負責嘅 “佢地會同你跟進，我地會處理好” 我話：“好極了” 我返到屋企電話就響了 一個男人介紹咗佢自己 呢度就系FBI係坦帕嘅辦公地點 我係個度六個月 系出出入入，唔系連續六個月 順便講下，你地知道係美國 聯邦大樓系唔畀影相噶 但系Google可以幫你影 Google嘅夥計，多謝曬 （掌聲） 我經常出入呢棟建築 佢地嘅問題包括 “你有否目睹或者參與任何 “可能對美國或者其他國家有害嘅行動？” 當你接受審問嘅時候，要考慮 自己嘅心情 因為基本上你對著嘅 系掌握生殺大權嘅人 或者其他問題——其實係進行測謊嘅時候 我連續測過九次先確認清白 其中一個測謊問題系… 第一個系“你系唔系叫哈桑？”“系” “呢度系唔系佛羅里達？”“系”“今日系唔系星期二？”“系” 因為你只可以回答系定唔系 當然，跟住落來嘅問題就系 “你系唔系屬於任何想要危害美國嘅組織？” 我係大學做嘢 （笑聲） 於是我回答：“或者你可以直接問下我啲同事” 不過佢地話：“除咗之前講過個啲 “你系唔系屬於任何想要危害美國嘅組織？” 我回答：“唔系” 咁樣過咗六個月 測謊九次之後 佢地話：“一切正常” 我話：“我知，我一直都想話畀你地知 “我知我冇問題” 佢地奇怪咁望著我 我話：“夥計，我成日出差” 我同FBI講 “你地最好連阿拉斯加都通知到 “唔好到時又嚟一次” 我系真系擔心 佢話：“如果你遇到麻煩 “打畀我地，我地會搞掂” 所以自此之後，我出發去第二度之前都會打畀FBI 同佢地講：“老友，我要去呢度，航班號幾多 “西北航空七號班機飛去西雅圖” “時間系三月12號”之類 幾個星期之後，我又會電話知會一聲 佢地冇叫我咁做，系我想咁做 想話：“夥計 “我唔想你地誤會我有乜嘢突然行動” （笑聲） “唔想你地以為我要走路 “講聲你地知，小心” 於是我就不斷不斷咁樣做 之後電話變咗電子郵件 電子郵件仲越寫越長 帶埋相片 旅行貼士 我識得做網頁 所以我整咗呢個網站，打開畀你地睇下 系我2003年設計嘅 可以睇到我每時每刻嘅行蹤 我寫咗個手機程序 基本上我嘅諗法系，你想監視我，冇問題 但我會監視我自己，唔緊要 你唔需要浪費精力同埋人手 等我嚟幫你 係過程中，我開始思考，佢地對我仲有乜嘢瞭解？ 佢地可能掌握咗我全部飛行記錄 所以我決定將我從出世以來嘅飛行記錄放上網 你可以見到，Delta 1252 從堪薩斯飛去亞特蘭大 你睇，呢啲系我食過嘅飛機餐 呢個系Delta 719 從甘乃迪機場飛去三藩市 見到未？佢地唔畀我帶刀上飛機 但系佢地會係飛機上畀我一把 （笑聲） 呢啲系我逛過嘅機場 因為我鐘意機場 呢個系五月19號星期二係甘乃迪機場 呢個系華沙 星加坡，你可以見到，機場冇乜人 呢啲圖片嘅攝影者 可以系任何人 但如果同其他數據互相參考 基本上你就系用FBI探員嘅方式 整理出頭緒 如果你不得已 要證明自己每時每刻嘅行蹤 你可以用非常特別嘅方式嚟回應 我受到懷疑嘅個段時間 根本冇諗過“藝術項目” 我當然唔可能諗，好了，有工開了 但經歷之後，諗通發生咗乜嘢之後 將各種細節砌埋一齊 用呢種方式自我探索成件事 最後慢慢演變 就成為咗呢個項目 呢啲系我幫襯過嘅一部分士多 因為佢地想知道我去過邉 我係呢度買過鴨醬 地點系達利市農場路99號 時間系11月15號星期日 一家韓國超市 買緊泡菜，因為我鐘意食 仲係個邊買咗蟹 係愛莫利維爾嘅超市買咗豬腸 係西奧克蘭買咗洗衣液 系東奧克蘭，唔好意思 仲買過醃海蜇 地點系東布倫瑞克18大道上嘅香港超市 如果你點開我嘅銀行記錄 就會見到 系五月九號呢日 我係瓦列霍嘅超市入過$14.79嘅油 所以唔單只系我係度提供信息 仲有第三方參與提供 獨立嘅第三方，即系我嘅銀行 可以證明我當時的確係個度 所以有幾個點可以交叉對比 仲可以攞出證明 有陣時只系買咗少少嘢 譬如34美分嘅外匯手續費 呢啲全部系從我嘅銀行帳戶提取出來噶 可以一目了然 有陣時信息好多 譬如呢個系我係三藩市嘅舊公寓 有陣時系咁樣 有陣時系咁，鹽湖城嘅一條空走廊 一月22號 我可以話畀你知我當時係邊度同邊個一齊 因為FBI就系要呢啲信息 每件事嘅每個小細節都要話畀佢地知 我經常出街 呢個系內華達艾爾科嘅一個停車場 係80號公路邉 時間系八月19號晚上8:01 我仲經常去加油站入油，呢個系空嘅火車站 所以我有多個資料庫 包含成千上萬張照片 我個網站依家有四萬六千張相 FBI已經全部睇過曬 至少我相信佢地睇過 有陣時信息少 譬如得張空床 有陣時淨系得文字信息冇圖像 譬如咁樣 呢個系我係加州最鐘意嘅三文治鋪 越南三文治 我將信息分門別類 包括係出邊食嘅飯 空火車站，空加油站 呢啲系我自己係屋企煮嘅飯 點樣證明系係屋企？ 可以見到同一只碟出現好多次 呢點需要你去觀察推理 有啲資料庫非常特定 呢啲系我係墨西哥城食嘅粟米卷 係一個火車站附近 從七月五號到六號 中午11:39食嘅系呢個 呢個系下晝1:56食嘅，呢個系4:59食嘅 每隔一陣我就會幫我嘅生活印時章 隔一陣就影張相 依家全部用iPhone搞掂 直接就可以上傳到我嘅服務器 服務器會進行後端工作 將信息分類放置 FBI想知道我係邊度上廁所 因為佢地要瞭解我嘅行動 12月四號我去咗呢度 2009年六月14號星期日 大概下晝兩點 係緬因州斯科希根，係我嘅公寓入邉 你依家見到嘅 系零零碎碎嘅信息 上我嘅網站仲可以見到好多其他嘢 講真，個界面唔系咁好用 應該話系幾難用 其中一個難用嘅原因 就系信息太全面了 讀起上來唔方便 我將呢啲信息放出來 基本上就系將我嘅所有嘢話畀你知 但系儘管我透露咗 好多信息 我嘅生活卻保持住高度隱蔽唔受打擾 外人其實對我知之甚少 所以我得出咗結論 要保護私隱 尤其系係呢個時代，乜都有記載 乜都有存檔，有記錄 根本冇必要再刪除信息 當所有資料都曝光了，你應該點做？ 你應該掌握控制權 主動提供資料 同被動任人搜集資料 系非常唔同噶 仲有一點非常有趣 就系情報機構 唔理系邉一個 佢地嘅運作原理相同 信息就系佢地嘅商品 或者系有限嘅獲取信息嘅權利 佢地嘅信息之所以有價值 系因為其他人冇權獲取 我唔通過中間人 而系直接將信息畀你 咁樣FBI掌握嘅信息就毫無價值了 佢地嘅信息貨幣就貶值了 我知道係個人層面 呢個純粹系象徵性做法 但系如果係美國嘅三億人 都開始咁樣做 情報系統就必須要全部由頭 重新設計 因為如果大家將信息全部攞出來分享，佢地就唔適用了 已經有呢種趨勢 我啱啱開始呢個項目嘅時候 好多人同我講 “點解你要話畀大家知你係邊度做緊乜嘢？ “點解你要發呢啲相？” 當時社交網絡仲未興起 七億五千萬人 仲未開始發表狀態 或者係社交網打招呼 從某種意義來講，我好開心我完全脫節 我依家仲做緊呢個項目，但系已經過時了 因為你地都做緊同樣嘅事 呢啲系我地大家日常都做噶 唔理你有冇意識到 我地係度建立緊我地自己嘅檔案 我有啲朋友成日話 “你諗太多了，點解要做埋曬啲無謂嘢 “又冇人真系會睇 “冇人會來煩你噶” 所以我做嘅其中一樣嘢 就系仔細查看我嘅服務器日誌 因為同監視有關 我要睇下邊個係度監視我 結果發現呢啲 呢啲系部分抽樣日誌 只系好少一部分，你可以見到邊個來過 我精簡出一個列表畀你地睇 你可以見到國土安全局經常光臨 國土安全局 國家安全局都經常來 其實我搬咗去佢地附近，就係佢地條街下邊 中央情報局 總統執行辦公室 唔知點解，不過佢地真系來過 我諗系因為佢地鐘意藝術 我好開心係呢啲部門有藝術愛好者 多謝你地，感激不盡 （掌聲） 布魯諾·朱撒尼：哈桑，好奇問一句 你話依家信息系自動從你部iPhone放上網 但系相片同埋信息都要靠你來拍攝輸入 咁你一日要花幾多個鐘來做呢啲嘢？ 哈桑：幾乎唔使 影相上傳 同發短訊冇乜區別 就好似查郵箱 以前唔做呢啲嘢個陣日子照樣過 依家只不過多咗件事 我地更新狀態嘅時候 根本唔會諗要使幾長時間 其實只不過系係手機度按幾下 發送，搞掂 網絡個邉就會自動整理了 布魯諾：如果你去咗一個上唔到網嘅地方，FBI咪會發癲？ 哈桑：就好似我最後講嘅 有我最後出現嘅地點記錄就得了 譬如我要飛12個鐘 我會上傳出發嘅機場信息 布魯諾：哈桑，非常多謝你（哈桑：多謝） （掌聲）

nathalie_miebach_art_made_of_storms

（音樂） 你啱啱聽到嘅 就係從 2007 年諾爾颶風中記低嘅 氣壓、強風同溫度嘅協奏曲 音樂家演奏嘅其實係 一個立體嘅音樂數據圖 就好似呢個 每一粒珠，每一條線 都代表咗一種天氣元素 亦代表咗一種音符 我發現天氣好有趣 佢係由我哋大部分人都睇唔到嘅 各種系統構成嘅 所以，我利用雕塑同音樂 令佢「睇得到」 而且「掂得到」同「聽得到」 我嘅創作一開頭都係好簡單 我係喺特定環境嗰度 用好低科技嘅工具收集資料 幾乎呢啲工具都可以 從平時嘅舖頭入邊買到 然後，我將我得到嘅呢啲資料 同我喺網上搵到嘅—— 從氣象站、海上浮標上得到嘅天氣數據 同埋衛星圖像——比較 既有歷史數據，亦有現實數據 然後，我將呢啲數字彙 編喺呢啲寫字板上面 就係你宜家睇到呢個 上面寫滿咗數字 再由呢啲數字出發 我由兩到三種變量開始 成個「翻譯」過程就係噉開始 我嘅「翻譯」介質就係一個好簡單嘅籃 一個有橫向同縱向元素嘅籃 當我賦予數值畀呢啲橫向、縱向元素時 我就可以利用隨着時間變化嘅數值 嚟創造一種藝術形態 我用天然蘆葦 係因為天然蘆葦嘅韌性高 但你又無辦法完全控制到 噉意味著，唔係我 而係呢啲數字控制著形態 我最終得到嘅就係好似呢啲噉嘅形態 呢啲完全由天氣數據或者係科學數據 構成嘅形態 每粒彩珠，每條彩條 代表咗一種天氣元素 呢啲元素喺埋一齊 唔單單建構出一種形態 更建構咗一種二維圖表無法表達出嘅 一種元素之間嘅行為關係 你如果行近啲，你會睇到 呢個完全係由數字建構而成嘅 呢啲垂直嘅元素代表一日之內鐘頭 所以，一個圈代表 24 小時 不過佢亦都包含咗溫度嘅範圍 喺呢個上邊，我可以加入潮漲讀數 水溫、氣溫同埋月相 我亦都將呢啲天氣數據轉化成音符 音符呢種方式，畀我可以更細膩 以更無損嘅方式翻譯訊息 所以呢啲音符都係由天氣數據編寫嘅 每隻色、點、線都係一種音樂元素 加埋一齊 呢啲音樂元素就完成咗一份樂譜 我同音樂家合作演奏呢啲樂譜 呢個係「1913三重奏」樂隊 演奏緊我一件喺 Milwakee 藝術博物館 收藏嘅作品 同時，我又以呢啲樂譜作為藍本 將佢哋翻譯成噉樣嘅雕塑作品 令天氣可以立體噉睇得到 不過依家，佢哋嵌入咗音符 畀人讀到件樂譜 我之所以鍾意呢件作品 係因為佢挑戰我哋對點定義 一種視覺語言係屬於藝術抑或科學 要點樣睇呢件作品，取決於你擺佢喺邊 如果你擺喺博物館入邊 佢就係件雕塑 擺喺科學博物館入邊 佢就變成咗一件立體嘅數據模型 你將佢擺喺音樂廳度 佢突然間就會變成咗一份樂譜 我好鍾意呢樣嘢 因為觀眾對於視覺語言係藝術 定係音樂嘅分類 真係被挑戰 我鍾意呢個嘅另一個原因 就係佢提供咗另外一種 認識科學奧妙嘅方法 唔係所有人都係科學博士 所以對於我嚟講 呢個就係我了解科學嘅方法 多謝 （掌聲）

bunker_roy_learning_from_a_barefoot_movement

我想帶你哋去另一個世界 我想同你哋分享 一個同窮人長達 45 年嘅故事 呢班窮人每日連一蚊美金都賺唔到 我曾經喺印度接受 精英、貴族、高昂嘅教育 但咁嘅教育幾乎摧毀我嘅人生 我被選做外交官、老師、醫生 呢啲工全部都等住我 但我冇做呢啲工 因為我三年嚟都係參加緊 印度國家壁球比賽 （笑聲） 成個世界就好似為我準備好曬 一切都喺我掌握之中 差錯絕對冇可能發生 但係之後我出於好奇 我想去鄉下工作、生活下 感受一下係點嘅感覺 所以喺 1965 年 我去到印度比哈爾邦 經歷嗰度史上最大嘅飢荒 我第一見到飢荒同死亡 我嘅生命亦從此改變 我返到屋企 同我母親講： 「我想去鄉下做嘢，喺嗰度生活。」 佢震驚到暈咗 （笑聲） 「你係咩意思？ 成個世界都為你而鋪排好曬， 最好嘅工等住你做， 你宜家同我講想去鄉下工作？ 你係唔係有問題？」 我話：「我受過最好嘅教育， 令我學識咗思考。 我決定要用我所學，回饋社會。」 「你想去鄉下做咩？ 你無工作，無錢，無保障，無前景。」 我話：「我想喺嗰度生活， 挖五年井。」 「挖五年井？ 你讀過全印度最貴嘅學校， 宜家你話想用五年時間去挖井？」 自此之後，佢好耐無同我講嘢 因為佢覺得我令屋企人丟架 不過，喺村裡邊、喺窮人身上 我見識咗最非凡嘅知識同技能 但呢啲知識同技能從來都唔入流 從來無被外邊嘅人 注意過、尊重過，同廣泛應用過 我於是諗創辦一間赤腳學院 一間只為窮人開辦嘅學院 將窮人認為重要嘅想法體現喺學院裏邊 第一次去到個農村 年紀老邁嘅長者過嚟問我： 「你係咪通緝犯？」 我話：「唔係。」 （笑聲） 「考試肥佬？」 我話唔係 「搵唔到政府工？」 我話唔係 「咁你過嚟做咩？點解要嚟呢度？ 印度嘅教育制度 只會令你嚮往巴黎、新德里 或者蘇黎世呢啲地方。 你嚟我哋鄉下到底做咩？ 你係唔係有嘢瞞住我哋未講？」 我話：「冇， 我只想為窮人創辦一間學院。 窮人認為重要嘅想法 可以喺學院裏邊體現出嚟。」 呢啲長者給咗我好多建設性嘅提議 佢哋話： 「唔好畀有學歷或者證書嘅人 入呢間學院。」 所以我哋係印度唯一一間 唔請博士同碩士嘅學院 （笑聲） 你必須要係逃學者 考試唔合格，或者輟學 先至能夠入嚟我哋學院 你必須用勞力做嘢 唔會因為勞動而羞恥 要向社區證明你有佢哋所需要嘅技能 同埋服務社區 所以我哋開始咗赤腳學院 我哋將「專業」重新定義 咁點先算一名專家？ 專家指嘅係嗰啲 有能力、自信心同信念嘅人 搵水源嘅人係專家 接生婆同樣係專家 鐵打師傅都係專家 專家遍佈世界各地 你可以喺任何偏僻嘅村落 揾到佢哋嘅身影 我哋認為我哋要畀呢啲人 喺我哋主流社會裏邊 證明佢哋擁有嘅知識同技能 係全世界都需要嘅 正因為呢啲知識同技能今日仲有用 佢哋應該推展到全世界同埋廣泛應用 呢間學院奉行 聖雄甘地嘅生活同工作文化 食飯、瞓覺同工作都喺地下 冇有合同，從來都唔需要簽合同 你可以喺度做廿年，然後聽日就走 無人可以一個月賺取多過一百美金 如果你想賺錢，你就嚟錯咗地方嘞 如果你愛工作而且愛挑戰 赤腳學院歡迎你 呢度我哋想你測試瘋狂嘅想法 無論係點嘅想法，都可以大膽嘗試 失敗無所謂 最多咪重頭嚟過 呢度係唯一一間 老師同學生身份互換嘅學院 同時亦係唯一一間唔頒證書嘅學院 你嘅學歷係由你服務嘅社區嚟鑑定 你唔需要喺牆上掛起一張證書 嚟證明你係工程師 當村民聽到我呢番話 佢哋話：「好啊，你用行動實踐呀。 如果你做唔成， 你講嘅全部都係廢話。」 所以喺 1986 年 我哋成立第一間赤腳學院 係十二位連字都唔識嘅建築師 以每平方呎 $1.5 美金嘅成本 興建咗呢間學院 一百五十人喺嗰度住同做嘢 2002 年時佢哋獲頒阿迦汗建築獎 但評委懷疑有其他建築師參與 於是我話畀佢哋︰「的確有， 但佢哋只係畫藍圖， 而落手落腳起嘅 只有赤腳學院嘅建築師。」 因為佢哋唔信我哋赤腳學院嘅建築師 而且我哋認為佢哋喺度誹謗 所以我哋係唯一一個得獎者 將五萬蚊獎金還返畀主辦方 我問一位林務員 一位權威、有學歷證書嘅專家 我問︰「你可以喺度起咩？」 他望一望泥土，話︰ 「算數啦，冇可能。根本唔值得。 無水，周圍都係岩石地。」 我開始有啲擔憂 我話：「咁好啦， 我去問下村嘅長老。」 我問呢度可以種咩 長老望住我講︰ 「你起呢個，放呢個，咁就得㗎嘞。」 學院今日就係咁嘅樣 我記得當時我上去屋頂望 但所有嘅婦女都話︰ 「出去，男人唔上得嚟， 因為我哋唔想同男人分享呢門技術， 事關宜家喺房頂整緊防水工程。」 （笑聲） 防水材料有棕櫚糖、蕁麻 仲有一啲我唔知嘅嘢 但佢的確防水 1986 年到宜家都無漏過水 呢門技術，婦女唔會同男士分享㗎嘞 （笑聲） 呢間亦係唯一完全由太陽能供電嘅學院 所有電力嚟自太陽 四萬五千瓦嘅太陽能板裝喺屋頂 今後 25 年都係靠曬太陽 只要有陽光，我哋就唔怕冇電 但呢樣嘢獨特在 佢係由一位受過只有八年小學教育 從來冇讀過中學或者讀大學嘅 印度教牧師裝嵌 我敢講佢喺太陽能方面嘅知識 全世界無人能及 如果你嚟到赤腳學院 所有食物都係靠太陽能煮熟 而組裝太陽能烹調器具嘅人 全部都係唔識字嘅女性 佢哋組裝咗最尖端複雜 呈拋物線形狀嘅太陽能烹調用具 不幸嘅係，佢哋幾乎有一半德國血統 或者係咁，佢哋做嘢非常精確 （笑聲） 你無可能揾到做嘢咁精確嘅印度女性 成個器具嘅製作過程就全靠佢哋 我哋每日兩餐飯，一餐六十份 全靠太陽能煮好 學院有一位牙醫 佢係一位唔識字、而且有孫嘅阿婆 但佢真係牙醫，仲幫七千名兒童睇牙 赤腳科技： 呢年係 1986 年 當時無工程師、無建築師諗到 但我哋諗到收集屋頂雨水 所以咁多年嚟我哋浪費咗好少水 所有屋頂嘅水槽都同地底 一個有四十萬升容量嘅水箱連接 所有水都唔會浪費 即使發生四年乾旱 因為儲雨水嘅關係 我哋嘅學院都唔會缺水 另外，六成小朋友 因為幫屋企而無機會返學 呢啲小朋友要睇住動物︰山羊、綿羊 仲要理埋家頭細務 有見及此 我哋決定為呢啲孩子開辦夜校 因為呢啲夜校 令超過七萬五千個細路都有得返學 夜校嘅出現係因為孩子嘅需要 而唔係為咗方便老師 我哋學校教咩？ 民主、公民資格 點樣測量土地 俾人拉之後要做嘅嘢 生畜病咗點算 呢啲都係我哋夜校教嘅知識 所有學校仲係完全靠太陽能供電 每到五年，我哋搞一次選舉 六至十四歲嘅兒童 都會喺呢個民主選舉裏邊投票 選出一個總理 現任總理係一個十二歲嘅女仔 佢朝早看住二十隻羊 但夜晚就做返總理 佢有自己內閣 有教育部長、能源部長、衛生部長 佢同內閣負責監督同管理 150 間學校 7,000 名學生 五年前呢位總理得到世界兒童獎 佢仲去咗瑞典攞獎添 佢第一次離開條村 佢從未去過瑞典 但佢對當時嘅場面都一啲唔驚訝 瑞典皇后當時都喺度 佢問我：「你可唔可以 問下呢個小朋友， 佢嘅自信邊度嚟？ 佢先得十二歲，但完全唔驚嘅？」 企喺皇后左邊嘅呢個細路女 轉身對住我，望住皇后 然後同我講： 「話畀佢知，我係總理。」 （笑聲） （掌聲） 喺文盲率太高嘅地方，我哋用木偶溝通 木偶就成為我哋溝通嘅方式 呢個三百歲嘅木偶，佢叫喬金查查 佢係我嘅心理分析師、我嘅導師 我嘅醫生、我嘅律師、我嘅捐贈者 佢幫我籌款，解決爭執 仲幫助村落解決問題 如果村落發生糾紛 如果返學嘅出席率少咗 如果老師同家長發生磨擦 木偶會叫老師同家長嚟到全村人面前 然後講「握手言和，出席率唔可以跌」 呢啲木偶仲係用回收返嚟嘅 世界銀行報告書整成 （笑聲） （掌聲） 呢個用太陽能為條村供電嘅方法 唔單止容易做到 而且仲拓展到成個印度 從拉達克到不丹 所有太陽能供電嘅村 都係由受過培訓嘅人去做 我去咗拉達克 問咗一位當地婦女 喺呢度，零下四十度 因為室內無地方匿，屋兩邊又俾雪覆蓋 你只能夠喺屋頂爬出嚟 我哋問佢： 「太陽能發電對你有咩好處？」 佢唸咗一陣，答： 「佢令我第一次喺冬天 見到我老公個樣。」 （笑聲） 嚟到阿富汗… 我哋喺印度學識嘅一件事︰ 男人係教唔識嘅 （笑聲） 佢哋唔願意靜落嚟 但係又雄心勃勃、易衝動 而且都想要張沙紙 證明自己實力 （笑聲） 你會發覺世界各地嘅男士 都想要一張證書 點解？ 因為佢哋想離開村落，去城市揾工 我哋諗到一個好辦法，就係訓練阿婆 如今世上最好嘅溝通方式係咩？ 電視？唔係 電報？唔係 電話？唔係 向女性傾訴 （笑聲） （掌聲） 我哋第一次嚟到阿富汗時 揀咗三位女性 同當地人講︰ 「我哋想帶佢哋返印度。」 當地人話︰「冇可能。 佢哋連自己間房都出唔到去， 點會同你去印度！」 我話：「我哋可以妥協， 可以畀佢哋老公一齊嚟。」 結果佢哋老公跟埋嚟 當然，女性比男性更有智慧 喺六個月內，我哋係點樣練呢啲女性？ 手語 唔用文字 唔用講嘢 只用手語 就喺六個月內 佢哋就成為咗太陽能工程師 佢哋返去自己條村度 裝設太陽能發電設施 呢啲女性返去 為阿富汗第一條村提供太陽能電力 同開辦工作坊 阿富汗第一個靠太陽能發電嘅村落 就靠三位女性親手建立 呢位女性係一個非比尋常嘅婆婆 55 歲，已經為阿富汗二百間房屋 提供太陽能電力 而且無一間冧過 呢位阿婆去咗阿富汗政府嘅工程部門 話畀個部門知交流電同直流電嘅分別 而嗰位部長唔知個分別 嗰三位女性又再培訓另外 27 位女性 為阿富汗一百條村實現太陽能發電 我哋去咗非洲，做咗同樣嘅事 呢啲女性嚟自八、九個國家，坐埋一齊 講唔同嘅語言，互相傾偈 只係唔會聽得明對方講嘢 但佢哋嘅肢體語言犀利 足以令佢哋可以明白對方 就係咁，佢哋學有所成 成為咗太陽能工程師 我亦都去咗塞拉利昂 有一晚個首相經過呢條村 佢揸返轉頭，問呢度發生咗咩事 村民話：「就係呢兩位阿婆…」 「阿婆？」首相難以置信 「佢哋去咗邊度？」 啲人答︰「佢哋喺印度返嚟。」 首相之後見總統，話： 「你知唔知我哋國家 有一個靠太陽能供電嘅村？」 總統話：「唔知道。」 第二日內閣一半嘅成員 都去拜訪呢啲阿婆 佢哋想知點樣做到 總統傳召咗我 問我可唔可以幫佢培訓 150 位阿婆 我話：「總統，我唔得。 不過呢啲阿婆可以做到。」 總統為我哋喺塞拉利昂 興建咗第一間赤腳培訓中心 之後有 150 位阿婆喺呢度受訓 喺甘比亞，我哋都挑選咗一位阿婆 我哋去咗呢條村 我好知道要揀邊個女性 但成條村嘅人都推薦： 「呢兩位女性適合。」 我話：「唔係，我想要呢位女士。」 佢哋話：「點解？ 你同佢溝通唔到，你又唔識佢。」 我話：「我鍾意佢嘅身體語言， 同埋佢講嘢嘅方式。」 但啲人話，佢老公比較麻煩 咁我哋叫佢老公出嚟 佢老公大搖大擺行過嚟 十足政客咁，揸住手機話「唔得！」 我問點解？ 佢話︰「睇下我老婆幾靚。」 我話：「係，佢係好靚。」 佢話：「如果佢同某個 印度男人私奔，咁點算？」 呢個係佢最大顧慮 我話：「佢會開心生活， 每日同你喺電話傾偈。」 我想講，佢離開之前嘅性格十足阿婆咁 但返到嚟之後就成隻老虎咁 佢返到嚟，落咗飛機 好似退役士兵咁接受記者訪問 佢應付到全國嘅傳媒 就好似一位明星咁 我六個月之後返去搵佢 問佢老公去咗邊 佢話：「唔知去咗邊度滾， 但我懶得理。」 （笑聲） 成功嘅案例 （笑聲） （掌聲） 最後，我想講 你唔使去出邊先揾到解決方法 聽下周圍嘅人嘅建議 佢哋總會畀到解決方法你 而且全世界都揾到呢啲人 所以你唔使煩惱 唔好聽世界銀行講 聽實實在在、唔離地嘅普通人講 佢哋知道點樣解決問題 最後我引用聖雄甘地一句話 「佢哋開頭忽視你， 然後嘲笑你， 繼而同你爭， 最後你就係贏家。」 多謝大家 （掌聲）

graham_hill_less_stuff_more_happiness

個箱裏面有乜？ 無論係乜，肯定好重要 因為我去邊到都帶著佢 包括我每次去公寓 （笑聲） （掌聲） 聽落好熟？ 你知道我哋美國人 比起 50 年前用多咗 三倍幾嘅空間？ 係三倍啊！ 所以你會諗，多咗咁多空間 我哋就有更多地方擺我哋嘅物品 唔係 我哋有個新嘅產業 一個價值 220 億、佔地 22 億平方呎 專門提供個人存儲空間嘅產業 雖然我們有多三倍空間 但係我哋比以前更加鍾意購物 使到我哋需要更多嘅地方 繼續落去會點？ 一堆卡債、超乎想像嘅環境足跡 或者唔係偶然 我們嘅幸福水平過去 50 年都無變過 所以我想提議一個更好嘅生活態度︰ 就係屋企愈少物品愈好 我估大部分人喺某個階段都體會到 淋糝嘢唔多先至好 譬如話你讀大學住宿舍嗰陣 旅行嘅時候 露營嘅時候 甚至乎喺船上面 無論係咩嘅經歷 我都相信你都會體會到 愈少嘢，人嘅束摶都會愈少 仲會多咗時間出嚟 我想指出 少啲物品同空間 就等如少啲嘅環境足跡 而且仲可以幫你慳錢 令你嘅生活有多一份嘅悠閒 所以我喺 lifeedited.org 發起咗 一個叫「簡約生活」嘅計畫 更深入咁探討我哋呢個話題 同埋揾出好嘅解決方案 我首先同 Mutopo 同 Jovoto.com 兩間公司合作 眾籌我買入曼哈頓一間 420 呎嘅公寓 我心頭大，乜都想要︰ 家庭辦公室、十個人嘅飯廳、客房 同埋想間屋可以容納 我全部嘅風箏衝浪裝備 喺全球 300 幾個樓盤介紹當中 我買到屬於自己嘅公寓 與其買一個 600 呎嘅地方 我買 420 呎嘅話 我就可以慳返 20 萬 更細嘅空間用嘅水電煤就更少 即係慳到更多嘅錢 同造成更少嘅環境足跡 因為個地方有齊我最鍾意嘅嘢 而且係專為我而設嘅 所以我好開心入去住 咁你點樣先可以過簡約嘅生活？ 三個重點 首先，你一定要決心去改 我哋一定要徹底改變 至於我嗰件我好多年都無著過嘅衫？ 係時候揼咗佢 我哋一定要除去生活中多餘嘅物件 同埋學識逆向思維 我哋要考慮係咪需要至去買 問下自己︰ 「買嘅嘢會唔會令我更開心？真係？」 當然，我哋應該買同擁有好嘅嘢 但係我哋真正需要嘅 係我哋會愛不惜手嘅嘢 而唔係是是但但話想要嘅嘢 第二，我哋新嘅口頭禪：愈細愈吸引 我哋用空間都要講求效率 我哋想啲嘢按長期使用習慣去設計 而唔係為到偶然需要而去設計 你平時只會用到三個火爐 咁點解要六個？ 所以我哋將物品擺到唔嘥位 我哋想物品可以疊高，同埋數碼化 你可以將文件、書籍、電影收埋 就好似魔術咁 最後，我哋要多功能空間同多功能傢俬 具備洗手盆同馬桶功能嘅嘢 同一個空間，飯臺可以變成張床 一個摺枱扯出十人飯枱 喺呢個獲獎嘅簡約生活計畫中 我哋利用可以變形嘅傢俬 同埋可移動嘅牆騰出好多空間 睇下張咖啡枱 佢可以拉高拉闊 可以坐十個人 我嘅工作空間可以收起，容易收埋 我用兩隻手指我張床就可以拉出嚟 客人點？ 推開個活動牆可以疊出幾張床 當然，仲有我嘅私人影院 我唔係話每個人都需要 生活喺 420 平方呎嘅空間裏面 但係值得大家考慮下簡約生活嘅好處 以前住 3,000 呎 宜家住 2,000 平方呎 以前住 1,500 呎 宜家住 1,000 平方呎 我哋大部分人，或者所有人 無論空間幾大 只需要幾個睡袋、一個細少嘅空間 我哋就可以好快樂 當你返去屋企、入門口嗰時 不妨問下自己 「我可唔可以過得簡約啲？ 咁樣會唔會畀到我更多自由？ 或者更多時間？」 個箱度有咩？ 其實有乜都唔重要 我知道我用唔著 你個箱又有啲咩？ 或者，少啲就係等於多啲 等我哋一齊騰出更多嘅空間 營造美好嘅生活 多謝 （掌聲）

yang_lan_the_generation_that_s_remaking_china

喺我去蘇格蘭嘅前一晚， 我被邀請去上海主持 “中國達人秀“決賽 體育館內有八萬現場觀眾。 估下邊個系特別嘉賓？ 蘇珊·波爾 （蘇珊大媽）。 我同距講，”我聽日就去蘇格蘭啦。“ 她唱得非常動聽， 仲學講幾句中文： 送你蔥 嚟句話唔系“你好” 或者“多謝”， 之類的話。 意思系：“免費送你蔥”。 點解距講黎句話？ 因為黎句話 來自於中國版蘇珊大媽- 一位五十有多嘅中年大媽， 一位上海街市擺攤的阿姨， 距熱愛唱西方歌劇， 不過距唔明 任何英文，法語， 或者意大利文， 所以距獨創一種方式來記歌詞 將全部歌詞用中文蔬菜名來代替。 （笑聲） 意大利歌劇《公主徹夜未眠》嘅最後一句話 當時距系體育館內演出 就以“送你蔥”來代替。 所以蘇珊大媽會咁唱， 連同八萬名現場觀眾一起跟唱。 當時嘅場面十分有趣。 我惗蘇珊大媽 同嚟位上海嘅菜販阿姨 都有距地嘅獨特之處。 距地系常人最少期待 會喺娛樂圈內闖蕩成名的一類人， 但係距地嘅勇氣同才能讓她們受到大家的肯定。 一場演出同一個平台 給予她們一個 實現夢想的舞台。 其實，要與眾不同並唔難。 我地都唔同 從唔同嘅角度。 我覺得與眾不同其實很好， 因為你有唔同嘅惗法。 你可能會系某方面作出影響。 我地黎代人好幸運 我地見證並參與 中國歷史性的變化 有太多巨變發生 在過去的二，三十年。 我記得系1990果陣時， 我啱啱大學畢業， 當時我去應聘一份 系北京五星級酒店返工的銷售工作。 長城喜來登酒店，至今都喺到。 被一位日本經理詢問咗 一個半種後， 當面試將要結束時，距講， "楊小姐， 你有咩問題要問我嗎？" 我鼓足勇氣鎮定甘問距， “系， 你可不可以話我知， 你地賣D咩？” 因為我當時完全唔知一間 五星級酒店內的銷售部要做D乜。 黎個系我第一次進入 五星級酒店。 與此同時， 我參加咗由中國國家電視台 有史以來舉辦嘅 第一次公開面試 現場參賽上千名女大學生。 製作人通告 距地要搵甜美，單純 同漂亮的新面孔。 當輪到我果陣，我起身問， “點解系電視上的女性個性 都要系靚，甜美，單純 仲要有配合度？ 點解距地唔可以有自己的想法 同埋自己的聲音？” 我以為我黎番話有點冒犯評委。 不過正系黎番話令距地留下印象。 所以我進入了第二回合比賽， 繼而第三，第四。 當完成第七回合比賽后， 我成為一位勝出者。 因此我加入了國家電視台黃金檔一個節目。 你可能唔相信 黎個節目系中國第一個 允許主持人 自由發揮表達自己的意見 而唔需要背經批准後D稿。 （鼓掌） 當時每週的觀眾人數 高達200-300萬。 幾年以後， 我確定要去美國哥倫比亞大學 繼續讀研， 同時創辦自己的媒體公司， 一個當我啱啱入行時 從來都無惗過嘅想法。 公司項目分好多類， 我訪問過的人數過千。 有時，有些年輕人他會同我講 “楊瀾， 你改變了我的人生，” 我會為黎D話感到自豪。 同時我地十分幸運地 見證整個國家的興起。 見證著北京奧運競標賽。 代言上海世博會。 我睇到中國正在擁抱全世界 也見到全世界在擁抱中國。 不過我亦系度惗， 當下的年輕人到底要做什麼？ 距地有什麼不同之處， 他們會創造怎樣的不同 又會點樣改變中國未來, 甚至整個世界？ 所以我今天的話題系關於年輕一代 通過社交網絡平台。 首先， 他們是誰？他們做緊咩？ 照片中黎位叫郭美美女仔 20歲，年輕貌美。 在距嘅微博上盡顯 距擁有的名牌袋， 衫同鞋， 微博即系中國版的Twitter。 距仲自稱系紅十字 商會經理。 距無惗到 自己的舉動引起民眾公憤 惹起全國大眾的質疑。 差D成為針對 紅十字會的騷亂。 黎場爭論十分激烈 以至於紅十字會開記者招待會 來澄清“郭美美事件”， 此事件因此亦被不斷調查。 現金為之， 公眾已知道郭美美系冒充紅十字商會經理職位 可能因為距覺得與慈善相關的為她帶了自豪感。 距果D奢侈品 同禮物 都系距男朋友送。 距的男朋友系紅十字商會 旗下部門的前任董事會成員。 黎個解釋起來有點困難。 儘管如此，公眾憤怒仍未平息。 熱論還在進行。 黎件事件講明民眾 對政府或有政府背景的機構唔信任， 因為黎D機構過去的不透明 黎件事件亦講明 社交網站上的力量同影響 例如微博。 微博在2010年興起， 訪客人數翻倍 瀏覽時間更系三倍增加。 單系新浪網， 一個主要的新聞網站， 就有超過1.4億微博用戶。 騰訊網，2億。 最多人關注的用戶 唔系我-- 系一位電影女演員， 距有超過九百五十萬粉絲。 大約有八成微博用戶都系年輕人， 年齡在30歲以下。 正如大家所知， 傳統媒體依然由政府所控， 社交網絡提供一個開放平台 讓大家可以發表自己的意見。 因為開放平台為數不多， 來自社交網站上的激憤 有時可以變得非常強烈，非常活躍 甚至帶有暴力。 通過微博， 我地可以進一步了解中國年輕的一代。 我地有幾唔同？ 首先，大部分青年都生於 80， 90年代， 出生於獨生子女政策下。 因為有了選擇性流產 很多家長重男輕女， 造成我地現今 男性數量比女性超出3千萬人口。 黎個可能會對 社會存在潛在危機， 但無人能確定； 我地生活系個全球化嘅世界， 男性可以到其他國家結識女朋友。 年輕人裡大多數都受過不錯的教育。 喺黎一代，中國文盲人數 已少於百分之一。 在城市， 有80%的學生上大學。 不過他們正面對一個老年化的中國 今年，年齡超過65歲人口 已達到百分之7點幾， 到2030年 人口老年化將達到15%。 大家也許知道我們的傳統 年輕人一代有義務供養長輩， 在生病時照顧他們。 這意味著已成家的年輕人 要供養四位長輩 其預期壽命將會是73歲。 所以許多年輕一代的 日子不輕鬆過得並不輕鬆。 面對大學畢業生供過於求。 喺城市， 大學畢業生起薪點 大致系400美金一個月， 平均租金 都超過500美金。 他們點樣生活呢？ 他們只能合租 逼系一個窄小嘅空間 甘來悭钱-- 黎群人自稱“蟻族”。 至於果D打算結婚 同賣屋嘅人 距地明白要打工 30，40年 先可以買得起第一間公寓。 美國的比例系 一對夫妻5年嘅人工就可買一間屋， 不過要係中國需要30 - 40 年先至做到 因為房價高漲。 做兩億離鄉打工族中， 60%系年輕人。 他們覺得自己系夾心族 夾隔在城市同鄉村之間。 距地大多數都唔想返鄉下， 不過他們又無城市歸屬感。 他們長時間工作 收入相對較少，社會福利也不多。 很多因素會影響他們 例如失業， 通貨膨脹， 銀行貸款政策緊縮， 人民幣升值， 又或者歐美國家對 中國產品的需求 減少。 上年，一場令人震驚 的悲劇 喺中國南方嘅設備加工廠發生咗 13名年輕工人 年齡大致20歲左右 相繼自殺， 就似一場傳染病甘 距地自殺的原因各不同。 整個事件 引起社會的關注 大家開始關心 黎D工人嘅 身體同心理上的孤單。 果D選擇返鄉下嘅人， 當地人十分歡迎他們回鄉， 因為他們在城市獲得了知識，技能同人脈 距地系城市學識， 通過互聯網的幫助， 距地可以創作更多工作， 升級當地農業技術同埋製造商機 喺相對落後的市場。 在過去數年，沿海地帶， 出現勞工短缺的現象。 黎D圖表顯示 一個更廣泛的社會背景。 第一個系恩格爾系數， 解釋了每天生活必須的花費 百分點有所減少 在過去十年內 對比人均家庭收入 下降了37%。 不過就係過去兩年間， 黎個比例又上漲39%, 甘樣來講生活花費正在上升。 吉尼系數顯示 已經超過0.4的警戒線。 宜家系0.5 -- 仲差過美國-- 說明了收入不平等。 你可以睇到整個社會 逐漸感到沮喪 因為他們失去一部分流動性。 同時，仇富和仇權情緒 逐以升高 並開始蔓延。 所以各種對腐敗 或者官商勾結的指控 都會造成社會譴責 甚至動亂。 通過觀察微博上一些最熱門的話題， 我地可以更了解年輕的一代。 社會公正與政府責任 系他們最關心的問題。 在過去十年裡， 大量嘅城市化發展 令我地睇到好多關於 強拆民宅 的報到。 黎D新聞都引起了 年輕人不滿和失望。 過程中有時有身亡， 亦有人用自焚嘅形式來抗議。 當黎類報導 越來越常見於互聯網上 人們強烈要求政府出面阻止。 今年早輪有好消息， 國務院在房屋申請同拆建方面 頒發咗新政策 同時允許法庭 傳喚果D強拆的地方政府 上法院。 仲有好多其他令民眾擔憂嘅問題 系互聯網上熱議。 大家都聽過空氣污染， 水源污染，有毒食品。 但應該不知道我地還發明了假牛肉。 黎種牛肉精包含多種成分 如果你把距塗喺雞魚肉 睇落就似牛肉。 最近， 民眾又開始擔心食用油， 原因上千人發現 來自餐館嘅 食用油系加工過的地溝油。 黎類現象 在互聯網引起公眾強烈不滿。 幸運地是， 我地睇到政府 更及時同更頻繁地 對應民眾的擔憂。 雖然年輕一代睇落相信 他們的參與影響到 政策制定， 不過，在生活上的追求 他們卻有點迷失。 中國很快就會超越美國 成為第一大 奢侈消費品市場。 黎果唔包括中國人 喺歐洲或其他地方消費。 但或許你唔知，其中一半的消費者 系收入不到2000美金。 距地並不富裕。 不過距地買名牌手袋同衣服 來作為距地身份的象徵。 黎個女仔上一個相親節目 公開表明 距情願坐系寶馬車度喊， 都唔要坐系單車上笑。 當然，我地還有年輕人 只要開心 坐寶馬或騎單車都無所謂。 黎張圖片裡，你見到宜家好風行的一個現象 叫做“裸婚”。 距地唔系話喺婚禮上么都唔著， 不過黎D年輕人決定 就算無屋，無車，無鑽戒 同無婚禮都願意 為真愛結婚。 通過社交媒體，人們做咗好多有意義的事。 黎張圖片展示 500只被困卡車將要被加工食物的 流浪或綁架狗。 在高速公路上被發現， 截停 整個國家都在微博上 見證事件發展。 有人捐錢，捐狗糧 仲有志願者去截停部貨車。 幾小時協商後， 500只狗獲救。 同時亦有人幫助搵走失兒童。 黎位爸爸將個仔張相放上網。 在上千萬次轉發後， 小朋友被搵到。 我地通過微博 見證了家庭團聚。 幸福 - 系近兩年 最常聽到上嘅熱門詞。 幸福不靜只 同個人經歷和價值觀相關， 我們生活的環境同樣息息相關。 人們會思考以下問題： 我地到底應唔應該犧牲我地嘅環境 來製作更高GDP增長? 我們應該如何實現社會及政治改體 先至跟得上經濟上的增長， 同時又可持續穩定發展？ 仲有，如何實現系統 自行糾正 在各種紛爭的亂世下 如何保持自我更新？ 我估人們會為黎D問題追尋答案。 我們年輕的一代 將會改變他們的國家 與此同時，他們正系度改變自己。 十分感謝。 （掌聲）

amy_lockwood_selling_condoms_in_the_congo

我係一個改革營銷者 依家從事國際發展 今年十月，我去咗剛果民主共和國 非洲（第二）最大嘅國家 事實上佢同西歐差唔多大 但築路長度只有 300 英里 剛果係一個危險嘅地方 過去十年 已有五百萬人喪生喺東部嘅戰亂之中 但導致人民生活困難嘅，並非只有戰爭 仲有好多健康問題 事實上，喺成年人中 HIV 感染率係 1.3% 聽上去唔算多 但喺一個有 7,600 萬人口嘅國家 呢個數字就表示有 93 萬人受到感染 由於公共設施落後 只有 25% 嘅患者獲得賴以生存嘅藥物 呢個亦係捐贈機構 以低價或免費提供安全套嘅部分原因 所以喺剛果期間 我花咗大量時間同居民談論安全套 包括狄米恩 狄米恩喺金沙薩周邊經營酒店 佢間酒店淨係開到午夜 所以唔係用嚟過夜嘅 性工作者同佢哋嘅客人係呢度嘅常客 狄米恩好了解安全套 但係佢唔賣 佢話根本冇人買 咁唔出奇 因為喺剛果 只有 3% 嘅人使用安全套 約瑟同克莉絲汀 佢哋開嘅藥鋪有賣安全套 佢哋話雖然捐贈機構提供咗 廉價甚至免費嘅安全套 仲做咗相應嘅宣傳 但客人都唔買呢啲有牌子嘅 反而鐘意冇牌子個啲 作為營銷者，我覺得好奇怪 於是我開始研究佢哋嘅營銷策略 結果發現 捐贈機構嘅安全套廣告 主要包含三種信息︰ 恐懼、經濟同忠誠 安全套嘅名包括「生活」 同「信任」 佢哋用印有紅絲帶包裝 見到就會諗起 HIV 又會放喺箱入面提醒你邊個係供應者 又印有妻子或丈夫嘅照片 提醒你要保護配偶或謹慎行動 呢啲都唔係一個人購買安全套之前 所諗嘅嘢 （笑聲） 你喺買安全套之前會諗啲乜嘢？ 性！ 喺呢度銷售安全套嘅私人公司 了解到呢一點 以至佢哋嘅宣傳策略有所不同 名稱可能差唔多 但包裝就差好遠 有啲牌子雄心勃勃 包裝極具誘惑 於是我諗到 可能捐贈機構冇捉住 市場營銷呢一個重點 就係要認清客戶群 對於捐贈機構嚟講，好不幸 佢哋嘅客戶並唔係 佢哋所幫助嘅國家嘅人 而係佢哋本身國家嘅人 支持佢哋工作嘅人 類似呢度顯示嘅各方 但係如果我哋真正要做嘅 係阻止 HIV 傳播 我哋就要考慮到客戶 即係個啲行為上需要改變嘅人 包括夫妻 年輕女子、年輕男子 呢點關係到佢哋嘅生命安全 我哋學到嘅教訓就係 你賣乜嘢唔緊要 但你要思考邊個係你嘅客戶 你要傳遞乜嘢信息 嚟令到佢哋改變行為模式 咁樣可能會救佢哋一命 多謝 （掌聲）

raghava_kk_shake_up_your_story

哈嘍，大家好。 我系一名藝術家，亦系一位爹地。第二次當爹地了。 多謝。 我想同大家分享我最新嘅藝術項目。 系為iPad設計嘅一款小兒書。 有少少搞怪，有少少傻。 佢叫做“泡泡書” 系關於細路仔同佢地嘅父母一齊做嘅嘢。 （音樂） 所以，呢個就系關於上廁所嘅“訓練”啦—— 我希望，大家都知啦。 你可以玩小地毯。 你可以幫BB仔便便。 你可以做所有呢地有趣嘅事。 你可以嘟爆滴泡泡。 你可以畫畫，大家都可以。 不過，你知啦，我對小兒書有個想法： 我覺得入邊太多宣傳啦。 最起碼，一個印度人去買上流社會嘅美國書籍，算了吧。 呢種唔系我長大嘅方式。 所以，我就講：“我要用我自己嘅宣傳去對抗。” 如果你細心嘅睇下， 呢果系一對男同性夫妻同一個細路仔。 你唔中意？ 搖下，依家變成佐女同性夫妻啦。 （笑……） 搖下，依家又變成異性夫妻啦。 你知嘅，我唔相信有么嘢系叫做理想家庭嘅。 我想話卑你知，我嘅童年。 我去佐一個很好嘅基督教學校。 老師系修女，神父，兄弟，姐妹。 基本上，佢地希望我成為一個很善良的人。 事實上都系咁。 每日晚上，我去到一個傳統的印度教會。 系一個伊斯蘭教興盛的街區里， 果間或者就系唯一一間印度度教會。 基本上，我會慶祝所有嘅宗教慶典。 事實上，如果隔壁有人結婚， 我都所有人都會為果個婚禮粉刷我地間屋。 當夏日同我地一齊玩嘅果地羊仔， 變成佐蓋澆飯， 我記得我地都哭地好慘。 （笑……） 齋月果陣時，我地都要食齋。 果段時間很美好。 但系，我要講， 我唔會旺季，我13歲果時，發生嘅事。 巴布里清真寺—— 印度最靚嘅一間清真寺之一， 我想，系16世紀由巴布爾國王建造嘅， 佢被印度教活躍分子摧毀佐。 呢件事系我嘅城市裡造成佐好大嘅動亂。 第一次， 我被呢種族群暴亂， 所影響。 我隔壁嘅細路仔，5歲， 沖佐入來， 佢同我講，“Rags, Rags” ”你知唔知印度教滴人系度傻梗我地穆斯林啊，小心滴！“ 我就好似，“呃，我系印度教嘅。” （笑……） 佢就好似，“啊！” 你知，我就系受呢地事情所激發， 做出呢個項目。 系我嘅畫廊展示入邊， 我都努力重新演繹歷史時間， 就好似巴布里清真寺， 提煉出佢嘅情感沉澱， 再想像出我自己嘅生活。 想下，如果歷史唔系甘教嘅。 記得我本小兒書嘛？ 當你搖下，父母嘅性別會轉變？ 我仲有個想法。 呢個系一本小兒書，關於印度獨立—— 好愛國嘅。 當你搖下，你會有巴基斯坦人嘅角度。 再搖下，你又有英國人嘅角度。 （掌聲） 系啦，你要將事實同偏見分開。 我嘅小兒書， 有好得意，毛茸茸嘅動物。 不過，佢地玩梗地緣政治。 佢地扮演佐以色列-巴勒斯坦。 印度-巴基斯坦。 你知道嗎，我做梗一個很重要嘅宣言。 就系， 教導如何創新嘅唯一方式， 系最初嘅階段， 就系教卑佢地不同嘅角度。 畢竟，小兒書就系大人教導細路仔嘅手冊， 所以你最好卑佢地果地可以教佢地由不同方式睇問題嘅小兒書。 相反， 只有你教佢地不同角度， 細路仔先會有能力去想像， 去切身體會， 同佢地唔一樣嘅人系點想問題嘅。 我要宣稱，藝術同創新， 系培養同情，同感，同理入邊好重要嘅部份。 你明白，我唔可以保證我嘅子女， 可以完全無偏見—— 我地所有人都有偏見—— 但系，我可以保證，我嘅子女可以從多重角度睇問題。 非常感谢。 （掌声）

marco_tempest_the_magic_of_truth_and_lies_and_ipods

我係一個魔術師，我鍾情與嘅魔術 係利用高科技嘅魔術 去創造錯覺 所以，我宜家將要展現比你地睇我一直從事緊嘅魔術 哩個係一個iPods應用 一個我覺得對藝術家好有幫助嘅應用 特別係多媒體藝術家 佢可以將幾個視頻同步起身 跨越多部手機屏幕 我啱啱借佐三部iPods 都係向觀眾借嘅 我用佢地黎話比你地知我啱啱所講嘅魔術 宜家我要用佢地黎同你地講述 一啲一樣關於我最中意嘅嘢 欺騙 （音樂） 我最鍾意嘅魔術師之一 係卡爾·日爾曼 佢有一個絕妙嘅魔術 就係變出一束玫瑰 係你面前 但係，佢嘅一個變出蝴蝶嘅魔術 先至係佢最驚艷嘅魔術 （錄音帶）主持人：各位先生女士， 創造生命 （掌聲） （音樂） 馬高：當人地問到佢關於欺騙 佢話： 主持人：魔術係唯一誠實嘅職業 一個魔術師承諾話要呃你 佢就係做到佐 馬高：我好樂意認為自己係一個誠實嘅魔術師 我會用好多嘅把戲 即係話 有時我必須要呃你 宜家我個心唔係幾舒服，因為要呃你 但係每個人每日都係度講大話 （電話鈴）等等 女：嘿，你宜家係邊度？ 馬高：塞緊車，我好快會到嘎啦 咁樣你就呃佐佢了 （觀眾笑） 女：我一陣就準備好了，親愛的 男：哩個就係我一直想要嘅 女：你睇起身唔錯喔 馬高：欺騙 係生活嘅基本組成部分 宜家有調查測試顯示 男人講大話嘅數量 係女人嘅兩倍 假設被調查嘅女人都係講真話嘅 （觀眾笑） 我地通過欺騙去獲得好處 同埋掩飾我地嘅弱點 中國嘅將軍，孫子 佢話所有嘅戰爭 都要基於欺騙 奧斯卡·王爾德 佢都話愛情係基於欺騙嘅 有啲人 為佐錢講大話 我地黎玩一個遊戲 三張牌，三次機會 主持人： 宜家，女人係边度？ 边一张係Queen？ 馬高：哩張？ 唔好意思，你輸佐 好，我毋呃你 係你地呃佐自己 自我欺騙 哩個就我地另自己相信 果啲大話其實係真嘅 有陣時，好難區分真與假 上癮嘅賭徒 好擅長自我欺騙 （老虎機聲） 佢地相信佢地可以贏 於是就忘記佐曾經佢地輸嘅時候 人嘅大腦好擅長唔記得嘢 唔好嘅經歷好快會唔記得 唔好嘅經歷 好快係記憶中消失 哩個就係點解係哩個又大又寂寥嘅宇宙入面 我地啲人咁樂觀嘅原因 我地嘅自我欺騙 成為一個積極嘅錯覺 點解電影 可以同我地講述一個非凡嘅冒險故事？ 點解我地會相信羅密歐話 佢愛朱麗葉？ 仲有點解單個音符 當我地將佢地一齊演奏 可以成為一首奏鳴曲同埋表達一種意境 哩首係“月光” 德彪西作曲 佢話藝術 係所有嘅欺騙術中最好嘅一種 藝術係一種欺騙 佢創造佐真實嘅情感—— 謊言創造真實 當你沉迷於果種欺騙嘅時候 佢就成為佐魔術 （掌聲） 多謝，多謝嗮！ （掌聲）

eve_ensler_suddenly_my_body

長久以來， 我，與我的身體，似乎毫不相關。 “我”滿腦都系故事， 都系願望和追求 同埋對未來嘅憧憬。 “我”一直系度努力， 唔好成為我那不堪回首的過去所造成的惡果， 但其實， “我”與“我嘅身體”的分離， 就系一個非常惡劣的後果。 “我”過去經常渴望成為大人物。 那個“我”，不斷地嘗試。 “我嘅身體”卻總阻住“我”。 “我”系一個漂浮的靈魂。 甘多年來，我其實只戴帽。 甘可以讓我感覺到，我嘅頭仲系度。 系一種“穩返自我”嘅方法。 我時常擔心，如果我脫佐頂帽， 我就不復存在了。 以前有一個醫生同我講， “伊娃，你已經來呢度兩年了，” “講句實話，我從來不認為你有個身體。” 我過去一直住系城裡， 因為，講句實話， 我好驚啲樹。 我一直無生BB， 因為凈得個頭，系生唔到BB嘅。 BB唔會從把口入邊出來。 因為我對自己嘅身體無發言權， 我開始問其他嘅女人，關於佢地嘅身體—— 特別系，佢地嘅陰道。 因為，我認為陰道系一個很重要的部位。 呢個亦系我點解會開始寫“陰道的獨白”的原因， 也令我執著不斷地，持續地， 到處談論陰道。 我系陌生人面前都會講。 有一晚，系臺上， 我進入佐我的陰道。 呢次經歷令我狂喜。 令我恐慌，令我充滿活力。 我從此之後，變得好似被操縱， 我的陰道亦都似被操縱。 我開始將我嘅身體當成一件物品， 佢可以很快地移動， 可以完成其他的事情， 可以同時完成很多事情。 我開始將我的身體看作一部iPad或者汽車。 我可以渣住佢，驅使佢，從佢身上得到很多。 佢無極限，佢不可戰勝。 就像地球一樣，佢能被征服，被掌控。 我根本唔關心佢； 我吩咐佢，命令佢。 我對佢無耐心； 我將佢硬生折成我要的形狀。 我太貪心了。 我要的比佢能俾的多得多。 如果我累佐，我就飲咖啡。 如果我怕佐，我就去更多危險嘅地方。 不過肯定啦，我都有欣賞佢嘅時候。 就好似，暴虐嘅父母， 都有時會慈悲。 好比，系我16歲生日果日， 我爹地就真系對我很好。 我時常聽到人人竊竊私語， 講，我應該愛惜自己嘅身體。 所以，我一直努力學點去愛惜身體。 我過去系素食主義者，唔飲酒，唔食煙。 不過，這只不過系一種，去操縱身體 更複雜嘅方式—— 系與身體嘅分離， 就好似系公路上種蔬菜。 因為我成日講我嘅陰道， 好多女人都開始話卑我知，佢地嘅陰道—— 佢地嘅故事，關於佢地嘅身體。 呢地故事，令我想去世界各地行下。 我去佐60幾個國家。 我聽到成千上萬個故事。 我想話卑你知，總有一個時刻， 那些女人話卑我知， 佢地與佢地嘅身體分離嘅那一個時刻—— 離開家嘅那一刻。 我聽講，女人們系自己嘅床上被性騷擾， 系自己嘅布卡入邊被鞭打， 系停車場里奄奄一息， 系自己嘅廚房里被潑上酸性腐蝕液體。 有些女人沉默了，有些銷聲匿跡了。 仲有一些，變得瘋癲，變得似我，似部被人操縱嘅機器。 在我嘅旅途中， 我40歲了，我開始憎恨我嘅身體， 不過其實系進步佐， 起碼我嘅身體已經有資格被恨了。 我嘅肚——我好憎我嘅肚。 佢話卑我知，我唔合格， 我又老，又無魅力，又唔完美 不能與原定嘅，大家心目中嘅形象相匹配。 我嘅肚，證明佐我嘅失敗， 佢令我失望，佢形如廢物。 我嘅生活開始圍繞點除佐佢，我心神不寧，一心要除佐佢。 事實上，佢變得甘極端， 我甚至寫佐關於佢嘅一部劇。 不過，我講起佢，講得愈多， 我嘅身體，就顯得越加似個冷冰冰、破碎嘅物體。 變得似娛樂，似新商品， 我到處推銷嘅一件物品。 然後，我去佐另一個地方。 我行出去， 去佐一個我自以為我熟識嘅地方。 我去佐剛果共和國。 我聽聞佐一些故事， 呢地故事令其他嘅故事黯然無光。 呢地故事 貫穿佐我嘅身體。 一個小女孩， 小便失禁， 因為有好多成年士兵， 殘忍地強暴佐她。 一個80歲嘅老婆婆， 被折斷佐腿，脫佐臼， 被扭到頭頂， 那些士兵就系甘強暴佐佢。 有成千上萬個咁樣嘅故事。 許多女人身體里永遠的留低佐創口—— 一個個洞，一個個流膿嘅傷口—— 呢地都系戰爭留低嘅傷口—— 靈魂嘅創口。 呢地故事塞滿佐我嘅每個細胞同神經。 講句實話， 我三年都無好好地甘訓一覺了。 呢地故事流梗血。 對地球嘅施暴， 對礦物嘅掠奪， 對陰道嘅摧毀—— 再唔系毫不相關嘅 全部同彼此，同我連埋一齊。 軍隊士兵強暴六個月大嘅嬰兒， 為佐遠在天邊嘅祖國， 能得到黃金和鈳膽鐵礦， 來生產iPhone同電腦。 我嘅身體不單單只成為佐被驅使的機器， 更為滿足自己呢部機器嘅速度同效率 瘋狂甘要求其他被驅使的機器來滿足自己 果地機器又去摧毀其他女人嘅身體， 我要為呢件事負全責。 於是，我得了癌癥—— 或者，系我發現佐，我得佐癌癥。 就好似一隻快速飛來嘅雀仔， 撞到一扇玻璃窗。 突然間，我“有”佐身體， 佢千瘡百孔， 到處都系傷口， 被切得鮮血淋漓， 佢失去佐原本嘅器官， 又移植佐新嘅器官，一切都被打亂重新安排， 佢上上下下被機器掃描， 被插滿佐各種輸液管， 佢經歷佐化學藥品嘅侵蝕和折磨。 癌癥， 打通佐我封閉好耐嘅“心牆”。 我突然間意識到，在我身體入邊嘅危機， 也存在於整個世界， 呢個危機，並非遙遙無期， 佢就系眼前了。 突然間，我嘅病癥似乎蔓延到成個世界， 殘忍嘅癌癥，貪婪嘅癌癥， 住系化工廠附近嘅人，通常系窮人， 佢地身體里嘅癌癥， 煤礦工人嘅肺癌， 因欲求不滿嘅壓力嘅癌癥， 過去嘅傷痛嘅癌癥， 籠子裏面圈養嘅雞，同生活系污水裏面嘅魚，佢地嘅癌癥， 被強姦嘅女人嘅子宮癌， 仲有因為我地嘅冷漠，我地身邊無處不在嘅癌癥。 系菲利普·謝佛德新創作嘅小說 《新的自我，新的世界》入邊， 佢話， “如果你同你嘅身體分離了， 你亦都同呢個世界分離佐， 呢個世界似乎與你無關， 你遊離了， 不再屬於， 一個完整嘅生命統一體。 系得癌之前， 世界好唔同。 以前，我好似住系一個腐臭嘅死水池入邊， 而癌癥炸開佐池塘邊嘅巨石， 果地阻住我流向大海嘅巨石。 我依家可以自由嘅暢遊系大海入邊了。 依家，我訓低系草地上， 青草摩擦著我嘅身體， 我好中意黏系腿、腳上面嘅泥土。 我日日都冥修， 就系塞納河畔旁嘅一塊柳蔭下， 我系如此嘅想念布卡武（扎伊尔东部城市）嘅灌木叢， 果片綠色。 當落大雨時， 我就大聲叫，兜圈跑。 我明白，世間萬事都有聯繫， 我身體上嘅果條疤， 就好似果次地震留低嘅記錄。 好似我同三百萬人一齊系太子港（海地首都）嘅街度。 我做化療嘅第3日到第6日時， 我感覺到嘅果種如被火燒嘅痛苦， 就好似，世界上嘅森林， 被火燒梗。 手術後傷口里， 長出嘅膿包， 16盎司嘅膿液， 就好似被污染佐嘅墨西哥灣， 我身體里亦有仲有果地被油污弄髒嘅鹈鹕， 同果地漂浮系水面上嘅死魚。 無經過合理嘅藥物處理嘅導尿管，就甘插入我嘅身體， 我都忍唔住失聲大叫， 就好似地球忍受鑽探時發出嘅哀嚎。 系我第二次化療時， 我媽咪病得好嚴重， 我去見佢。 以世間萬物嘅聯繫嘅名義， 佢系死前想做嘅唯一一件事就系， 返屋企， 返去佢深愛嘅墨西哥灣。 所以我地帶佢返屋企， 我祈禱，系佢去世之前， 油污唔會玷污佐佢嘅沙灘， 幸運地是，我嘅憂慮無發生。 我媽咪，系佢最中意嘅地方，安靜嘅離去。 幾個星期后，我系新奧爾良， 有一位美麗，善良嘅朋友， 話卑我知，佢想為我祈福。 我受寵若驚。 於是，我去佐佢屋企，系一個早晨， 新奧爾良嘅陽光穿過窗簾灑入來。 我嘅朋友準備梗一個大碗， 我問，“呢個系咩啊？” 佢話，“系為佐你。 呢地花會令佢靚， 呢地蜂蜜會令佢甜。” 我問，“甘水代表什麽呢？” 以世間萬物嘅聯繫為名， 佢話，“啊，系墨西哥灣。” 我話，“當然。” 其他女人都到佐，佢地坐成一個圓， 米歇爾開始用聖水沖洗我嘅頭。 佢唱道——我系話，佢用佢成付身心系度唱。 其他女人亦都一起唱， 為我同我媽咪祈禱。 當墨西哥灣溫暖嘅水淋過我嘅光頭， 我意識到，佢代表佐， 我地最好，同埋最差嘅一面。 系貪婪，肆無忌憚， 導致佐鑽探爆炸事件。 又系果地前前後後嘅 謊言。 系水入邊嘅蜂蜜令佢變得甜， 系果地油污令佢生病。 我的確有一個光頭， 依家無需要帽，我都感覺舒服。 我，整個我， 都融入佐米歇爾嘅溫柔拍打。 我面上滴落嘅眼淚， 與墨西哥灣嘅水融為一體。 “我嘅身體”終於返來了。 呢種感覺系痛苦， 折磨佐我好長時間。 系我一直找尋著嘅， 與聯繫相關嘅， 果份巨大嘅責任。 系剛果持續不聽嘅戰爭， 同成個世界嘅冷漠。 系依家勇敢企起身嘅 剛果女人。 系我媽咪嘅離開， 就系果一刻， 我“出世”。 系當我離死亡甘近果時， 我嘅覺醒—— 地球母親， 亦感覺難以支撐， 就好似這星球上嘅75%， 都勉強支撐著， 同樣， 亦都有如何存活嘅秘笈。 我學到佐， 呢件事與我地嘅關注同資源有關， 系我地每個人應該做嘅。 系有關於表示支持嘅朋友， 同埋果個被寵壞嘅妹妹。 有關於精明嘅醫生，同埋先進嘅藥物， 同果地心知肚明自己嘅職責所在嘅外科醫生。 有關於果地拿低報酬卻保持和藹嘅護士， 有關於高明嘅醫術，同芳香膏。 有關於果地帶著符咒同宗教儀式而來嘅人。 有關於憧憬未來， 有關於為之奮鬥， 我明白，我唔系一個人系度戰鬥。 仲有數以百萬計嘅祈禱者。 仲有一千首讚歌， 百萬份榮耀。 系好多好多怒火， 瘋狂嘅幽默， 好多好多關注，憤慨。 系能量，愛，同愉快。 系所有嘅一切。 系所有嘅一切。 系所有嘅一切， 系水裡，系世界里，系我嘅身體里。 （掌声）

rory_stewart_time_to_end_the_war_in_afghanistan

今日嘅問題唔係︰ 點解我哋派兵阿富汗？ 問題係︰ 點解十年後嘅今日 我哋仲喺阿富汗？ 點解我哋仲要用 1350億美金？ 點解仲有13萬地面軍隊？ 點解呢場衝突 上個月犧牲嘅人數 比起以前嘅月份都多？ 點解會咁？ 過去20年 係干預嘅年代 阿富汗只係五幕悲劇中嘅 其中一幕 我哋喺絕望中 由冷戰結束行出嚟 我哋面對盧旺達 我哋面對波斯尼亞 然後我哋搵番自信 喺第三幕，我哋進入波斯尼亞同科索沃 而且我哋睇起嚟成功咗 喺第四幕 傲慢助長咗過度自信 我哋入侵咗伊拉克同阿富汗 而喺第五章 我哋趺入咗令人羞愧嘅混亂 所以個問題係︰我哋喺度做緊咩？ 點解我哋仲留喺阿富汗？ 答案，當然 正如人哋一直同我哋咁講︰ 我哋派兵阿富汗 係因為911 而軍隊仲留喺當地 係因為塔利班對全球嘅安全 存在威脅 用總統奧巴馬嘅說話︰ "如果塔利班再次掌控 佢哋會請阿爾蓋達組織番嚟 殺盡我哋嘅人" 人哋話俾我哋聽 一開始只係一個"輕足印" – 即係話，當時嘅情況係 無足夠嘅軍隊 無足夠嘅資源 令阿富汗人失望 佢哋覺得經濟發展同保安 嘅進展都都唔夠 所以塔利班番咗嚟 – 於是我哋喺2005同2006年 以軍隊部署嚟回應 但係我哋嘅地面部隊都係唔夠 直至2009年 總統奧巴馬簽署咗增加兵嘅方案 終於，我哋有啦 用美國國務卿希拉里嘅說話 "戰略、領導同資源" 所以總統依架同我哋保證 我哋向緊目標進發 所有都係錯架 每一句都係錯架 阿富汗無對全球全球嘅安全 造成威脅 而塔利班 係其乎無可能奪得國家嘅控制權 – 佢哋無咩可能奪取喀布爾 佢哋根本無常規軍隊 就算佢哋可以咁做，就算我錯 喺塔利班嘅角度嚟睇 塔利班都無咩可能 請阿爾蓋達組織番嚟 呢個正係佢哋上次犯嘅最大錯誤 如果佢哋無請阿爾蓋達組織番嚟 佢哋今日仲掌緊權 如果呢兩點我都係錯 就算佢哋可以攞番個國家 就算佢哋請阿爾蓋達組織番嚟 阿爾蓋達組織都唔太可能 大幅增加實力 去危害美國 或者去危害歐洲 因為依架已經唔再係90年代 如果阿爾蓋達組織嘅基地 係喺加茲尼附近 我哋就可以大力打擊佢哋 而塔利班就好難，好難 保護佢哋 再講，人哋話 喺阿富汗發生過嘅係輕足印 係錯架 喺我嘅經驗嚟睇，事實上 輕足印係非常有幫助 我哋呢啲軍隊 – 將碧咸張靚相 放咗喺佢哋嘅衝鋒槍上 – 令到情況差咗，而唔係好咗 喺2001到2002年嘅冬天 我徒步橫越阿富汗 我睇到嘅係咁樣嘅景象 如果你好彩嘅話會見到 一個女仔喺陰暗嘅房間角落 – 好好彩咁可以睇可蘭經 但係之前 當我哋嘅軍隊同資源都唔夠嘅時候 我哋喺阿富汗嘅進展好好 喺幾個月之內 多咗25萬個女仔入學 2002年我喺Sangin嘅時候病咗 最近嘅診所 要行三日先到 今日，單單喺嗰個地區 就有14間診所 進展得好驚人 阿富汗人由塔利班 幾乎無人有手提電話嘅時代 到差唔多一夜間 30萬阿富汗人都有手提電話 我哋喺媒體自由方面都有進展 選舉方面都有進展 – 呢啲就係所謂嘅輕足印 但係當我哋開始投放更多資金 當我哋投入更多資源 事情變壞，而無好到，點解？ 首先，如果你每年將1250億美金 投放喺阿富汗呢種國家 全國整體收入 每年只有10億美金 你就會掩蓋曬所有嘢 你唔只造成貪污 同浪費 你根本上取代咗阿富汗政府嘅主要任務 選出嚟嘅阿富汗政府 傾向微觀管理 去短途旅行嘅外國人 軍隊方面都係一樣道理 我行過阿富汗嘅時候 我同呢啲人一齊 佢係喺 Kamenj 嘅 指揮官 Haji Malem Mohsin Khan 佢係一個好好嘅主人 佢好慷慨 同好多我相處過嘅阿富汗人一樣 但係佢比我哋認為嘅 相對地更保守 相對更排斥外國 相對更相信伊斯蘭教 例如呢個人 Mullah Mustafa 試過射殺我 我喺呢張相入面望落有嘅困惑嘅原因 係我有啲嚇親 當時我好驚，唔敢問佢 佢用咗成個鐘跑過嗰沙漠 匿喺呢間屋 問佢點解會出現要我同佢合照 但18個月之後，我問佢 點解要射殺我 Mullah Mustafa 解釋 因為佢係拎住紙同筆嘅人 而喺呢張相我嘅左手邊 Nadir Shah同佢輸賭佢傷唔到我 我嘅意思唔係話 阿富汗人都同 Mullah Mustafa 一樣 唔係咁嘅 嗰個地方好美好 充滿活力同智慧 但係呢個地方 被投放咗軍隊 增加咗，而無減少到暴力 2005年 一位農業工程師 Anthony Fitzherbert 可以橫越赫爾曼德省 可以留喺 Nad Ali， Sangin 同 Ghoresh 呢啲哋方依架已經成為咗戰地 今日，佢唔再可以咁樣做 所以我哋話以部處軍隊 嚟回應塔利班嘅叛亂 係錯架 部署軍隊唔係喺塔利班叛亂之後發生 而係隨之而嚟 依我睇 部署軍隊係塔利班回歸嘅原因 呢個係一個新嘅講法？ 唔係，喺過去嘅七年 已經有好多人談論呢個觀點 喺 2008 至 2010 年我喺哈佛 管理過一個中心 嗰度嘅人，好似 Michael Semple 可以講流利嘅阿富汗語言 佢幾乎遊歷過阿富汗所有地區 例如 Andrew Wilder 喺巴基斯坦同伊朗邊境出世 佢一生 都為巴基斯坦同阿富汗工作 Paul Fishstein 喺 1978 年開始 喺阿富汗工作 – 喺救助兒童會做 負責當地嘅研究同評估小組 呢啲人 佢哋由始至終都係話 增加發展援助 令阿富汗無咁安全 而唔係更安全 – 而反叛亂策略 係行唔通，亦唔會行得通 但係，無人聽佢哋講 反而 係一連串令人驚訝嘅樂觀主義 喺 2004 年開始 每一位上任嘅將軍都話 "我接手咗一個慘淡嘅局面 但最終當我有 適合嘅資源同啱嘅策略 會創造出" 用 Barno 將軍喺 2004 年嘅原話 “決定性嘅一年” 你估下點？事實唔係咁 但係咁並唔足以 阻止 Abuzaid 將軍話 佢有戰略同資源 喺 2005 年創造 "決定性嘅一年" 或者 David Richards 將軍 喺 2006 年上任嘅時候 話佢有戰略同資源 創造"關鍵嘅一年" 或者喺 2007 年 挪威副外交大臣 Espen Eide 話會創造"決定性嘅一年" 或者喺2008年 Champoux 少將上任 話佢會創造"決定性嘅一年" 或者喺2009年，我嘅好朋友 Stanley McChrystal 將軍 話佢"非常關注決定性嘅一年" 或者喺2010年 英國外相文禮彬話 最後我哋會創造"決定性嘅一年" 2011年嘅今日 你會好開心咁聽到 德國外交部長 Guido Westerwelle 同我哋保證 我哋處於"決定性嘅一年" (掌聲) 我哋點會俾 呢啲嘢發生？ 個答案當然係 如果你一年喺一個國家 用1250或者1300億美金 你幾乎要說服所有人支持你 甚係援助機構 佢哋喺美國同歐洲政府度 收到巨額資助 用嚟起學校同診所 都會唔願意 去挑戰呢個諗法 話阿富汗係全球安全 存在威脅 換句話嚟講，佢哋擔心 如果有任何人相信根本無威脅 – 樂施會、救助兒童 就唔會拎到錢 去起醫院同學校 我哋都好難同一個 心口掛滿勛章嘅將軍對抗 對政客嚟講都好難 因為你驚好多人會白白浪費咗生命 你深深感受到愧疚 你誇大你嘅恐懼 俾擊敗嘅屈辱嚇怕 有咩解決嘅方法呢？ 解決嘅方法係 我哋要搵到 好似 Michael Semple 或者其他會講真話嘅人 了解佢哋國家嘅情況 喺當地生活咗30年 – 更重要嘅係 缺乏嘅呢部份嘅正係 – 阿富汗人自己 佢哋明白發生緊咩事 我哋要將佢哋嘅信息 話俾制定政策嘅人知 呢點好難做到 因為我哋嘅體制 我哋首先要改變嘅係 我哋政府嘅架構 非常悲哀嘅係 我哋嘅大使館、聯合國 喺呢啲國家嘅軍隊 都唔了解當地嘅情況 平均每個英國軍人駐紮6個月 意大利軍人駐紮4個月 美國軍隊駐紮12個月 外交官又唔俾離開大使館 離開嘅時候 都喺坐呢啲唔尋常有武器嘅車 又會有啲嚇人嘅保鑣團隊 呢啲保鑣仲會早24小時準備好 佢哋只會俾你喺出面逗留1個鐘 喺駐阿富汗嘅英國使館 喺2008年 成個使館入面350個工作人員 只有3個人識得講似樣嘅 阿富汗嘅主要語言達利語 同埋無一個識講普什圖語 喺倫敦嘅阿富汗組 負責決定喺阿富汗嘅政策 舊年有人話俾我知 喺外交部嘅嗰個組別入面 無任何一個職員 曾經喺阿富汗任職 所以我哋需要改變呢種體制文化 我都可以話俾大家知 美國同聯合國都有相同嘅問題 第二，我哋要小心對待將士嘅樂觀 我哋需要抱持住一啲懷疑 明白樂觀 係植根咗喺軍隊嘅DNA入面 我哋唔會好快咁 用沉默回應 第三，我哋要有謙遜 我哋要喺 我哋嘅知識，我哋嘅權力 我哋嘅合法性 都係有限嘅情況下開始 咁唔係話 世界上所有嘅干預都係一個災難 唔係架 波斯尼亞同科索沃 都係成功嘅例子 係極大嘅成功 當你今日去波斯尼亞 你幾乎唔會相信 90年早期喺嗰度發生嘅事 由1994年開始，嗰度嘅進展 幾乎無辦法相信 難民番屋企 但係聯合國難民署 就認為係好唔可能發生嘅 喺嗰度大規模發生咗 退還咗100萬份財產 波斯尼亞人同 波斯尼亞塞族人之間嘅邊界分爭停止咗 國家嘅軍隊縮減咗 今日波斯尼亞嘅犯罪率 比瑞典仲低 呢個成就 係源於國際社會嘅 不可思議，有原則嘅努力 當然，最主要嘅係 波斯尼亞人自己嘅努力 另外，你仲要睇下件事嘅背景 呢樣就係我哋對阿富汗 同伊拉克中缺少嘅 你要明白，喺嗰啲地方 最重要嘅係 首先，圖季曼同米洛舍維奇 喺達成協議過程中嘅角色 同埋佢哋經歷過嘅事 好似係地區嘅情況改善 歐盟可以為波斯尼亞 提供特別嘅機會︰ 加入一個 新嘅俱樂部嘅機會 加入一個更大組織嘅機會 最後，我哋要明白 喺波斯尼亞同科索沃入面 有好多我哋做過嘅秘密 有好多我哋成功嘅秘密 都係我哋嘅謙遜 – 係我哋暫時性嘅干預 我哋喺波斯尼亞批評咗好多人 佢哋對戰犯嘅行動緩慢 我哋批評佢哋 對難民歸國嘅行動緩慢 克林頓總統一開始話 美軍只會留守一年 但正正係呢種緩慢，呢種謹慎 依架睇嚟係優勢 而且幫我哋搞清咗楚重點 喺我哋對阿富汗嘅干預之中 最悲哀嘅莫過於 所有人嘅重點唔一致 我哋嘅資源同重點配對唔到 如果我哋想反恐 咁巴基斯坦比阿富汗更加重要 如果我哋想穩定地區局勢 咁埃及更加重要 如果我哋擔心貧困同發展 咁撒哈拉以南嘅非洲更加重要 咁唔係話阿富汗唔重要 但係呢個只係世界上40個 我哋需要照顧嘅國家之一 咁如果我要比喻國際干預 我哋可以將佢 想像成山地救援 點解係山地救援？ 因為當人講起國際干預 佢哋會想像出一啲科學理論 – 蘭德公司 搜集咗43個叛亂嘅先例 建立出一條數學公式 話俾你知，每20個居民 就要有一個受過訓練嘅 反叛亂部隊成員 呢個睇法係錯架 你應該將山地救援睇法 擺落呢件事度 喺山地救援入面 你唔需要一個博士學位 你需要嘅係搵一個熟悉地形嘅人 係睇情況而定 你可以提早準備 但係可以準備嘅嘢 係有限嘅 – 你可以帶啲水，帶張地圖 孭個背囊 但真正重要嘅 係兩種困難 – 喺山度出現嘅問題 係唔可以預測嘅 例如山坡上面結咗冰 但你都可以避開 另外就係你預計唔到 而且無避唔開嘅問題 好似係突發嘅暴風雪或者雪崩 或者係天氣嘅變化 呢度嘅關鍵 就係搵一個喺唔同嘅溫度下 喺每一個時段 去過呢坐山嘅嚮導 – 最重要嘅係呢個嚮導 知道幾時折返 喺條件轉差嘅情況下 佢唔會不停咁前進 我哋揀 消防員、登山者、警察嘅時候 同我哋揀人去參與國際干預嘅時候 都係搵聰明嘅冒險者 – 唔係會跳落懸崖嘅人 唔係會跳入火場嘅人 係會衡量風險嘅人 會權衡責任嘅人 因為我哋喺阿富汗做過最差嘅嘢 係呢個諗法 唔準失敗 咁樣令失敗變成透明 難以置信同埋唔可以避免 如果我哋可以抵抗 呢個瘋狂嘅口號 我哋就會發現 – 喺埃及、敍利亞、利比亞 仲有我哋干預過嘅國家 – 如果我哋可以做得比假裝嘅少啲 我哋反而可以做得比起驚慌更多 多謝大家 (掌聲) 多謝，非常多謝 多謝，非常多謝 多謝，多謝，多謝 (掌聲) 多謝 多謝，多謝 多謝 (掌聲) Bruno Giussani︰Rory 你最後提到利比亞 簡單啲問，你對嗰度近期嘅事件 同干預有咩睇法？ Rory︰我覺得利比亞 展示咗一個經典問題 喺利比亞嘅問題 係我哋成日要分黑白 想像一下我哋淨係得兩個選擇 一係完全干預同部署軍隊 一係完全孤立 我哋成日都忍唔住陷入去 我哋輕微咁接觸就完全陷入 我哋喺利比亞應該 嚴格遵守聯合國決議 我哋應該好嚴咁限制自己 去保護班加西嘅人民 我哋本來可以咁做 我哋喺48個鐘內制定禁飛區 因為卡達菲喺48個鐘入面 無飛機 調反轉頭，如果我哋忍受唔到 政權更變嘅誘惑 咁我哋就會破壞咗 安全理事會嘅誠信 亦即係話更難 為敍利亞提供議案 我哋又再為自己埋下失敗嘅種子 再一次，謙遜嘅態度 自我限定、誠實 實際嘅期望 可以成就一啲我哋引以自豪嘅事 Bruno︰Rory，好多謝你 Rory︰多謝你 (Bruno︰多謝你)

thandiwe_newton_embracing_otherness_embracing_myself

包容他人。 當我第一次聽到嚟個主題， 我唸，包容他人 就系擁抱自己。 之所以會有嚟種想法 系因為深刻體會和接受。 我覺得非常有趣， 同埋給予我一種對自我的 洞察見解 今天，我想將嚟個見解同在座的各位分享 我地每個人都有一個自我， 但我唔認為嚟種自我系與生俱來的。 你知道，新生兒 相信距地系萬物中的一體； 他們沒有分離。 嚟種萬物歸一嘅概念 被我地好快就遺忘了。 就好似人生最初階段好快就結束咗-- 統一性：雛形， 未成型，原始的。 嚟種萬物歸一嘅概念對於我地來講已經失真，失效。 取而代之嘅系獨立性。 就系初生嬰兒時期， 自我的概念 開始成型。 從起名開始，自我的小部分開始萌芽， 開始得知各種關於自己的事情。 嚟D細節， 觀點同見解 成為事實， 逐漸構造我地自我， 同我地身份。 與此同時自我便成為我地 系嚟個社會行動嘅方向。 但系嚟個自我只是一個投影 一個建立於他人對你睇法嘅投影。 距可以真實反映我們嗎？ 或者真實的反映我們想成為點樣， 又或者應該系點樣？ 所有嚟D自我同身份 相互交流 伴隨我成長嘅過程中一個大難題。 我試圖呈現俾世界嘅真我 受到一次又一次嘅打擊。 而我恐慌 沒有一個適合自己的自我， 以及因拒絕繼而 產生嘅困惑 又帶來焦慮，羞愧 同埋無助感， 系好長一段時間內，嚟D感受一直牽引住我的生命。 但反過來唸下， 我嘅自我被摧毀的系如此頻繁， 幫我睇到一個規律的存在。 我嘅自我開始改變， 被外界影響，被摧毀打碎， 另一個我又逐漸開始產生---- 有時好勇敢， 有時充滿憤恨， 有時根本唔想存在。 黎個自我系唔穩定。 又有多少次 我嘅自我要死去 先至領悟 黎個自我從始至終根本唔存在？ 我成長於英國沿海地帶 70年代 我爸爸系白人來自康沃尔郡， 而我媽媽系黑人來自津巴布韦。 即使作為一個咁樣嘅家庭， 對於好多人來講都未必接受。 但系自然就有距獨特嘅方式， 一個棕色嬰兒就此誕生。 但大概從五歲開始， 我就意識到，我與黎個世界格格不入。 我系一個無神論嘅黑人小孩 就讀一間由修女掌管嘅全白人天主教學校。 我就係一個異常。 而我四處為自我去尋找定義， 並試圖找到切入點去融入。 因為自我希望融入， 睇到自己被複製， 搵到歸屬。 因為肯定自我的存在 以及其重要性。 確實，咁樣好重要。 具有极其重要的的功能。 無咗距，我地根本無法與人交往。 我地無辦法孵化計劃 不斷向上爬，變得更受歡迎， 更為成功。 不過我嘅膚色唔o岩。 我嘅頭髮唔o岩。 我個人嘅歷史唔o岩。 我嘅自我被相異性， 所定義， 咁就意味著，系黎個社會， 我唔存在。 而我首先系個異類，黎個身份 甚至比作為一個女仔更先考慮。 我系一個引人注目無名小卒。 與此同時，另一個世界 向我招手： 演出與舞蹈。 那個無時無刻都存在對自我身份嘅擔憂 當我跳舞時都不再存在。 我真系拋棄了自我。 我系一個非常優秀嘅舞者。 我會把 我全部的感情 投入在舞蹈中。 我可以舞出在 現實生活中無法 做到嘅自我。 在我16歲的時候， 我遇到另一個機會， 我得到咗第一次出演電影嘅機會。 我難以用言語 來形容當時我所感受到嘅平和 當我演出時。 我無法運轉嘅自我 卻可以融入到 不屬於我自己的自我。 黎種感受實在太好啦。 黎個系我第一次感受到自己嘅存在 一個完全正常的自我裡。 一個自我可以控制， 我可以掌托， 我給予其生命。 但系當拍攝完結時， 我重回到 果個粗燥，蠢鈍嘅我。 19歲的時候， 我已成為一個完羽翼豐滿的電影演員， 但系我仲系到找尋自我的定義。 我申請攻讀人類學 系大學。 菲利斯·李博士面試我， 她問我，“你系點樣定義種族？” 我以為知道黎題嘅答案。 我講， ”膚色“。 “咁你即系話， 生物，基因咯？” 距講。 ”不過， 桑迪，黎個答案唔準確喔。 因為系基因上 一個黑皮膚嘅肯尼亞人 同一個黑皮膚嘅烏干達人 的差別好多。 一個黑皮膚嘅肯尼亞人。 比如同， 一個白膚色挪威人之間亦有區別。 因為我地都來自非洲。 所以系非洲， 有更長嘅時間 來形成基因多樣化。 “ 換言之， 種族的劃分 系無生物同科學的依據。 一方面系結果。 o岩唔o岩？ 系另一方面， 我對自我嘅定義 就咁樣失去一大部分可信性。 可信嘅系， 生物學與科學事實， 就係我地都係來自非洲-- 事實上， 我地都源自一個女人-『粒線體夏娃』 她生後在16萬年前。 所以，種族系一個不合理的概念 系我地自我所塑造的 基於恐慌與無知。 奇怪嘅系，了解到黎一切 並沒有治愈好我卑微的自尊， 仲系有果種異類感。 我想要就此消失的祈望 還是非常強烈。 我有一個劍橋學位； 我嘅蒸蒸日上； 但我自己就似一場車禍， 結果我患上厭食症 並開始接受心理治療。 我當然會變成咁。 當時我仍然相信 我的自我便是我的全部。 我依然非常自重 勝於其他所有的價值。 我仲可以點唸？ 我地所創造出嘅整個價值系統 客觀存在緊 都系為著支撐黎個自我的價值觀。 睇下周邊為個人形象所建立的產業 仲有相關聯工作， 創造出的價值。 我地仲好去認為 黎個自我系個真實存在的東西。 不過答案系否定的；黎只系一個投影， 一個我們聰明大腦所塑造出的投影 用來欺騙我地自己 好讓我地無需面對死亡黎個現實。 但系有樣嘢 距可以給予自我 終極，無限的聯繫-- 黎個就係合一性， 我們的本質。 自我的鬥爭 為尋找真實性和定義 系永無休止 除非自我與其創造者一齊-- 同你， 同我。 只要真正意識到黎點-- 意識到合一性的真實存在 與自我其實僅僅系一個投影。 o岩開始的時，我地可以咁唸 當我地可以忘我的時。 對我而言，但我跳舞時就會忘掉自己， 當我系表演時。 我接近我的本質， 把自我暫停。 系黎段時間內， 我與萬物相連-- 大地，空氣， 聲音，觀眾中的能量。 我所有感官都醒覺充滿活力 就好似一個初生嬰兒一樣--- 感覺到合一性。 當我表演一個角色的時候， 我居住在另一個自我裡， 我在一個段時間裡給予其生命。 因為，當我的自我被暫停後 分離與 評判的態度都被暫停。 我中意表演各種角色 從奴隸時代復仇心重嘅鬼魂 到生活在2004年的國務卿。 無論別人的自我如何， 與我有多麼相異， 我都可以理解他們。 而我真的相信 成為一位成功演員的關鍵 還有我做為一個人進步的原因 就係我缺乏自我 即使黎種缺乏在過去令我感到 無比焦慮， 缺乏安全感。 我時時唸 點解我可以如此深刻感受到他人的痛楚， 點解我可以睇到 無名小卒裡的不平凡靈魂。 因為我沒有一個自我來檔路。 我本以為我缺乏實在的存在， 還有我能夠感受他人 系因為我沒有一個自我的感受。 在過去缺乏自我令我感到羞愧 反而依家成為我感悟的源泉。 當我意識到， 並清楚知道後 我的自我只是一個投影，黎個自我有自己的功用， 一件有得意嘅事發生。 我不在給我的自我很多權力。 我開始對它進行磨練。 我帶我的自我做心理治療。 我已經對自我 不良的行為好熟悉。 但我不再對自己感到羞愧。 事實上， 我開始尊重自己 自我運轉的功能。 通過長時間鍛煉， 我不斷嘗試從我的 本源生活。 如果你可以做到黎一點， 奇妙的事情就會發生。 二月份當我系剛果，果陣時， 與自我遭到被無法想像的 真實毀滅女性 一起跳舞慶祝 系字面上無法形容-- 與其他被摧殘了的扭曲心靈的自我的人們 一起同在黎片美麗的土地 來推動我地自省的意識，抵觸自我上癮 對於iPods, iPads同埋其他外表光鮮的事物 黎D另我地上癮，令我地中斷接近自己 黎D癮另我地更加無法感到他人的痛苦， 他人的磨難， 他人的存亡/ 因為， 如果我地各自活在自我的生活裡， 還以為咁就係人生， 那麼我地正在貶低人生的價值 對一切都不在敏感。 系咁樣一個隔離狀態， 無錯，我地可以建造一個唔需要窗嘅工廠， 摧毀海洋生命 用強暴作為戰爭的武器。 所以， 我有一個對於自我的建議： 在我地塑造的鋼筋水泥世界 已經呈現裂痕， 大海將會不斷的 沿著裂縫上湧， 仲有石油和血， 將匯流成河。 關鍵就係，我地仲沒搵到 怎樣與地球 以及其他生物合一共存。 我地瘋狂地試圖尋找 與其他人共存的方式- 幾十億人類。 不過並唔係我地系一起生活， 而我地系瘋狂的自我生活在一起 不斷的蔓延，讓我們無法交匯 產生溝通疫病。 讓我們真正的生活在一起 一步一步來， 如果我地可以潛伏在自我之下， 點燃自省的火炬， 去尋找我們的根源， 咁我地就可以無限 並與萬物產生聯繫的紐帶。 我們從出生之日便知黎個紐帶。 我們不需要因為 大把的空虛而感到慌張。 我們生存的狀態就是一個事實 僅僅系我們自己創造的。 想像下，我們的生存方式會系點樣 如果我地能夠直面自我不可避免的死亡， 珍惜我們可以生存的權利 對即將發生的事情保持驚喜之心。 黎D簡單的意識，就是回歸根本的開始。 感謝你地來聽我的演講。 （掌聲）

matt_cutts_try_something_new_for_30_days

幾年前, 我突然覺得生活枯燥無味, 於是我決定步 偉大嘅美國思想家 Morgan Spurlock 嘅後麈, 嘗試持續30日做一啲新嘅事情。 呢個主意其實好簡單。 諗吓有啲你好想添加喺你人生裡面嘅嘢 然後喺嚟緊果30日試吓佢。 原來, 30日嘅時間啱啱好 夠養成或者戒除一個生活上嘅習慣 - 譬如話 睇新聞報導嘅習慣。 喺呢啲30日挑戰裡面,我學識咗一啲嘢。 首先係, 歲月唔再飛逝、被遺忘, 而變得十分值得懷念。 有一個挑戰嘅部份係我喺一個月內每曰影低一張想。 結果我完全記得番我每日喺邉度 同埋做過啲乜嘢。 我又留意到 當我開始做更多更難嘅30日挑戰後, 我嘅自信心亦增強。 我由一個唔願離開座位嘅電腦呆子 變成貪好玩 而踩單車返工果類人。 舊年,我甚至爬上咗非洲最高嘅山, Kilimanjaro 山。 喺我開始30日挑戰前 我絕對唔係咁富冒險精神嘅人 我又發覺 如果你真係好想做一樣嘢, 你可以持續做果樣嘢30日。 你有冇諗過寫本小說吖? 每年11月, 數以萬計嘅人 嘗試喺30日內由零開始 完成佢地5萬字嘅小說。 原來,你只要 喺一個月內 每日寫1,667個字。 我試過。 我嘅秘密係未寫完果日嘅字數 我唔上床瞓覺。 你可能會嚴重睡眠不足, 但係你可以寫成你嘅小說。 我本書會唔會成為下一部美國小說巨著? 梗係唔會喇!我只用咗一個月時間嚟寫。 其實本書慘不忍睹。 不過,喺我餘生, 當我喺TED聚會遇到 John Hodgman 時, 我唔使話, 我係電腦科學家。 我鍾意嘅話,可以介紹我係小說家。 (笑聲) 最後我想講嘅係, 我學識當我作出細小而持續嘅改變, 我能夠一直做落去嘅事情, 佢地更容易成為習慣。 偉大、瘋狂嘅挑戰並非壞事。 事實上,佢地會帶來無窮樂趣。 但係佢地較難持續下去。 當我放棄糖果30日後, 第31日會變成咁樣。 (笑聲) 等我問吓你: 你仲等乜嘢呢? 我保證 無論你鍾唔鍾意 嚟緊嘅30日都會成為過去。 點解唔諗吓 一啲你成日都想試嘅嘢 喺嚟緊果30日 試吓佢。 多謝。 (拍手)

steve_keil_a_manifesto_for_play_for_bulgaria_and_beyond

今日我喺度， 掀起一場革命。 喺你攞起武器， 開始高唱戰歌， 或者揀最中意嘅顔色之前， 我想明確一下我對革命嘅定義， 所謂革命， 即係喺我哋嘅思維同行為方式上， 喺我哋嘅思維同行為方式上， 我哋嘅思維同行為方式上，明白嗎? 點解係史帝夫，點解我哋要一場革命 我哋需要一場革命 因為有啲嘢唔啱，完全唔啱。 佢哋令我好頽喪， 因為我為佢哋嘅唔啱而覺得。 我痛心于大家沒生活喺以我們嘅潛力可以過嘅生活。 我痛心于我哋包尾。 我哋喺好多地方都係包尾—— 比如社會方面， 喺創新上，我哋喺成個歐洲都係包尾嘅 我哋喺呢度，我哋喺最尾， 被視為唔重視創新嘅民族。 我哋喺醫療保健上包尾， 而呢樣嘢對幸福感喺好重要嘅 我哋唔止喺歐盟包尾， 我哋仲喺歐洲包尾，墊底。 最弊嘅喺， 三個星期前先發布嘅，你哋好多人都應該睇過，經濟學人。 我哋係世界上最悲傷嘅地方， 關聯到人均GDP—— 世界上最悲傷嘅地方。 呢個只喺社會方邊，再睇下教育。 我哋喺三個星期之前， 一份经合組織（OECD）嘅報告指出 閱讀，數學同科學都係包尾嘅，包尾。 商業上： 我哋係歐盟入面，對于 【企業家提供福利畀社會】呢個概唸嘅認同度最低。 結果？ 最少人做生意。 即使每個人都知道 小型企業喺經濟發展嘅引擎 呢個事實。 我哋小型企業提供最多嘅職位，我哋貢獻最多嘅稅收。 所以，如果我哋嘅引擎壞咗，會點？ 喺歐洲人均GDP上我哋亦係包尾。 包尾。 所以，一啲都唔奇怪， 一啲都唔奇怪。 我哋唔開心，我哋教育唔好， 我哋仲有最差嘅生意。 而呢啲都喺事實啊，各位。 唔係古仔，唔係作出來嘅。 唔係！ 唔係我用來針對保加利亞嘅隂謀，呢個喺事實。 所以，好明顯， 我哋嘅繫統short咗。 我哋霖嘢嘅方式，我哋嘅行為， 我哋嘅操作繫統short咗。 我哋需要一個長遠而徹底嘅改變， 來令保加利亞變得更好， 爲咗我哋自己，爲咗我哋嘅朋友 爲咗我哋屋企人，同埋我哋嘅未來。 點做啊？ 樂觀啲，我哋積極啲。點先可以改變？ 我認為，我哋包尾係因為—— 呢個可能會震撼到一啲人—— 因為我哋固步自封。 我哋扯著自己返轉頭 因為我哋唔重視玩。 我話【玩】！ 可能有啲人已經唔記得乜嘢係玩了，玩係咁樣嘅。 bb仔玩，細路仔玩， 大人玩。 我哋唔重視玩。 事實上，我哋輕視玩。 我哋喺呢三個方面輕視玩。 睇返我哋啱先講嘅三個方面。 社會方面：45年嘅乜？ 共産主義 社會同國家高于個人利益 無意之中碾壓咗創造力， 自我表達，同創新意識。 相反，我哋重視乜嘢？ 好明顯， 我哋做嘢，生産，同知識運用 係畀我哋嘅社會同製度環境所影響， 共産主義要我哋點做？ 严肃。 要严肃。 非常非常严肃。 （掌聲） 講真咖。 我已經記唔清畀人喺公園鬧過幾多次， 因為我畀我嘅細路喺地下玩。 絕對唔畀佢哋喺泥（кал，保加利亚语）度玩， 更咪話玩水，咁會害死佢哋。 爺爺嫲嫲同我講， 我哋唔可以畀細路玩咁多， 因為人生喺嚴肅認真嘅， 我哋要訓練佢哋面對人生嘅嚴肅認真。 我哋文化之中有一個嚴肅嘅基因。 係我哋體內嘅社會基因。 一個嚴肅嘅基因。 45年來 佢創造咗我叫做“嫲嫲因素”嘅嘢。 （笑聲） （掌聲） 過程係咁嘅， 第一步：“女人話，我想有個得意嘅BB。” 第二部：我哋生咗個BB出來啦～ 但第三步又點咧？ 我要返工， 因為我想發展自己嘅事業，或者想飲杯咖啡。 我要將BB畀嫲嫲睇著。 但記得嘛？ 嫲嫲已經畀嚴肅基因影響咗45年啦。 所以發生乜事？ 佢將呢個病毒傳畀BB， 而咁要花好長好長時間——好似紅杉樹一樣， 將呢個嚴肅基因 從我哋思想入邊消除。 跟著咧？ 我哋嘅教育體製抱殘守缺 100年先變得嗰啲咁多 重視死記硬揹， 生搬硬套，墨守陳規， 輕視自我表達，自我探索， 疑問，創造，同玩耍。 呢個繫統坏咗。 真實故事：我幫我嘅仔揾學校。 去到呢間出名嘅細學校， 佢哋話學校一個星期上10堂數學 8堂科學 5堂閱讀，等等等等。 跟著我哋問：“咁啲學生玩幾耐啊？” 佢哋話：“課程表入邊根本就沒呢樣嘢。” （笑聲） 跟著我哋話“佢先5歲咋。” 犯罪！犯罪！ 咁係犯罪 我哋嘅教育體繫太嚴肅了， 我哋剩係識創造沒腦嘅機械工人 去同螺母上螺絲。 但可惜嘅喺，而家嘅問題， 唔喺工業革命嗰時嘅問題。 我哋需要適應能力， 去學習創造同創新。 我哋唔需要機械人咁嘅工作者。 現實喺，我哋嘅文化輕視玩。 我哋創造機械人咁嘅工人，仲當喺工具咁， 用完就丟。 保加利亞人工作嘅特點係乜？ 獨斷專橫—— 照我講嘅做，因為我係老闆。 我叻過你。 唔信任——你擺明係個罪犯，所以我要裝攝像槍。 （笑聲） 指手画脚—— 你擺明係個死蠢，所以我要整幾百萬個步驟畀你跟著 咁你就唔會做錯啦。 佢哋仲好嚴格——唔畀用打電話， 唔畀用手提電腦，唔畀上網， 唔畀用聊天工具。 太唔專業了， 做足一日，沒啲成就感， 因為你畀人睇著，你畀人限製著，你沒價值 仲要無聊到死。 喺社會，教育，工作上， 我哋唔重視玩。 呢個就係我哋包尾嘅原因， 因為我哋唔重視玩。 你可能會話，“史帝夫喺度亂噏。咁沒譜嘅霖法都有嘎。 點可能喺因為玩咧。 因為玩好蠢。”喺咪？ 因為我哋有嚴肅基因。 我要話，唔係！ 我跟著落來就會證明畀你睇—— 玩係催化剂，係變革， 係用來令保加利亞變得更好嘅載體。 玩： 我哋嘅大腦， 係专为玩耍而设计嘅。 生物進化選擇咗佢， 超過千萬年， 仍然保留喺人類同動物身上。 知道嘛？ 進化非常有用， 佢淘汰棄對我哋有害嘅身體特徴。 選擇利于生物競爭嘅特性。 自然好醒目，而佢選擇咗玩來幫助進化。 以動物界為例， 螞蟻玩， 不過你可能唔知， 佢哋玩嘅時候， 學會咗社會秩序同事物規律。 家鼠玩，不過你可能唔知， 家鼠玩得越多 佢哋嘅腦就越大 佢哋學嘢就會越快， 佢哋學技能更容易。 貓仔玩，我哋都知道貓仔玩。 不過你可能唔知， 貓仔唔玩， 就沒辦法同其他貓交際。 佢哋仲係可以抓老鼠，但會孤僻。 熊亦玩。 不過你可能唔知， 熊玩得越多，生存得越耐。 唔係嗰只抓魚叻嘅， 而係玩得多嗰只。 最后仲有一項有趣嘅研究， 表明玩同腦容積 嘅關繫 你玩得越多，大腦就會越發達。 海豚，有好大嘅腦，玩得好多。 你認為邊個有最大嘅腦？ 邊個最玩得嘅？ 梗喺你啦，人類！ 細路玩，我哋玩—— 每個國家，每個種族， 每种膚色，每個宗教。 呢樣嘢喺普世共有嘅——我哋玩。 唔單止喺細路玩，大人亦玩。 有型嘅講法：幼态延续—— 少年好玩嘅天性喺成年人内心嘅延续 邊個最童心未泯？ 人類。我哋玩運動。 爲咗娛樂，參賽，或者當成職業。 我哋玩樂器。 我哋跳舞，我哋親吻，我哋唱歌， 我哋追逐打闹。 我哋天生就識玩 由細到大。 我哋被設計成一直咁做—— 玩，搏命玩 永遠唔停止玩。 玩有巨大嘅好處。 就好似對動物嘅好處一樣， 佢亦有對人類嘅好處。 比如，刺激喺杏仁体嘅 神經生長， 呢度喺情緒控製中心。 仲會促進脑前额叶外皮生長 呢度喺意識形成嘅區域。 玩得多嘅結果係乜？ 我哋情感更加成熟， 我哋嘅決策能力更強。 如果我哋玩得多嘅話。 呢啲係事實。 唔喺古仔，唔喺亂噏，可能沒人信。 但呢啲係硬科學。 玩有太多嘅好處了。 呢個係我哋天生嘅權利， 像好似講話，行路一樣。 而如果我們限製自己玩， 我們固步自封，裹足不前 如果唔行使我哋天生嘅權利。 我哋就會扯著自己返轉頭。 做個小練習。 合埋雙眼。 試下想象一個沒得玩嘅世界， 想象下一個世界沒戲劇，沒藝術嘅， 沒歌曲，沒舞蹈， 沒足球，沒橄欖球， 沒笑聲。 呢個世界睇落點啊？ 慘白。 灰暗。 而家想象一下你工作嘅地方。 有趣嘛？好玩嘛？ 或者你朋友嘅工作環境——做個换位思考 有趣嘛？好玩嘛？ 定係沒癮，機械化，高壓， 诸多阻滯，唔信任，沒成就感？ 我哋有個觀唸 玩嘅反義詞就喺做嘢 我哋甚至會因為喺工作中玩而覺得慚愧。 “弊啦，我同事見到我喺度笑。我一定係做得唔夠落力，” 或者“我要收埋因為老細可能見到我。 佢會覺得我唔夠努力工作。” 但我有個消息要話畀你啲知：我哋霖反咗。 玩嘅反義詞 唔喺工作。 玩嘅反義詞 喺壓抑，壓抑。 事實上， 玩提昇我哋嘅工作水平。 就好似嗰啲對人類同動物嘅好處一樣， 呢啲係玩對工作嘅好處。 比如，佢刺激創造力。 佢提昇我哋接受改變嘅開明度。 佢提昇我哋學習嘅能力。 佢提供一種目標同掌控感—— 通過玩 提高生産效率 有2個關鍵因素 唔好急著認為玩唔認真299 00:11:50,000 --> 00:11:52,000 玩唔代表輕浮。 玩唔代表輕浮。 職業運動員中意滑雪， 佢對滑雪好認真，但佢亦一樣愛呢樣運動。 佢覺得開心，覺得愉快，覺得甘暢淋灕。 醫生可能會嚴肅， 但笑聲依然係偉大嘅傷藥。 我哋霖反咗。 我哋唔應該覺得丑。 我哋應該慶祝玩樂。 一個企業嘅簡單例子 聯邦快遞，簡單口號：人，服務，利潤。 如果你人性化咁對員工，你對佢哋好， 佢哋更加開心，佢哋會覺得滿足，佢哋會有目標同掌控感。 跟著會點？佢哋會提供更好嘅服務—— 唔係更差，而係更好。 当客人需要服务时， 佢哋係同開心有主見有成就感嘅人打交道， 客人會覺得點啊？佢哋會好滿足。 滿足嘅客人會點做？ 佢哋買你更多嘅服務同話畀更多嘅朋友知， 咁就帶來更多嘅利潤。 人，服務，利潤。 玩耍提高生産力，唔係降低 跟著你會話， “唓，聯邦快遞呢套喺美國就行得通咯， 保加利亞就唔掂啦。 唔得。我哋係唔同嘅。” 各位，佢對保加利亞一樣有用，2個原因。 一，玩係世界通用嘅。 要踢开严肃基因， 我哋保加利亚人玩无可厚非。 二，我已經喺Sciant試過了。 當我去嗰度嘅時候，我哋一個開心嘅客人都沒。 沒人願意揾我哋。 我問勻曬每一個人. 我哋占有市場最少嘅利潤——曾經 我哋占有市場最少嘅利潤, 我哋有唔開心嘅股東。 通過一啲基本嘅改變， 比如提昇透明度， 比如促進自我引導 合作，鼓勵合作， 而唔係機械化， 由結果引導努力。 我介意你幾時返工，我介意你幾時放工。 我介意嘅喺你嘅客人同同事開心 你係令佢哋開心嘅人。 點解我唔介意你係咪9點鐘返工？ 因為樂趣。 通過提昇樂趣同好嘅工作環境 我哋已經將Sciant變好 而呢個改變只係用咗短短3年—— 聽起身好耐，不過改變唔多—— 每個客人，從一個客都沒到個個客人都選擇我哋， 我哋有咗呢行入邊超過50％嘅利潤 同埋開心嘅股東。 跟著你會問，“你點知佢哋開心嘎？” 我哋做到咗，每一年我哋都獲得 小型企業最佳老闆獎 呢個喺員工匿名投票嘅 獨立研究。 玩, 對保加利亞係有用兼且行得通嘅. 沒嘢扯緊我哋返轉頭, 除咗我哋對玩嘅成見. 最尾, 呢幾步可以 通過玩促成革命. 首先, 你要信我. 如果你唔信我, 咁就返屋企霖下先. 其次，如果你沒玩嘅興緻， 你要揾返佢返來來. 無論佢係你以前覺得好玩嘅, 可能就玩得個半年, 不過今日你因為昇職而唔玩得，373 00:14:39,000 --> 00:14:41,000 因為你覺得要嚴肅啦， 因為你覺得要嚴肅啦, 揾返佢。375 00:14:43,000 --> 00:14:45,000 我唔理係佢踩單車爬山，定睇書，定打機，376 00:14:45,000 --> 00:14:47,000 揾返佢. 我唔理喺踩單車爬山, 定讀書, 定打機, 揾返佢. 因為你係領袖, 維新領袖, 思想領袖。379 00:14:51,000 --> 00:14:53,000 你係嗰個要返去辦公室 你喺嗰個要返去辦公室 話畀你同事同朋友知嘅人 然后燃起玩嘅革命之火. 你一定要做, 否則 你嘅同事, 你嘅手足係唔會信嘅. 你要返去同佢哋講:"喂, 我信你。" 呢個霖法一啲都唔奇怪. 我請你梗係要信你嘎啦。386 00:15:09,000 --> 00:15:12,000 我準備畀支咪你. 我要授權畀你. 我準備畀支咪你. 我要授權畀你. 我畀你抓主意, 將權利下放, 而唔係集權。 我要鼓勵建設性嘅批判。389 00:15:18,000 --> 00:15:20,000 我要畀妳挑戰權威。 我要畀妳挑戰權威. 因為咁係爲咗挑戰我哋過往嘅做事方式 爲咗打破過往嘅陳規陋習 為今日嘅問題 帶來新嘅解決方法. 作為領袖, 我哋唔係永遠都啱. 我哋要根除恐懼. 恐懼喺玩耍嘅敵人. 我哋準備做嘅事有 消除約束. 畀佢哋用手機 來打私人電話——唔好禁止。 畀佢哋上網。 畀佢哋用即時聊天軟件。 畀佢哋食耐啲晏。 午飯好似工作時嘅休息。 畀妳離開工作 同大腦充電，見下朋友， 飲盃酒，食啲嘢，傾下計， 你可能會有 一啲以前從來未有過嘅創意。 畀佢哋咁做，畀啲自由佢哋。 講到白，就係畀佢哋玩。畀佢哋喺工作中享受樂趣。 我哋要花大部分嘅光隂喺工作上， 所以呢度唔應該成為冇癮嘅地方， 否則20年之后，有一日你起床然后問：“我成世就係咁啦？ 咁就係我過去做嘅一切？” 我接受唔到！ （笑聲） 所以， 我哋需要一個喺我哋嘅思維同行為方式上 ， 但我哋唔需要 工人起義。 我哋唔需要工人起義。 我哋要嘅係 玩家嘅覺醒。 我哋要嘅係玩家嘅覺醒。 我哋要嘅係玩家嘅覺醒。 認真嘅，我哋要一齊努力。 今日就係覺醒嘅開始。 而你哋要做嘅就係 點燃革命之火。 你要行動，講出你嘅睇法同 關于玩帶來成功嘅故事 關于重塑我哋嘅生活，我哋嘅學校， 點樣將玩同工作結合。 關于玩點樣促進 目的性同成就感， 關于玩點樣促進創新同生産效率； 最重要嘅，係玩點樣令一切變得有意義。 因為我哋沒辦法孤身奮戰。我哋要一齊努力。 而如果我哋一齊努力傳播關于玩嘅思想， 我哋就可以令保加利亞變得更好。 多謝。 (掌聲）

jd_schramm_break_the_silence_for_suicide_attempt_survivors

從所有表面來看， John事事都很順利。 他剛剛以六位數的利潤 簽售了他在紐約的公寓， 而他擁有呢套公寓 只不過五年時間。 他碩士畢業的學校 剛剛向他提供一份教書的職位， 呢個職位唔單只代表工資， 更意味著多年以來第一次的福利。 然而，儘管對於John來說事事順利， 他依然處於掙扎之中， 他在于毒癮和無法擺脫的抑鬱爭鬥。 2003年6月11日的夜晚， 他爬上了曼哈頓大橋 圍欄的邊緣， 縱身跳入橋下莫測的河水中。 不可思議地 – 唔係，奇跡般地 – 他生還了。 墜落導致他的右臂粉碎， 他的每條肋骨都斷了， 他的肺被刺穿， 他順著河流漂到東河時， 時而清醒時而昏迷， 他漂到了布魯克林大橋下， 到了史帝登島渡輪的入口， 在那里渡輪上的乘客 聽到他痛苦的叫聲， 報告了船長， 船長報告了海岸警衛隊， 海岸警衛隊把他從東河打撈上來 并把他送到瞭貝爾維醫院。 事實上這才是故事的開始。 因為一旦John承諾 重新振作 – 首先生理上，然後情緒上， 再到精神上 – 他發現只有很少可用資源 來幫助那些像他一樣曾經嘗試 以同樣的方式結束生命的人。 研究發現 20個試圖自殺的人中 有19人 會失敗。 但是這些失敗的人 第二次自殺的成功機率 是37倍。 這確實是 一群高危人群， 然而卻只有很少的資源去支持他們。 對于那些 試著回到原來的生活的人又是怎樣的情況？ 因為我們對自殺的避忌， 我們不確定要說些什麼， 而很多時候我們什麼都沒有說。 因此這樣就更加 令像John那樣的人覺得自己處於被孤立的狀態。 我非常了解John的故事 因為我就是John。 今天在這里， 是我每一次在公共場合 講述 我的經歷。 然而在2006年失去一位敬愛的教師 以及上一年因自殺而失去的好友之後， 在參加了上一年的TEDActive之後， 我意識到自己需要站出來不再沈默， 克服我的避忌 來講述一個值得傳播的思想 – 即是那些 作出艱難抉擇 決定重新開始的人來說， 他們需要更多的資源以及我們的幫助。 正如Trevor項目提倡的，一切都會好起來的。 會變得更好的。 今天我選擇站出來 述說一個完全不同的人生， 來鼓勵大家，力勸大家， 如果你或者 你身邊認識的人 考慮過或嘗試過自殺， 請與人傾訴，尋求援助。 這是一個值得討論的話題， 一個值得傳播的想法。 多谢。 (掌声)

terry_moore_how_to_tie_your_shoes

我一直覺得TED有一羣好勁噶聽衆， 令人印象深刻，有智慧， 聰明、機智、 經歷豐富、有創新。 我真係咁覺嘎。 不過，我有理由相信 你地之中噶好多人 用緊錯誤噶方式綁鞋帶。 （笑聲） 我知聽起來几荒謬。 我知聽起來几荒謬。 但係相信我，我曾經過住同樣悽慘噶生活。 直到大概3年前先結束。 果陣我 我买左一對好贵噶鞋。 綁住尼龙鞋带， 但我唔识点绑。 跟住我翻翻到商店同个老板讲， “我钟意哩对鞋，但我好憎个鞋带。“ 距睇左下讲：“噢，你绑錯左啦。” 直到果阵， 我原先覺得到左50歲 一定會識噶生存技能 系綁鞋帶。 其實唔係——我現在來展示下 哩個係 我地大多數人學習綁鞋帶噶方式 現在搞點——多謝。 等陣，仲有更多。 結果 哩個結有牢固同脆弱兩種模式。 我地學習噶係脆弱模式。 你可以咁判斷。 如果拉個結下邊個鞋帶， 你會見到個結轉動， 向下同個鞋個牙長軸對齊。 哩個就係脆弱模式。 不過無所謂。 如果我地從新來過 用第二種好簡單噶方式 來繞過距 就可以得到牢固噶結 如果拉結下邊個鞋帶， 你會見到個結轉動 同鞋噶橫軸對齊。 哩個就係牢固噶結，距無咁容易粒。 同樣都唔會令你失望。 唔但只係感樣，距更加好睇 我地再來一次。 （掌聲） 從尋常野開始 用另一種方式繞圈。 對於小朋友來講有少少難度， 不過我覺得你地可以掌握距。 拉個結。 哩度：牢固噶結。 爲左相應今日噶主題， 我想指出噶係——有D野你地係知道噶—— 生活中噶某些地方噶 小優勢 都可以係其他地方產生好強大噶結果 多福多壽。 （掌聲）

elliot_krane_the_mystery_of_chronic_pain

我係一名小兒科醫師亦係麻醉師， 我靠催眠D細路賺錢謀生。 （笑聲） 我仲係一名學者，我可以唔使錢催眠聽眾。 （笑聲） 但事實上我最做得最多嘅 係喺帕洛阿爾托市斯坦福帕卡德兒童醫院 進行痛楚管理。 喺果度嘅 有20至25年經驗 今日我想話比你地聽， 痛楚係一種疾病。 大多数情况， 你將痛楚睇成疾病嘅一種症狀。 好多時候都係啱嘅。 佢可以係腫瘤或某種感染 或者係某種炎症亦或者係手術嘅症狀。 但係有大概10%嘅情况， 患者從以上所講嘅情況恢復之後， 痛楚仍然持續。 而且持續好幾個月, 好多時仲係幾年。 哩種情況發生果陣， 佢就係疾病。 喺我講比你地聽佢點樣產生之前 以及我地可以點做之前， 我想同你地講下我D病人嘅感受。 如果可以，請你地想像一吓， 我用哩條羽毛掃你你嘅手臂， 就好似兒家我就掃緊自己。 請你地兒家開​​始想像吓 我用佢掃過哩度。 大家坐好D啊 （笑聲） 好唔同嘅感覺。 咁樣同慢性痛楚有咩關係呢？ 想像吓，如果你將哩兩個想法混埋一齊。 想像你嘅生活會系點 如果我用羽毛掃過呢度， 但係你嘅大腦會話比你聽 哩個就係你嘅感覺 哩個就係我哥個慢性痛楚病人嘅經歷。 事實上，試想像某些更壞嘅事情。 想像我用羽毛掃過你細路嘅手臂， 佢地嘅大腦會話比佢地聽 佢地感覺到哩把高溫火焰。 哩個就係我個病人Chandler嘅經歷， 哩張係佢幅相。 你地見到佢係一個靚女。 我識佢果陣佢先至16歲， 佢渴望成為一位職業舞蹈員。 喺佢一次舞蹈排練嘅過程中， 佢跌親壓住咗伸出嘅手臂，跟住扭親埋手腕 兒家你地大概可以想象就好似佢感， 扭傷手腕喺人生中 只不過係件小事。 只需用ACE繃帶包紮吓， 只食一到兩個星期嘅布洛芬止痛藥, 就無乜事喇。 不過喺Chandler嘅病例中，服藥只係故事嘅開始。 哩個係佢手臂嘅樣 佢扭傷咗大概3個星期後先來穩我。 你地可以睇到佢嘅手臂， 已經褪色同埋發紫。 摸上去好似屍體咁凍。 肌肉僵硬、麻痹、 張力障礙。 痛楚從腕部擴展到手， 再到手指，痛楚從手腕擴展到肘部， 甚至幾乎到左肩部。 最惨嘅係， 並唔係自發嘅整日痛楚。 最慘嘅系佢掂下野就會痛， 醫學上叫觸痛 同剛才羽毛、高溫火焰一樣。 輕輕觸摸佢嘅手臂、 手， 甚至係衣袖 都會引發劇烈的、燒灼般嘅痛苦。 神經系統系點解會錯成咁樣？ 點解神經系統 誤解咗一個無辜嘅知覺 就好似摸佢隻手 會變成惡毒嘅知覺 火焰燒灼般嘅觸覺。 你大概可以想像機體中嘅神經系統 就好似你屋企裡面嘅導​​線。 在屋企裡面，導線佈滿牆壁， 從開關制到天花板嘅連接盒 從連接盒到燈泡。 當你開開關制，燈就著。 當你關閉開關制，燈就熄。 就用咁嘅方式想像神經系統。 如果一個錘打傷你嘅手指， 你手臂嘅導線，當然，我地稱為神經 將信息傳入脊髓裡面嘅連接盒 脊髓入面嘅新嘅線路、新嘅神經， 將信息上傳到大腦 你意識到你嘅手指受咗傷。 不過在哩種情況下，當然，在人體內 要比哩個複雜好多。 並唔係甘純粹 連接盒在脊髓入邊 神經之間嘅聯繫非常簡單 通過釋放哩D棕色包裹 內涵化學信息，我地叫佢做神經遞質 線性一一傳導信息， 事實上， 神經遞質嘅釋放在三維空間裡進行 脊髓入面：橫向，縱向，垂直 佢地開始與相連嘅細胞 相互作用 哩D細胞叫做膠質細胞， 之前被認為係 脊髓中最唔重要嘅結構元素 除咗幫助所有重要嘅好似神經細胞甘嘅物質 聚合在一齊之外，無其他用途。 不過其實 膠質細胞扮演著一個重要角色 在調製，放大 同埋痛楚、扭曲 嘅感覺體驗入邊， 哩D膠質細胞被激活 佢地嘅DNA開始合成 新蛋白跟住釋放出来。 同相連嘅神經相互作用， 佢地開始釋放神經遞質 果D神經遞質釋放出去 激活相連嘅膠質細胞，一直持續向前， 直到找到 一個確定嘅反饋迴路。 就好似有人来到你屋企 重新在牆上拉線， 跟住下一次你開燈哥陣， 馬桶開始自動沖洗， 或者係你嘅洗碗機開咗， 或者係你嘅電腦屏幕開咗。 太瘋狂了， 但實際上就係咁 —— 慢性痛楚嘅情况。 也就係由痛楚變成疾病嘅原因。 神經系統有可塑性， 佢會改變，會變換 作為刺激嘅回應。 好，咁我地打算點做呢？ Chandler嘅病例我地可以點做？ 目前我地對於哩D患者嘅治療方法 仲停留在非常粗糙嘅階段。 我地用可以改變症狀嘅藥物來治療佢地 止痛药 講真，對於哩類痛楚來講 唔係特別有效。 對於本來安靜但係現在 亢奮過度嘅神經， 我地用局部麻醉方式令到佢地休眠。 最重要嘅係，我地所做嘅 係用一個嚴格嘅進程，通常並唔咁係舒服嘅 物理治療同職業療法 喺神經系統入面重新訓練神經 使到能正常應答 尤其係果D日常生活嘅所有 正常活動同感覺體驗。 我地全力支持 用密集嘅心裡療法計劃 打擊嚴重慢性痛楚所引起嘅 失望、绝望、 憂慮症狀。 Chandler嘅病例係成功嘅， 你地睇到嘅視頻来自Chandler， 兩個月後嘅现在， 正在進行後翻身跳轉。 我我昨天同佢一齊吃午餐， 因為佢喺在長灘市嘅大學學習舞蹈。 佢表演得太好了。 未來會更加精彩。 未來將承諾 新藥將會發展 成唔係症狀控制嘅藥物 我地現在哩D藥物， 太輕易地掩飾痛楚。 但係改變症狀嘅藥物 將會真正瞄準問題嘅本源 攻擊果D會擴張神經膠質細胞 產生有害蛋白 有害嘅蛋白， 佢地嘅釋放會終結可塑嘅 樞神經系統， 咁樣就可以扭曲同放大 感覺體驗嘅能力 我地稱之為痛楚。 所以我希望 在未来， George Carlin嘅预言可以被咁樣理解， 佢話：我嘅哲學： “唔痛，唔痛” 多谢大家 （鼓掌）

ron_gutman_the_hidden_power_of_smiling

細個嗰陣，我時時都想做超級英雄 拯救全世界，等個個都快樂 但我亦知道要有超能力 至可以夢想成真 所以我開始咗幻想旅程 尋找從氪子行星而來嘅跨銀河物體 雖然好好玩 但無乜效用 大個之後，我明白 科幻小說唔係超能力嘅來源 所以我轉為開展真正科學之旅 探求更有用的事實 我嘅科學之旅響加州嘅柏克萊大學開始 響嗰度我參予一個長30年嘅研究 嘗試響舊畢業年冊 入面嘅學生照片度 量度佢哋一生人 成就同快樂程度 只要量度學生嘅笑容 研究員就可以預測到 被研究嘅人嘅婚姻 有幾美滿同長久 響統一嘅快樂測驗入面 研究對象會得到幾多分 又有幾啟發人 有次響紀念冊見到奧巴馬嘅相 第一眼見到佢張相 我以為佢嘅超能力來自佢個超級衫領 但我依家知道佢嘅超能力響笑容入面 另一個新發現係 來自2010年響偉恩州立大學嘅研究計劃 研究1950年代前 大聯盟球員協會嘅棒球員卡 研究員發現 球員笑容嘅大細 其實預示咗佢嘅壽命 嗰啲響張相度無笑容嘅球員 平均只有72.9年命 而露笑容嘅 平均有成差唔多80歲命 （笑） 好消息係我哋天生會笑 用三維超聲波技術 就可以見到響子宮入面 成長緊嘅胎兒面露微笑 佢哋出咗世 多數會瞓覺時 繼續識得笑 就算係失明嘅細路 都識得跟住人嘅聲線去笑 笑係全人類最基本 生理學上大家共有嘅表情 世界知名嘅面部表情研究學者 保羅艾克曼 在巴布亞新幾內亞嘅研究入面 發現好似高山族族人咁 同西方文化完全無接觸 而且有食人習俗嘅部族 聽到一啲令人發笑嘅情景 亦會顯露笑容 所以無論係響巴布亞新幾內亞 荷李活 甚至響北京嘅現代藝術入面 我哋都會笑 而我哋會因為表達 喜悅、滿足而笑 響呢度有幾多人會 一日笑超過20次？ 會嘅就舉手，嘩 響會場外 有超過三分一人口每日笑多過20次 而少過百分之十四嘅人 每日笑少過5次 事實上，擁有強大超級大量嘅 係小朋友 佢哋每日可以笑成400次咁多 有無諗過點解同呢啲 時時笑嘅小朋友一齊 會令你笑得多啲？ 瑞典烏普薩柆大學最近有項研究 發現見到人笑時 好難皺眉頭 點解？ 因為笑容響演化過程上有傳染性 而且會抑制 我哋平時對面部肌肉嘅控制能力 而透過模仿 親身體驗笑容 幫助我哋了解個笑容係真心還是偽裝 從而明白笑嘅人 嘅情緒狀熊 響法國嘅克萊蒙費朗大學 最近有個模仿研究 會要求參加者分辨 個笑容係真定假 同時佢哋要用個口擔住支鉛筆 去壓抑笑容肌 當無咗支鉛筆，參加者都判別得到真假笑容 但有支鉛筆響個口度嗰陣 佢哋唔能夠模仿見到嘅笑容 而佢哋嘅判斷就有誤差 (笑) 達爾文除咗響《物種起源》呢本書入面 為演化立論 佢亦提及面部回饋反應理論 佢嘅理論係話 笑容呢個動作本身 實際上會令我哋覺得更開心 而唔係 純粹感覺良好嘅結果 佢研究入面 亦確實有提到法國神經學家杜鄉 杜鄉利用電擊 刺激面部，得到笑容 唔該，千祈唔好響屋企模仿 (笑) 一個響德國做嘅相關研究 研究員響注射肉毒捍菌 壓制笑容肌肉前後 用磁力共振造影 量度腦部活動 研究結困支持達爾文嘅理論 結果顯示面部回饋 改變腦部內神經 處理情緒嘅內容 所以我哋笑嗰陣會令我哋感到愉快 笑容刺激我哋腦入面嘅獎賞系統 就算人所共知 可以引起歡愉心情嘅誘導劑 朱古力都望塵莫及 英國研究員發現 一個微笑對腦部產生嘅刺激 有2000排朱古力咁強烈 (笑) 仲有，同一個研究亦都發現 微笑可以引起 好似收到16000英鎊咁多嘅現金嘅刺激 咁即係一個微笑值成25000蚊美金 都唔錯喎 試諗下 25000乘以400 都唔少小朋友 日日都好似馬克．札克伯格咁有錢 而且相比食大量嘅朱古力 笑得多仲可以令你更健康 笑有助於減低 加重壓力嘅荷爾蒙水平 例如皮質醇、腎上腺素同多巴胺 令好心情嘅荷爾蒙水平提高 好似腦內啡咁 亦會令整體血壓下降 唔止咁 笑容令其他人覺得 你親切可人 響賓尼州立大學嘅研究發現 當你笑嗰陣 你睇上嚟唔單止可親有禮 仲會令你睇嚟好能幹添 所以無論你想睇上嚟靚啲、能幹啲 減低壓力 改善婚姻關係 或者想覺得好似啱啱食咗大排朱古力 又無付出卡路里嘅代價 又或者想好似響舊外套入面 搵到25000蚊美金響袋 甚至想得到超能力 令你同身邊嘅人 生活得長命啲、健康啲、開心啲 笑啦 (掌聲)

louie_schwartzberg_the_hidden_beauty_of_pollination

好荣幸来到TED. 我想到一些令我 印象深刻噶演示， 不过最精彩噶 系我脚下噶故事。 果D生命中微小噶野 我地有时会晤记得， 譬如大家都知道噶授粉。 你讲唔出有关授粉者噶故事 蜜蜂、蝙蝠、蜂鸟、蝴蝶... 而排除关于花噶诞生 以及距地点样在哩50亿年里面 共同进化。 我拍摄左花随时间推移而变化噶视频 每日24个钟，每周7日， 超过35年。 为了睇到距地噶变化 系孜孜不倦噶舞蹈 距令我惊叹，距打开左我噶心扉。 我相信美丽和诱惑 系大自然噶生存工具， 因为我地会保护果D我地所爱噶野。 距地噶关系 系滋润地球噶爱情故事。 距令我想起我地系大自然噶一部分， 并无脱离自然。 当我听到蜜蜂消失，蜂群衰落果阵， 我想即刻行动。 我地都要依赖授粉者 我地所食噶蔬菜和水果超过1/3需要距地。 唔少科学家认为 哩个系人类所面临噶最严重噶问题 就好似煤矿中噶金丝雀， 如果距地灭绝，人类都会消亡。 距令我想起我地系大自然噶一部分， 我地要保护好距 令我要去拍摄距地行为噶动机来自于 我向我噶科学顾问请教左D野： 系乜嘢激发左授粉者噶积极性？ 好，答案同 危险与报答有关。 我就好似一个天真噶细路咁问问题：“点解噶？” 距地话：“额，因为距地想生存落去。” 我继续问：“点解噶？” “额，为左繁殖。” “额..点解啊？” 我觉得距地好可能会讲：“额..同性有关。” 王蝶专家Chip Taylor话 “任何野都唔会无限持续落去， 所有野最终都会在宇宙中消逝。“ 哩句话令我震撼。 因为我意识到 大自然创造左繁殖 来作为传承生命噶机制， 作为穿越我地噶生命力量， 距令我地成为生命进化噶纽带。 好难用肉眼去捕捉 哩个在动物世界和植物世界 之间噶十字路口 真系一个魔幻般噶瞬间。 生命噶自我繁殖 系一个神秘的瞬间， 生生不息。 跟住落来噶系哩部影片噶精华 我希望你地好好欣赏 跟住在花园里 播下种子。 花时间闻下D花， 距会令你充满美丽， 以及重现惊叹噶感觉。 现在我地睇下哩部影片。 （音乐） （鼓掌） 多谢 多谢晒 （鼓掌） 多谢 （鼓掌）

aicha_el_wafi_phyllis_rodriguez_the_mothers_who_found_forgiveness_friendship

我地今日系哩度 系因为 我地有一份好多人都觉得 不平凡噶友谊。 而且距的确系咁。 现在，我地已经觉得好自然了。 当初知道 我噶仔系2001年9月11日噶早上 入左世贸大楼。 直到36个钟后 我地先知道 距已经离开左。 果阵， 我知道同政治有关。 我地担心国家会以我地个仔噶名义 去做果D事 我先生，奥兰多同埋我，我地一家人。 系我睇到果阵 不过，经历左哩种震惊， 可怕噶震惊， 实质上生命中可怕噶震惊后， 我地并唔想报复。 几个星期后 迦利亚·穆萨维受到指控 成为六名策划制造袭击噶恐怖分子之一， 美国政府将对距进行判决死刑， 如果定罪， 我同我先生 都会用完全唔同噶视角，群众噶角度探讨过哩D野。 通过哩D 同埋人权组织， 我地聚合埋一齐 仲有D其他受害者家属。 当我系媒体上见艾莎噶时候， 距噶仔受到左指控， 我想：“几咁勇敢噶女人啊。 系我更加强大噶时候，我想见下哩个女人。“ 我仲沉浸于悲伤之中， 我知我唔够坚强。 我知终有一日我会稳到距， 或者我地会互相稳到对方。 因为，系人地听讲我噶仔受害后， 我即刻受到同情。 但系当听到 距噶仔被指控果阵， 距唔受到同情。 不过距同我一样甘痛苦。 跟住我地系2002年11月见面了。 跟住落艾莎会话比你地听 成件事系点噶。 （译者）艾莎·瓦非：女士们先生们，下午好。 我系撒迦利亚·穆萨维噶妈咪。 我请求 人权组织 比我同果D受害者家属联系。 于是距地就将我介绍比 5个家庭。 当我见到菲莉斯果阵，我注意到距。 距系哩个团体中唯一噶妈妈。 其他都系兄弟姐妹。 我从距噶眼神睇出 距系一位妈咪，同我一样。 作为一个妈咪我都受到好多惨痛经历。 我14岁结婚。 15岁无左第一个细路 16岁无左第二个。 所以撒迦利亚噶事对我来讲意味住好多野。 我仲沉浸于悲痛当中， 因为我噶仔 就好似被活埋左咁。 我知道距的确为距噶仔悲痛欲绝。 但系距至少知道距系边。 但我甚至唔知道我噶仔到底系边。 唔知距是否生还，唔知有无被人虐待。 唔知距身上发生左咩。 哩个亦系我决定讲述我噶故事噶原因， 令我噶痛苦可以帮到其他女性。 为左所有噶女性，所有赋予生命噶妈咪， 可以恢复， 可以改变 哩个决定于我地女性， 因为我地系女人， 我地爱我地噶仔女。 我地一定要联合起来 做一D野。 哩件事唔系要反对女性， 系为左我地，我地女性， 为左我地噶仔女。 我反对暴力，反对恐怖主义。 我去学校 同果D年轻噶穆斯林女仔交流 叫距地少年时期唔好接受违背意志噶婚姻。 如果我可以拯救一个女孩， 令到避免距地太早结婚好似我咁受苦受难， 至少就系一件好事。 所以我要企系你地面前。 菲莉斯·罗德里格斯：我想讲噶系 我从艾沙身上学到好多野， 回忆起我地第一次见面果阵 仲有其他家庭 哩个系一个受高度保护噶私下聚会， 因为果阵系2002年11月， 讲实话，我地好担心国内D爱国主义者 果D家庭成员。 但系我地都好紧张。 ”点解距想见我地？“ 距都好紧张。 ”点解我地想见距？“ 我地互相之间可以得到咩呢？ 系我地相互了解姓名同其他野之前， 我地已经缆埋一齐喊晒。 跟住我地坐成一圈 系相互和解噶气氛下同经历过哩件事噶人 相互支持，相互帮助。 艾沙头先话 ”我唔知道 我噶仔 有罪定系无辜， 但系我想话比你地噶系我对于发生系 你地屋企噶事感到非常非常抱歉。 我明白咁样好痛苦， 而且我认为，如果有人犯罪， 距应该受到公平对待和惩罚。” 距就系感样同我地接触。 我想讲，哩个系一次破冰之旅。 我地所讲噶故事就系所发生噶一切， 我地因人类而相互连接住 下午结束果阵 大概系午饭后3个钟 我地觉得好似彼此之间永远了解咁。 我从距身上学到噶系 作为一个女人，可以变得如此宽容 唔单单系当时噶情况下 当时发生噶事情， 和距噶仔经历过噶惨痛遭遇， 仲有距经历过噶人生。 系我经历果咁多唔同噶文化环境入边， 我从来未见过 命运如此坎坷噶人。 我觉得 我地之间有种 特别噶联系， 一种我好珍惜噶联系。 我觉得哩个都系因为 我地互相之间噶关心， 但系当时做到哩步 会觉得：“啊，唔系咁难姐。” 我仲可以见到D我唔了解噶人， 亦或者系同我地唔同噶人。 艾沙 你仲有无野 需要总结吗？ 我地时间快到了 （笑声） （译者）艾莎·瓦非：我想讲 我地要尝试了解其他人、其他事情 你要更加大方， 同埋你噶内心都要更加宽容， 你噶想法要更大宽容。 你要学识宽恕。 我地不得不同暴力抗争 我希望有一日我地会生活埋一齐 和平地在尊重人地 哩个就系我想讲噶。 （掌声）

mike_matas_a_next_generation_digital_book

在過去嘅一年半時間， 我哋在Push Pop Press (一間數碼出版平台)團隊 連同查理·梅爾切以及梅爾切媒體公司 共同合作創造 第一本長篇互動電子書。 書名為“我們的選擇” 作者係艾爾·高爾(前美國副總統） 此書為"難以忽略的真相"之續作 並探討各種可能 解決氣候危機嘅方案。 黎本書開頭係咁。黎個係封面。 跟住個地球會轉， 我哋可以睇到所處嘅位置。 跟住，我哋打開本書 掃過各篇章節 來瀏覽此書 或者,我哋可以滑動書面底部進行翻頁。 假如我哋想要縮放頁面， 可以直接咁樣打開。 你係黎本書睇得到嘅野， 都可以用兩隻手指抓取 之後將其抽離頁面， 再打開。 如果你想返回 再讀一次， 只要將本書折埋再放翻頁面。 用同一樣嘅方式；將圖片抽離，之後打開， (音效)艾爾·高爾: 我將我自己 歸類於大部分人一樣 睇到風車都會感到 他們為已有噶景觀錦上添花。 麥克·馬塔斯：總攬全書， 艾爾·高爾會為你導航解釋相片細節。 黎張相片，你甚至可睇到一張交互地圖。 放大黎張地圖就可以睇到係邊度拍攝的。 在本書中， 有超過一個鐘頭嘅紀錄片 同埋交互動畫。 譬如，你可以打開黎個。 (音效) AG: 大部分現代風力渦輪機都具備大型... MM: 影片即刻播放。 播放果陣，我哋可以抽起影片之後又放翻頁面， 影片會繼續播放。 或者，我哋可以縮細翻目錄， 影片仍然繼續播放。 黎本書最型嘅其中一點 就係互動資料圖表。 黎張圖表顯示出 美國各地嘅風力潛能。 唔淨至睇到黎D資訊， 我哋可以用手指去感觸探索， 觀看每一個州， 到底有幾多風力潛能。 我哋可以用同樣方式去檢測地熱 和太陽能。 黎張係我至愛之一。 你可以睇到... (笑聲) (掌聲) 當起風時， 所有來自風車發電剩餘的能量 會被轉儲到電池中。 隨著風漸漸平息， 所有多餘的能量將會轉移到住家 -- (幹樣) 永遠唔會無電照明。 黎本書，唔但只可以在iPad運行。 iPhone都可以用。 你可以安享家中客廳用iPad開始閱讀 之後再用iPhone繼續閱讀未剩餘部分。 係iPhone都係用同樣嘅操作模式。 你可以揀選起任何一頁。 打開黎頁。 所以黎個就係Push Pop Press出版嘅第一本書， 高爾嘅“我們的選擇”。 多謝。 (掌聲) 克里斯·安德森:剛才實在太驚人了。 你係想成為一個出版商， 或係技術授權商？ 黎個係點樣嘅經營模式? 其他人都可以做同樣嘅產品嗎? MM:係嘅，我哋正在建立一個工具 可讓出版社非常簡易地建立書中內容。 可以咁講，梅爾切媒體嘅團度，距地位於(美國)東岸-- 連同我哋係西岸嘅團隊，正在建立這套軟件-- 利用我哋嘅工具 每日將圖片及文字編載入書中。 CA:所以， 你哋想將黎套軟件授權比出版社 來製造咁精美嘅圖書? (MM:係。) 好。麥克，多謝曬。 MM:多謝(CA:祝你好運。） (掌聲）

marcin_jakubowski_open_sourced_blueprints_for_civilization

嗨，我的名字是Marcin 是個農夫，也是技術專家 我在波蘭出生，現在則在美國 我創立了一個名為Open Source Ecology的團隊 我們已經鑒別出維持現代生活運轉 所需五十種最重要既機器 例如拖拉機 多士爐, 電路製造機 然後我們創設了資源共享, DIY, 自己動手做的版本 也就是任何人都能建造 並以少數花費來維護的機器 我們稱這為全球村建構集 讓我來說個故事 在我二十歲時 我獲得了融合能源的博士學位 我了解到我根本一無是處 我沒有任何的實質技能 世界給了我不同的選擇 我也接受了 我想你們可以說那是消費者的生活方式 所以我開始在密蘇里當起了農夫 並且學習經營農場的經濟學 我買了台拖拉機, 然後它壞了 我花了錢將它修復好 然後它又壞了 沒多久 我也跟著沒錢了 我瞭解到 我需要真正合適, 低成本的工具 來打造出一個還不存在的 永續農場和住所 我需要堅固的, 模組化的 高效率並最佳化 低成本, 以當地可回收材料做成的工具 而不只是設計用來作為過渡用 我瞭解到我必須自己建造它們 而我也就這麼做了 並且測試它們 我瞭解到工業化的生產效率 是可以小量的達成 所以我在維基創立3D設計, 解析圖, 操作指南影片 和預算 而之後世界各地的贊助者開始出現 並在造訪我們的計畫中 創造多種新的原創機器 到目前為止, 我們的五十種機器中有八項是原創設計 而現在這個計畫 正開始自我茁壯 我們知道資源共享是藉由軟體的使用 來駕馭知識與創意而成功 而相同的事正開始發生在硬體上 我們著眼在硬體 因為正是硬體設施這樣實質形體的事物 能改變人的生活 如果我們能降低耕作, 建築, 製造的成本 我們就能釋放出人類大量的潛能 这不仅仅针对发展中国家。 美國的農夫, 建築業者, 企業家, 生產者 也建構出我們的機器 我們看見了這些人 因能開創一個建構事業 或者是製造業 有機 CSA 或僅僅販售這些機器而感到開心興奮 我們的目標是一份已知設計的知識寶典 如此的簡單, 如此的完整 只要一片DVD 就收錄著文明開創的成套設備 我曾在一天中種了一百顆樹 我曾在一天中將我腳下的土 壓製成五千塊磚頭 並在六天內建造出一台拖拉機 在我眼裡, 這些都只是個開始 如果這點子真的管用 那它的影響一定十分重大 製造的意義將能有更好的分佈, 聽起來更環保的供應鏈, 和一個全新價值的DIY製造者文化 期望能優於 過往過度工業化的製程 我們正探索著 藉由硬體科技資源共享 使世界更好的極限 謝謝 （鼓掌）

sebastian_thrun_google_s_driverless_car

細個果陣 我就鐘意汽車 18歲果陣 我最好噶一位朋友係車禍中喪生。 好似咁， 於是決定投身 拯救每年 一百萬人噶生命 目前還未成功，所以哩個只係一個進度報告， 今日我想同你地介紹噶係無人駕駛汽車。 我第一次聽講哩個概念果陣係 美國政府係DARPA大挑戰中 懸賞建造一輛 可以在沙漠入邊導航噶無人駕駛汽車。 即使當時有100家團隊， 果D汽車都未完成過。 因此我決定係斯坦福大學建造一輛無人駕駛汽車。 我地搭建軟硬件。 令距向我地學習 同時自由係沙漠中奔馳。 意想唔到噶事發生左： 距成爲左第一輛 可以完成DARPA大挑戰噶汽車—— 爲斯坦福大學贏到20萬美金。 不過我仲係未能拯救到一條生命。 果次之後， 我地噶任務轉向左 可以在任何地方自動駕駛噶汽車—— 係加州任意一條街道上。 我地已經行駛左14萬英里。 車上噶傳感器會 魔幻般檢視 周圍一切 同時會做出 駕駛方向決策。 距噶駕駛技術太剄了。 我地駛過 好似三藩市感噶城市， 我地係1好高速公路上從三藩市開到洛杉磯。 我地遇到過慢跑者、 繁忙噶高速公路、收費站， 成個過程都戲無人操縱噶； 汽車自己駕駛。 事實上，甚至無人注意到 我地駛過14萬英里 無論係山路、 白天黑夜， 還係三藩市崎嶇噶 Lombard街道。 （笑聲） 有時我地噶汽車會好瘋狂， 有D雜技表演噶味道。 （視頻）A：噢，上帝！ 乜啊？ B:距自動駕駛緊 ST：今日我無辦法令我噶朋友Harold重生， 但係我可以爲果D死去噶人做些野。 你知唔知交通意外係 年輕人死亡噶頭號殺手嗎？ 你有無意識到 幾乎所有噶事故都係由於人爲錯誤 而唔係機器及其鼓掌導致嗎？ 你有無意識到我地可以通過機器來阻止感樣噶後果？ 你知唔知 假如我地唔再依賴人類 選擇車道噶精確度 可以將高速公路噶容納量 提高兩到三倍—— 優化車輛噶位置 令距地可以係較窄噶車道上 行駛， 以及減少高速公路上噶交通擠塞。 你有無意識到 你地平均每日 耗費52分鐘 係交通上， 浪費緊你每日噶 通勤時間？ 你可以贏翻哩滴時間。 哩度有40億個鐘 同埋24億加倫汽油 浪費係哩個村莊裏。 現在覺得有一個夢想，一種新技術， 我好期待未來某一日 當下一代人回首過去睇翻我地果陣 距地會覺得人類駕駛汽車哩件事係幾咁荒謬。 多謝大傢 （掌聲）

patricia_ryan_don_t_insist_on_english

我知道你哋諗咩 你哋覺得我走錯咗上台 然後有人會好快帶我返落去 （掌聲） 我喺杜拜成日會遇上呢啲問題︰ 「嚟呢度度假吖？」 （笑聲） 「嚟探小朋友吖？你會留幾耐？」 其實我想留耐啲 我喺波斯灣生活同教書已經超過 30 年啦 （掌聲） 呢 30 年裏面，我睇到好多變化 宜家呢份數據幾嚇人 而我今日要講嘅係 語言消失同埋英語全球化 我想講一講我朋友 喺阿布扎比教大人英文 喺一個晴天嘅日子，佢帶學生去花園 喺嗰度教學生一啲大自然嘅詞彙 但最後卻變成我朋友 學曬所有當地植物嘅阿拉伯名 同埋植物用途 例如用喺藥物、化妝品 烹飪用途、草藥 呢啲學生點樣得到呢啲知識嘅呢？ 當然係由佢哋嘅祖父母 甚至曾祖父母獲得架啦 所以跨世代溝通我唔需多講有幾重要 但遺憾嘅 今日好多語言正以前所未有嘅速度消失 每 14 日就有一種語言消失 與此同時 英文卻無庸置疑成為國際語言 當中有關聯嗎？ 我唔知 但我知我見證好多轉變 當我第一次嚟到波斯灣，我去咗科威特 當時英文老師仍然唔係一份好工 其實，我嚟呢度做嘢唔係好耐之前 但做老師唔太好係講緊更加早之前 總之，英國文化協會 請咗我同其他 25 位老師 我哋係第一批喺科威特嘅國立學校 任教嘅非穆斯林老師 我哋被派到嗰度教英文 係因為當地政府希望國家可以現代化 同埋提升公民嘅教育水平 當然，英國從中獲得石油財富 言歸正傳 我見過最大嘅改變, 就係英語教學 由原本大家互惠互利嘅經濟手段 演變成今日全世界大規模嘅生意 英語唔再係學校課程裡面嘅外語科目 亦唔再只係英國嘅專利 英語教學嘅商機已經成為 所有英語國家想分一杯匙嘅嘢 點解唔係呢？ 畢竟，根據最新嘅世界大學排名 最好嘅教育嚟自英國同美國嘅大學 所以自然每個人都想接受英語教育 但如果你嘅母語唔係英文 你就要考英文試 但單憑英語能力決定收唔收學生 咁樣做啱嗎？ 譬如有一位電腦科學家，佢係天才嚟嘅 但他需唔需要有律師一樣嘅語言能力？ 我唔覺得要 但身為英語老師嘅我哋 卻總係拒絕收呢啲人 我哋喺佢個人發展嘅路上處處設限 將學生擋喺路上 令佢哋無法追求自己嘅夢想 直至佢哋通過咗英文考試 我哋至畀佢過 容我換個方式講 如果我遇到一位只會講荷蘭文嘅人 而呢個人能夠醫好癌症 我會阻止佢入英國大學嗎？我諗唔會 但事實上，我哋的確咁樣做 我哋英語老師嘅工作就係把關 學生必須先令我哋覺得佢哋嘅英文夠好 我哋至會畀佢哋上 但咁樣可以係危險嘅 因為社會將太多權力交畀一小撮人 或者呢種升學障礙全世界都有 我聽到你哋話 「咁研究呢？佢哋全部都用英文。」 書藉用英文寫 期刊都係用英文寫 但呢個只係自我滿足嘅情況 有英語需求自然就有英語供給 所以英語出版長做長有 我想問大家，翻譯發生咗啲咩呢？ 如果你哋諗返伊斯蘭嘅黃金時代 當時翻譯盛行 啲人將拉丁文同希臘文 翻譯成阿拉伯文或波斯文 然後再由阿拉伯文同波斯文翻譯成 歐洲日耳曼系以及羅曼系嘅語言 可以話文明照亮咗歐洲嘅黑暗時代 但唔好會咗意，我唔係反對英語教學 尤其在座咁多位英語老師喺度 我好高興我哋有一個國際語言 國際語言今時今日更加需要 但我反對用英語阻止他人升學發展 唔通我哋真希望世界剩返 600 種語言 其中以英文或者中文做主流？ 世界需要更多語言 咁幾多語言先至夠多呢？ 呢個制度將成績同英語水平畫上等號 咁係相當武斷嘅 （掌聲） 我想提醒各位 站在巨人肩膀嘅當代知識分子 唔需要識英文或者通過英語考試 愛因斯坦就係其中一個例子 順便講下，愛因斯坦曾被學校認為 係需要補救嘅學生 因為佢有讀寫障礙 但佢當時嘅世界好好彩 佢唔需要通過英語考試 因為美國英語測驗托福 1964 年先至開始 宜家英語測試氾濫 有太多英語測試 甚至每年過百萬嘅學生都參加呢啲考試 宜家你會認為呢啲考試費用唔貴 價錢合理咁 但對於幾百萬窮人嚟講 呢啲考試太過奢侈 所以考試令到好多人卻步 （掌聲） 呢樣令我諗起最近睇到嘅 一個新聞標題： 「教育：分開人嘅工具」 我終於明白點解 大家都想焦點擺喺英語度 因為佢哋想孩子得到最好嘅機會 為咗達成，佢哋需要畀孩子西方教育 畢竟，唔可否認 最好嘅工都係留返畀 西方大學畢業出嚟嘅人 就好似我之前所講咁 呢個係一種循環 等我講兩位科學家嘅故事 有兩位英國科學家做一項 用到動物前後肢嘅遺傳學實驗 但佢哋得唔到佢哋想要嘅結果 佢哋唔知點算 直到嚟咗一位德國科學家 佢發現前肢同後肢喺英文裡面 係兩隻唔同嘅字 但遺傳學同德文都唔會分 所以，得咗！ 問題解決咗 如果你諗唔到嘢，你會卡喺度 但如果用另一種語言可以諗到嗰樣嘢 講唔同語言嘅我哋就可以透過合作 達到目的，學到更多 我個囡由科威特嚟到英格蘭 因為佢喺阿拉伯讀中學 佢用阿拉伯文讀科學同數學 喺英國文法學校裡面 佢要翻譯所有嘢做英文 而佢呢兩科擺全班第一 呢樣話畀我哋聽，當外國學生嚟搵我哋 我哋未必有按到佢哋所知道嘅嘢畀足分 因為佢哋用佢哋自己嘅語言 去講佢哋知道嘅嘢 當一個語言消失 我哋唔肯定有咩係同個語言一齊消失 呢個…我唔知大家最近有冇睇 CNN 佢哋頒咗一個英雄獎 畀一位年輕嘅肯亞牧童 同村裡面其他小朋友一樣 佢無辦法夜晚讀書 因為火水燈產生嘅煙霧會整傷佢隻眼 再者，佢冇足夠火水 畢竟每日只有一蚊美金嘅收入 你可以買到啲咩？ 所以他發明咗唔使成本嘅太陽能燈 宜家佢條村嘅細路仔嘅成績 同屋企有電嘅細路仔成績都一樣 （掌聲） 當佢攞到個獎時 他講咗呢番可愛嘅說話： 「呢啲孩子可以帶領非洲 由宜家呢刻一塊黑暗大陸 走冋明日光明一片嘅大陸。」 一個簡單嘅諗法卻有著咁深遠嘅影響 無論屋止冇光定係英文唔好 都通過唔到我哋嘅測試 而且我哋永遠無辦法知道佢哋知嘅嘢 唔好畀佢哋同我哋自己處身於黑暗裡邊 等我哋一齊為語言多元化歡呼 好好保護你母語 用佢嚟傳播偉大嘅諗法 （掌聲） 多謝 （掌聲）

jr_my_wish_use_art_to_turn_the_world_inside_out

兩個星期之前，我響巴黎工作室 聽到電話響，話 "喂 JR... ...你贏左TED2011大獎... ...要許個願拯救地球喔。" 我即時呆左 我唔識拯救世界呀，呢件事無人做得到 宜家個世界真系亂到阿媽都唔認得。 你睇，呢個跟本就系獨裁者嘅天下 人口成百萬咁遞增 海裏面嘅魚無曬 北極啲冰都融埋 先頭嘅TED獲獎得主仲話 我地會越來越肥添。 （笑） 法國人會唔會例外呢。 是但啦。 跟住我打返電話俾佢 同佢講 “嗱，Amy， 你話俾TED班人知，我唔出現啦 我救唔到地球呀。“ 佢就話，”JR呀， 你嘅願望又唔系拯救世界，系改變佢姐。" "哦，咁啊" （笑） ”甘好啦。“ 其實我發現科技、政治、商業 都響度改變世界-- 結果唔一定理想，但系一定有改變。 咁藝術呢？ 藝術系咪都可以改變世界？ 我從15歲開始搞創作 當時無唸住要改變世界 就系玩開graffiti街頭噴畫-- 到處留名 將城市當成畫布 我會鑽入巴黎的隧道 又同朋友爬上樓頂 每次出去都好盡興 好刺激 感覺終於響呢個社會留底屬於我地自己嘅印記 響樓頂記低“本人到此一遊” 有一次我響地鐵執到部簡易相機 之後就開始拍低我同朋友嘅歷險記 然後將相片畀返佢地 啲相好細張，得咁大 然之後，17歲嘅我就咁 開始左我嘅貼相生涯 搞左自己的第一個expo de rue 無非系一個"街頭影展” 我響每一張相片周圍涂左彩色框 路人就唔會以為系廣告 我發現城市真系一個最佳畫廊 無必要出書 更加無必要搵畫廊 請專家鑒定 作品系咪夠好 夠吸引 響大街度 可以更加直接 呢張系巴黎 我會視乎 展出地點 調整主題。 呢張系香榭麗舍大街 呢張系我嘅得意之作 因為嗰年我先18歲 就已經佔領香榭麗舍嘅頂峰。 後來張相唔見左 相框仲留響度 （笑） 2005年11月： 火燒街頭 大規模暴亂 響巴黎最舊的住宅區爆發 人人睇電視追蹤 見到從住宅區周邊傳返來嘅影像 畫面令人擔憂又驚恐 呢啲細路無人管教 起勢掟汽油炸彈 攻擊警察同消防隊 掃蕩商舖 呢班罪犯、歹徒同危險分子 用盡手段同環境抗爭 忽然間我見到一樣嘢--有無可能啊？-- 畫面嘅牆上有一幅我貼嘅相 就響嗰部燒著嘅汽車後面-- 我一年前貼嘅-- 呢張非法張貼--仲響度 相片裏面系我朋友嘅面孔 我瞭解呢啲人 佢哋都唔系天使 但亦唔系惡魔 響電視度睇見啲眼望住自己 感覺有些少怪 於是我返返去 帶埋部28mm焦距相機 亦系我當時唯一一部相機 用佢影相 要靠埋個人物 離得25公分 所以攝影師一定要俾人信得過至影到相 我影左四張相，主角都系Le Bosquet波士基人 佢地扮怪面嚇人 用搞笑誇張嘅方式表現自我 跟住我將啲相整成巨幅海報 貼勻巴黎嘅bourgeois購物區 上面寫埋人物嘅姓名，年齡 連屋企嘅門牌號都有埋 一年之後 呢輯相片響巴黎市政廳前展出 對比起以前我地睇到嗰啲 經過媒體偷拍、扭曲嘅相 嗰日展出嘅一張張自豪嘅面龐 響一刻令我意識到 紙張同漿糊嘅力量 藝術系咪都可以改變世界呢？ 時隔一年 我聽講中東地區衝突連連 傳黎各種聲音 當時，我可以負責任咁講 所有話題都指向以色列同巴勒斯坦 所以我同朋友Marco 決定去現場 見識一下真正的巴勒斯坦人同真正的以色列人 佢地之間差別真系咁大咩？ 落腳之後我地出街 周圍同人傾計 發現事實同媒體嘅聲音 有些少差別 於是我地又決定影頭像 主角系從事同樣職業嘅 巴勒斯坦人同以色列人 -- 有的士司機、律師、同埋有廚師 -- 為表誠意 我地請佢地扮鬼 唔系笑-- 因為笑面無辦法傳達人嘅心理狀態同感受 佢地都接受 將自己嘅相同對方嘅貼埋一齊 我決定去8個以色列 同巴勒斯坦城市貼相 貼系牆嘅兩邊 我哋籌辦左有史以來最大型的非法藝術展 個名稱系：面對面 專家話 ”無可能[做到]... 民眾唔會接受..." "...軍隊會開槍打你，同埋哈馬斯會綁架你哋。“ 我哋就話 ”咁 我地試下可以行幾遠啦“ 我最鍾意人哋問我 “到時我張相有幾大架？” ”會同你間屋一樣咁大呀“ 貼相上牆嘅時候，我地響巴勒斯坦 帶埋條梯到現場， 先發現條梯唔夠高。 於是幾個巴勒斯坦人話， “唔好心急，等陣。我幫你搞掂佢” 佢跑到一個基督教堂 扛左一條舊梯返黎 條梯真系舊到不得了，我估可能系耶穌時期傳落黎嘅 （笑） 系6個朋友嘅幫助之下，我哋完成左”面對面“ 兩條梯，兩把刷 一架租返黎嘅車，一部相機 仲有20000平方英寸嘅纸 我哋得到各行各業嘅人 各式各樣嘅幫助。 就好似呢張巴勒斯坦相甘， 我哋當時系拉馬拉 貼緊相 -- 兩張相都貼系熱鬧嘅市場 啲人圍住我哋，問我哋 ”你哋系到做緊咩呀？“ “哦，我哋搞緊藝術呀 我哋宜家將做同一個工作嘅以色列人同巴勒斯坦人嘅相貼埋一齊。 呢兩個就系的士司機喇。” 呢個時候啲人就會驚左。 “你嘅意思系你系度 -- 貼緊以色列人嘅相？" “哦，系呀，系呀，系呢個藝術嘅一部分黎架。” 呢個時候，我會俾佢地睇一陣， 然後問佢地， “你可唔可以話我聽邊個打邊個呀？” 而佢地大部分都講唔出。 （鼓掌） 我哋甚至系以色列嘅軍事防禦塔到貼左相， 咩都無發生。 當你貼一張相嘅時候，佢只不過系紙同漿糊。 啲人可以搣左佢，貼野系上面，甚至可以系上面尿尿 不過有啲太高啦，我諗應該尿唔到 -- 但系街上面嘅人， 佢哋就系策展人。 遇到落雨打風，啲相遲早會唔見 我本來就無打算要佢哋留系到。 不過正正4年之後， 果啲相大多數仲系到。 ”面對面“證實左 有啲我哋覺得唔可能嘅事系可能發生嘅 -- 而且，你知唔知呀？好易架咋。 我哋無挑戰界限， 我哋只不過系證明我哋做到嘅野比啲人諗嘅遠。 系中東，我系[好多]博物館 展出我嘅作品。 系街展覽呢個方向 有啲搞笑。 於是我決定繼續向呢個方向發展 去啲無博物館嘅地方。 當你行入呢啲發展中嘅社會， 你會發現女人系佢地社區嘅支柱， 不過男人仲系條街嘅話事人。 於是我哋啟發左要創作一個項目 等啲男人通過啲相 向女人致敬。 我叫呢個項目做《婦女系英雄》 當我聽到果啲故事嘅時候 系任何我去過嘅地方， 我唔系次次都明 衝突嘅複雜情況， 我淨系觀察。 有時候系無文字， 無句子，只有眼淚。 我影左佢地嘅相 貼左出黎。 《婦女系英雄》帶我走遍世界。 我去左好多地方。 我決定去果度 系因為我系媒體上面聽過。 好似2008年6月 我系巴黎睇電視， 聽到系 里約熱內盧發生嘅慘案。 巴西嘅第一個貧民窟叫做Providencia 三個細路，系三個學生黎嘅， 被軍隊扣押 因為佢地無帶身份證明 軍隊抓住佢地 無將佢地送去警局， 反而將佢地送左去一個同佢地有仇嘅貧民窟 於是佢地俾人斬到一碌碌。 我好震驚。 所有巴西人都好震驚。 我聽講呢個系最暴力嘅貧民窟之一 因為最大嘅販毒集團掌控呢個區域。 所以我決定去果度。 當我抵達嘅時候 -- 我嘅意思系，我無同任何NGO取得聯繫。 果度咩都無 -- 無旅行社，無NGO，咩都無 -- 連證人都無。 我哋周圍行， 然後遇到一個女人， 我俾我本書佢睇。 然後佢同我講，”你知唔知呀？ 我哋好文化飢渴呀。 我哋呢度需要文化。” 我從幫小朋友影相開始。 我淨系拍左幾張小朋友嘅相， 第二日我攞住張海報過黎，貼上去。 第三日已經俾人搣左喇。 不過，唔緊要啦。 我就系想俾佢地覺得啲藝術系佢地嘅。 第四日，我系主要嘅廣場開左個會 有哋婦女黎左。 佢地都系同果三個比人殺死嘅細路有關。 有細路嘅阿媽，阿婆，好朋友。 佢地全部都想大叫甘講個故事出黎。 果日之後， 每個貧民窟嘅人都對我開左綠燈。 我影左更多相，終於開始左個計劃。 啲毒販對於我哋系到影相 有啲擔心。 我同佢哋講，“你哋知唔知呀？ 我對暴力同武器無興趣。 你系媒體度都見到啦。 我要展示呢到嘅美好生活。 而過去幾日我真系見到。" 呢張好有代表性， 因為呢個系第一張你系城市見唔到嘅相。 三個細路就系o系呢到俾人抓左， 張相入面就系其中一個人嘅阿婆。 而呢條樓梯， 就系啲毒販成日黎嘅地方。 呢度成日都交火。 個個都明白個計劃系咩意思。 然後我哋將啲相貼滿左成個山。 （掌聲） 有趣嘅系媒體過唔到黎。 我嘅意思系，你可以理解。 佢地系從好遠嘅距離嘅直升機上面影我哋， 要用果種好長嘅鏡頭， 然後我哋可以系電視機見到自己貼緊相。 而且佢地仲寫左個電話，話：“如果你知道 果度發生左咩事，請打呢個電話。" 我哋做完個計劃就走左 所以媒體唔知道發生咩事。 甘點樣可以了解呢個計劃呢？ 所以佢地去左搵啲女人 從佢地果到得到解釋。 甘樣，你就創造左一個媒體 同埋無名氏婦女之間嘅橋樑。 我哋繼續旅行。 一路去左非洲、蘇丹、塞拉热昂、 利比里亞、肯尼亞。 系好似蒙羅維亞啲戰火紛飛嘅地方， 啲人會直接走到你面前。 姐系，佢哋想知道你黎呢到做咩。 佢地不停問我，”你黎呢到有咩目的？ 你系咪NGO嘅人呀？你系咪媒體呀？" 藝術，搞藝術咋。 有啲人問，"點解系黑白架？ 法國無顏色咩？” （笑） 有時佢地會問，"呢啲人系咪死左呀？" 有哋人睇得明，就會同其他人解釋。 我聽到有個人同個唔明嘅人解釋， “嗱，你企系到幾個鐘 冥思苦想，同你嘅同伴討論。 系呢段時間，你從來都無諗過 聽日食啲咩。 甘就系藝術啦。" 我覺得系啲人嘅好奇心 激發佢地 去參與呢個計劃。 所以個計劃先會越來越多。 變成一種慾望，一種需要，一種[聽唔清楚]。 系蒙羅維亞嘅橋上面， 一個曾經系叛軍嘅軍人幫我哋貼一張相 呢張相系一個系戰爭中被軍隊強姦嘅婦女。 系衝突之中 婦女總系最早嘅受害者。 呢到系这是肯尼亞的基貝拉， 非洲最大嘅貧民窟之一。 你或者見過2008選舉後發生 嘅一啲畫面。 今次我哋從房頂落手， 不過我哋無用紙， 因為紙一落雨就無左 唔可以幫啲屋擋雨 -- 乙烯基塑料就得喇。 呢個時候藝術有實際用途。 啲人保留左佢地。 我最鍾意嘅系當你睇到最大果隻眼嘅時候， 你可以看到眼睛果到有好多屋。 幾個月前我去左果度 -- 啲相仲系到 -- 不過眼睛入面有一塊唔見左。 我問啲人發生咩事。 “哦，果個人搬左屋呀。” （笑） 當我哋將啲乙烯基塑料鋪系屋頂嘅時候，有個女人同我哋講笑， ”宜家上帝可以見到我啦。“ 你宜家再睇基貝拉， 佢地都會睇返你 好啦，印度。 我開始講之前，你要知道， 我們每一次去一個地方，都無旅遊顧問， 所以我哋搞到好似突擊隊甘 -- 我哋一班人去到果個地方， 到左就想辦法講啲相貼到牆上面。 不過有啲地方你唔可以就甘貼野系牆。 系印度想貼野系無可能嘅。 我聽講系文化同埋法律嘅原因， 如果我們系牆貼左野，就會即刻俾人拉。 於是我哋決定貼白色， 系牆上貼白紙。 你想像下一班人系牆到貼白紙。 有人過黎問我哋， “喂，你哋搞緊咩呀？” “哦，無野，搞緊藝術。” “藝術？” 當然，佢地好唔知點甘嘅樣。 不過你知啦，印度條街好多塵架嘛， 越多塵 系空氣到飄下飄下， 系白紙到都見到甘制， 不過有啲位系有粘性嘅 就好似你反轉張貼紙甘。 所以越多塵，就越可以見到張相。 之後幾日我哋系條街到行 就見到啲相自己顯現左出黎。 （掌聲） 多謝。 所以我哋今次無俾人抓住。 呢個計劃，系《婦女系英雄》 一條片。 （音樂） （好） 我哋將每一個計劃 都整左一條片。 呢個系《婦女系英雄》嘅預告片 -- 有形象、相片， 一張一張排起。 就是我哋唔系到，啲相都會繼續旅行。 （笑） （掌聲） 希望你哋有機會睇到呢條片， 然後你就會明白呢個計劃嘅範圍 同埋啲人見到啲相有咩感覺。 呢個系計劃更重要嘅一部分。每一張相都有層次。 每張相都有故事。 《婦女系英雄》呢個計劃為社區 增加左新嘅活力， 呢啲婦女系我哋走左之後仲繼續保持呢種活力。 例如，我哋整左啲書 -- 非賣品 -- 全個社區都可以得到。 不過想要就要攞本書俾其中一個女人簽名。 好多地方我哋都甘做。 我哋定時定候就會返去。 包括果個貧民窟， 我哋系果到有一個固定嘅中心。 系基貝拉，每年我哋都會整多啲相系房頂。 因為，每一次我哋走果陣，有啲人嘅房頂就系我哋個計劃旁邊， 佢地話：“喂，我個屋頂呢？” 於是我哋決定第二年再去過 繼續做呢個計劃。 對我黎講，好重要嘅一點系 我無用任何品牌或者公司嘅贊助。 所以我對其他人無責任 除左對自己 仲有呢個主題。 （掌聲） 對我黎講 亦系我工作中最重要嘅事 我覺得，宜家， 事情嘅結果同你做事嘅方式一樣重要。 而呢個總系工作嘅一部分。 有趣嘅系我會將圖像同廣告 明確甘分開。 上個禮拜，我哋系洛杉磯 貼左啲相，開始左一個新計劃。 佢地甚至邀請我將啲相貼到加州現代藝術博物館。 不過尋日，市政府嘅人打電話俾我 ，話 “睇黎，我哋要將佢地搣左佢。 因為啲人會覺得我哋做緊廣告， 法律唔俾呀， 以一定要攞落黎。“ 不過唔該話我知，我哋做緊咩廣告？ 俾我影相嘅人 好自豪甘黎參加呢個計劃 好自豪可以系社區展示佢地嘅相。 佢地只有一個好基本嘅要求。 佢地話，”求下你啦，俾我哋嘅故事同你一齊旅行。" 所以我做左。呢到系巴黎。 呢到系里約。 每一個地方，我哋都用一個故事做展覽，然後呢個故事開始傳播。 你會理解成個計劃嘅範圍。 呢到系倫敦， 紐約。 今日，佢地系長島，同你一齊。 好啦，最近我開始左另外一項公共藝術項目 今次我唔用自己嘅作品喇。 我用Man Ray, Helen Levitt Gracomelli，其他人嘅作品。 系唔系你嘅相唔緊要。 重要嘅系你用啲相 黎做咩， 佢貼嘅地方有咩用意。 舉例，我貼左一張尖塔嘅相 系瑞士， 因為佢地系幾個禮拜之前投票通過禁止國內起尖塔嘅法律。 （掌聲） 呢張有三個帶住防毒面具男人嘅相， 系o系Chernobyl影嘅， 我將佢貼系意大利南部， 果度啲黑手黨成日將啲垃圾埋系地下。 從某啲方面黎講，藝術系可以改變世界嘅。 藝術本身唔系為左改變世界， 唔系為左去改變具體的事， 而系去改變觀點。 藝術可以改變 我哋睇世界嘅方式。 藝術可以創造一種類比。 事實上藝術改變唔到事態 藝術處於中立地帶 為交流同討論提供環境， 令到改變世界變得可能。 系我創作嘅時候， 一般會遇到兩種反應。 有人會話：”噢，你不如去伊拉克或者阿富汗啦... 響嗰邊一定好有用。“ 又有人問 ”我哋可以點幫你？“ 我諗你哋似乎系屬於第二類， 其實系好事 因為呢個計劃， 我要請大家影相 然後貼出黎。 所以我宜家嘅心願系： (敲鼓動作) （笑） 我希望各位積極參與 通過呢個全球性的藝術項目 表現你最關切的人物事件， 我哋一齊顛覆世界。 而家就開始 從在座的每一位開始 就系你 仲有屏幕另一邊嘅每一位觀眾 我希望呢個願望 可以從呢一分鐘開始實行。 揀一個你心動嘅主題 搵一位有精彩故事嘅人物 或者你自己張相 -- 話我知 你嘅觀點。 影啲相，影啲人像， 放上網--我會講明細節-- 跟住等我寄返張海報俾你。一班人一齊 將現實展示俾全世界。 所以嘅資料都系呢個網站： insideoutproject.net 網站今日會上線。 我哋見到嘅野會改變我哋。 當我哋一齊行動， 團體嘅效應遠遠超出個人嘅總和 所以我希望，我哋可以一齊創造 一啲世界會記得嘅事。 宜家開始啦，靠曬你。 多謝。 (掌聲) 多謝大家 （掌聲）

thomas_goetz_it_s_time_to_redesign_medical_data

我將會同大家講吓 我哋點樣可以有效利用 一種絕對被忽視嘅醫療上嘅資源。 呢種資源就係病人本身， 或者﹐以科學術語嚟講 —— 人。 因為我哋都係病人，我們亦都係人。 就連醫生﹐有時都可以係病人。 所以我想討論呢種資源 可帶嚟嘅良機﹐ 一項我哋國家﹐甚至全世界 都冇足夠善用到嘅良機。 如果你想由大局嚟睇 -- 由公共醫療嘅角度﹐即係我嘅職業範圍 -- 我哋就見到行為上嘅問題， 你會發現人得到訊息之後﹐ 並冇妥善跟進。 呢個問題﹐於糖尿病﹑ 肥胖症以及多種嘅心臟病﹐ 甚至﹐如果考慮到吸煙問題﹐於癌症方面﹐都有存在。 所有人都知道應該要點樣做先至正確﹐ 雖然知道應該要點樣做﹐ 但佢哋冇去做到。 要將行為改變﹐ 一直都係醫學上長期存在嘅問題。 遠至亞里士多德嘅時代都有存在。 而且醫生都討厭呢種行為，係嗎？ 我意思係﹐醫生經常都抱怨呢個問題。 我哋通常歸納為留心聽取﹐以及唔聽指示。 當有人唔食藥﹑ 唔聽醫生吩咐﹐ 呢啲都係行為問題。 但係無論臨床醫學專家點樣 為改變病人行為嘅問題而煩惱﹐ 要解決呢個問題﹐ 我哋能力根本有限。 因此解決問題嘅關鍵 在於助人去作出正確嘅判斷 -- 即是於提供信息嘅時候﹐ 不單只教育病人﹐ 或者通知佢哋， 而係實際上引導佢哋去作更好嘅決定﹐ 於生活上作更好嘅選擇。 其實﹐喺醫學上有一個領域 已經比較成功解決到行為改變方面嘅問題﹐ 就係牙科。 好多人眼中﹐包括我自己﹐ 而且好多牙醫都承認， 牙科於某程度係醫學上一個沉悶嘅死角。 牙科嘅領域一般都冇任何新奇有趣嘅事發生。 但係佢哋確實有將改變行為嘅問題作出研究 而且解決咗呢個問題。 呢個係我哋嘅醫療保體系統中 一個非常成功嘅疾病預防嘅例子。 每個人都刷牙﹐而且用牙線剔牙。 佢哋雖然做得唔夠多﹐但係都總算有做。 所以我就想同大家分享一個實驗。 呢個係一個30年前﹐幾個喺美國康州嘅牙醫 諗出嚟嘅實驗。 呢個實驗雖然古老，但係的確唔錯 因為佢非常簡單， 所以亦好容易說明。 話說﹐呢班康州嘅牙醫決定 想令到病人更頻密地刷牙﹐而且用牙線清理牙齒。 而佢哋利用咗一個變量﹕ 佢哋想要令人驚怕。 佢哋想講給病人知道 如果唔刷牙﹑唔用牙線﹐後果將會點樣嚴重。 佢哋當時有好多病人。 於是將呢些病人分成兩組。 一組是低恐慌組， 佢哋比呢組人睇一段13分鐘 有科學根據嘅講解， 但係亦講比佢哋知道，如果唔刷牙﹑唔用牙線， 可能就會得到牙周病，而如果得到牙周病，就會失去牙齒， 但係重可以戴假牙，情況就唔會太差。 呢個就是低恐慌組嘅部份。 對於高恐慌組﹐佢哋就落足料。 佢哋比呢一組睇見血淋淋嘅牙肉﹑ 牙縫之間流膿嘅口腔。 佢哋對實驗者講牙齒會脫落﹑ 佢哋會受到細菌感染 而細菌會由嘴巴擴散到身體其他部份， 同埋最後﹐佢哋當然會失去牙齒。 雖然都可以戴假牙，但是戴假牙 就再唔可以食原條粟米﹑ 唔可以食蘋果﹑ 唔可以食牛扒。 下半世就只好食糊狀嘅食物。 所以快去刷牙同埋用牙線啦。 呢個就係其中嘅信息，實驗就係咁樣進行。 跟住佢哋測試咗另一個變量。 佢哋想要研究嘅變量就係 病人自認為嘅能動性。 即係話﹐病人自己認為佢哋會唔會 真係去刷牙同埋用牙線。 所以於實驗嘅開始﹐佢哋問病人﹐ 「你哋認為自己的確會依照呢個計劃進行嗎？」 回答「會﹑一定會﹐呢方面我好在行」嘅參加者﹐ 都被列入高能動性嘅一組。 而回答「噢﹐我從來都無法養成 刷牙﹑用牙線嘅習慣」嘅人﹐ 都被列入缺乏能動性嘅一組。 終於得到嘅結論就係咁樣。 呢個實驗證實 恐懼其實完全唔係帶動行為的 主要因素。 照指示刷牙﹑用牙線嘅人 並唔一定係 對可能帶來嘅後果感到恐懼嘅人﹐ 而係只需要係認為自己有能力 去改變自己行為嘅人。 因此顯示到﹐能夠改變行為嘅原動力並唔係恐懼， 而係病人自認為嘅能動性。 所以我想特別談及呢個例子， 因為呢個確實係非常唔錯嘅觀察結果， 30年前﹐冇錯﹐係30年前嘅結論﹐ 而一直冇被發揮﹑利用嘅﹐就係呢個結論。 呢個想法其實起源於 Albert Bandura 嘅研究之中﹐ 佢曾研究 人是否可取得賦能感。 能動性嘅理念最後可以總結為﹕ 一個人是否相信﹐自己有能力去改變自己嘅行為。 以醫療角度，我哋可以將呢個概括爲 人是否能夠意識到 佢哋改善健康狀況嘅途徑， 以至佢哋能夠確實為自己健康作出改善。 而呢個係非常重要嘅一個觀點。 係一個奇妙嘅觀點。 只不過我哋未懂得點樣去有效利用佢。 又或者﹐我哋已經懂得。 恐懼起唔到作用。係﹐恐懼起唔到作用。 而呢個係個非常好嘅例子， 證明我哋完全唔會接受教訓。 以下係美國糖尿病協會嘅一個宣傳活動。 亦都係目前醫療健康方面仍然採用來傳達信息嘅方法。 我想講嘅係，我昨晚比我三歲嘅孩子睇咗呢張幻燈片， 然後佢話：「爸爸，點解呢啲人屋企裡面會有救護車呢？」 我只能解釋：「呢個只係用來嚇人。」 我都唔知道呢個做法有效與否。 而以下才是有效嘅方法。 就係個人化嘅信息。 又是 Bandura﹐喺幾十年前 認出了呢一點。 當您向他人提供具體嘅﹑ 關乎佢哋健康嘅﹑佢哋目前病情嘅信息﹐ 以及佢哋可以達到嘅狀況﹑可能會出現嘅情況嘅信息﹐ 就是呢條路途﹑呢條路途嘅理念﹐ 令到人嘅行為作出改變。 請等我詳盡少少去解釋。 您可以由一個人身上得到嘅 個人化嘅數據﹑個人化嘅資料開始﹐ 然後將呢啲跟每個人的生活聯繫起來。 您要將資訊跟佢哋嘅生活聯繫起來。 最好係以一種唔會令人感到恐懼嘅方式﹐而係一種佢哋可以理解嘅方式。 好喇﹐我已知道自己嘅立場。我已知道自己嘅位置。 而用抽象嘅數目子作根基的話﹐對我毫無意義﹐ 呢啲過多嘅有關健康嘅資訊 實在氾濫得令我哋應付不來﹐ 但係佢哋其實係解決問題嘅根源。 佢哋不單止影響我哋嘅思想﹐亦都帶動我哋嘅情緒。 我哋對呢啲信息有不解嘅情結， 因為呢啲信息起源自我哋本身。 然後﹐呢啲資料需要與選擇串連起來， 需要與各種各樣嘅選摘連貫起來， 包括有可能嘅發生嘅情況 -- 各種利弊。 最後，我哋需要被清楚地告知﹐要採取點樣嘅行動。 我哋需要每次都將信息 跟行動串連起來﹐ 然後果個行動再反饋成 另一份信息 而當然，咁樣因此形成一個反饋循環。 其實呢一套理念﹐已經係一套相當有根據﹑廣泛被公認嘅﹑ 用作行為改變嘅理念。 但問題係，圖中右上角嘅 個人數據﹐因為通常都係難以取得嘅。 個人數據係一種難以得到嘅奢侈品﹐ 直到目前為止。 我再來向大家講解一個例子，一個非常簡單嘅例子﹐去說明呢個原理。 我哋每個人都見過呢啲標示牌。呢啲係顯示「你的時速」嘅標示牌。 大家喺任何地方都一定見過， 尤其是而家雷達儀器比較便宜嘅時代。 而以下就係佢哋點樣牽涉反饋循環嘅現象。 一開始﹐您所得嘅個人化數據﹐就係 您當時於路面嘅時速限制﹐ 25﹐ 而當然﹐您當時正超速。 我哋﹐永遠都會超速。 呢個例子中嘅選擇係非常簡單。 我哋一係就繼續超速，一係就將速度減慢。 其實我哋應該要將速度減慢。 而且大概要立刻行動。 我們應該立刻將腳從油門鬆開。 而通常我哋都會咁樣做。呢類設備﹐通常都有效令到 司機將行車速度減慢。 佢哋有效將車速減慢百分之五到百分之十。 而且有效持續五英哩左右。 之後我哋又再將腳踩落油門。 但至少起作用﹐甚至帶嚟一啲健康嘅效應。 您嘅血壓可能會降低些少。 亦可能會減少意外發生，因此對大眾健康帶來益處。 但具體嚟講﹐呢類一流嘅反饋環 係少之又少嘅。 因為喺醫療系統中，又或者大部份醫療系統中， 數據已經被行動所分離。 因此好難將事件每部份清晰串連起嚟。 但係我哋有呢個機會。 因此我而家想轉話題去討論 我哋國家係點樣去將有關醫療信息傳達﹑ 我哋點樣取得呢啲信息。 呢個係一個西藥嘅廣告。 其實呢個係一個諷刺廣告，而唔係真嘅藥品廣告。 到目前為止﹐未有人聰明到用 「Havidol」為藥品命名。 但係佢看似完全冇問題。 我哋就係以呢種方法 取得有關健康同藥品嘅資訊﹐ 而且看似非常完美。 跟住我哋翻到雜誌嘅下一頁， 係喇﹐我們可以見到呢個情況。 呢一頁就係食物及藥物管制局﹐要求製藥公司 放入廣告內或附加到廣告後面嘅說明。 而對我而言，呢個動作﹐係醫學界其中一種多餘嘅動作。 因為我哋知道 在座中﹐我哋邊個真係會去睇呢些啲說明呢？ 又或者在座中﹐我哋邊個真係認為 會有人試圖去睇呢啲說明﹐ 而又真係從中獲益呢? 呢個係一個完全殘缺嘅﹑ 去企圖將醫療信息轉達嘅方法。 呢種做法欠缺誠意。 以下就係另外一種方法。 係達特茅斯醫學院嘅兩位研究員 想出嚟嘅辦法。 佢哋係 Lisa Schwartz 同埋 Steven Woloshin。 佢哋將呢個發明稱之為藥物成分說明表。 有趣嘅係﹐佢哋主要係從 Cap'n Crunch 取得靈感。 佢哋見到﹐穀類早餐上嘅營養標籤 就如其他食物標籤一樣﹐實際上真可以有效幫助人 去瞭解自己嘅食物存有甚麼成份。 我哋點解未想過﹐ 將 Cap'n Crunch 嘅製造標準﹐ 帶到製藥公司﹖ 請等我簡短地講解。 佢會清楚說明藥物嘅用途﹐尤其是係使用對象。 咁樣您就可以根據自己情況﹐ 去理解究竟呢段資訊﹑ 又或者呢項藥物﹐是否與您相關。 於是您就能清楚知道﹐藥物對您有乜嘢幫助。 唔再係以往一般﹑含糊地向您保證﹐藥物無論如何都一定有效﹐ 而係透過統計數據令您知道佢點樣有效。 最後，您就會明白應該作甚麼選擇。 您可以根據副作用的情況 去收窄要選擇嘅範圍。 每次無論食乜嘢藥，都可能會產生副作用。 呢個模式﹐可以清晰令您瞭解佢哋。 而真係有效。 所以我非常鐘意呢個辦法。呢個藥物成分說明表。 跟住我開始思考， 我可以利用乜嘢良機 去幫其他人理解呢些信息呢？ 有乜嘢其他潛在嘅信息 係我哋未有善用呢﹖ 於是我想到呢個：化驗結果。 血液化驗報告就是這類相當有用嘅信息﹐ 佢哋充滿一大堆嘅資料。 只不過呢種報告唔係比我哋嘅，唔係比普通人嘅，亦唔係比病人嘅。 只有醫生才睇得明白。 而天知曉﹐我覺得如果你真係問到，恐怕多數醫生 都未必一定明白呢堆資料。 呢類嘅信息表達實在係最差嘅。 您去問 Tufte﹐佢亦會話﹕ 「係呀﹐呢種信息表達﹐實在差到極點。」 喺《連線》雜誌社， 我利用我哋嘅圖表設計部 去重新設計呢啲化驗報告。 呢啲亦都係我想比在座各位見到嘅。 呢份係之前見到嘅血液化驗報告， 而呢張係經過我哋重新設計之後嘅報告。 後者將原來嘅四頁紙 -- 其實上一張幻燈片 只有顯示四頁資料嘅第一頁， 而呢份只不過係巡例嘅血液化驗部告。 呢啲數值﹑您唔明白嘅數字﹐無窮無盡地繼續。 而呢份就是我哋嘅一頁摘要。 我哋用顔色加以區分。 其實用顔色作區分﹐係非常奇妙嘅概念。 於最上面一欄﹐係您報告結果嘅概況， 呢啲通常係字裡行間最顯眼嘅要點。 然後你可以更詳細看下去， 而實質瞭解﹐我哋點樣將資訊帶到您嘅水平。 我哋通過顔色來清晰表明 您嘅數值處於邊一個位置。 呢個例子裡面﹐據葡萄糖含量可見到 呢個病人存有輕微患糖尿病嘅風險。 同樣，您可以見到您嘅血脂含量， 然後瞭解您總體嘅膽固醇含量， 再有興趣的話﹐進一步得知高密度膽固醇及低密度膽固醇嘅程度。 但無論如何，都係以顔色 以及個人化關聯 去表達信息。 所有其他嘅數值， 所有果啲無止境嘅一大堆數值，根本毫無意義﹐ 而我哋將佢哋簡化。 我哋會比您知道你情況唔錯﹑一切正常。 而您無須喺數字堆之中尋覓﹑無須理會雜亂﹑無意義嘅信息。 根住我哋還會做兩件非常重要嘅事， 去填補呢個反饋循環存在嘅空隙。 我哋令人明白一點更多嘅細節， 也即是呢啲數值代表甚麼﹑可能表明甚麼。 然後我哋更進一步﹕話比病人知道佢哋可以做甚麼。 我哋會幫佢哋洞悉 從而更有效作出選擇﹑採取行動。 呢份就係我哋嘅基本血液報告。 跟住我哋再來睇一份C反應蛋白測試。 今次就係一個嚴重缺失嘅例子。 呢度上面有一大片空白， 既然佢哋冇善用，我哋就嚟將空白加以利用。 目前﹐C反應蛋白測試通常 都用作跟進膽固醇測試， 或者與膽固醇測試一齊進行。 因此我們大膽地 將膽固醇測試結果放於在同一頁上面， 因為醫生亦都係咁樣用資料作診斷。 所以我哋都覺得﹐病人亦都或者想知道有關來龍去脈。 呢個係當您血管有炎症嘅時候， 一種會被驗出來嘅蛋白質， 亦可能係存有患心臟病風險嘅反映。 我哋用易明瞭嘅語言 去顯示報告上嘅信息。 然後我哋用上 化驗報告裡頭已存有嘅資訊。 我哋以病人嘅年齡﹑性別 去將佢哋嘅風險作出個人化嘅評估。 我哋用手上掌握嘅数據 進行一個非常簡單嘅計算， 網上已經有各式各樣類似嘅計算器﹐ 從而對實際風險作出預測。 最後我展示嘅﹐係前列腺特異性抗原測試。 呢份係修改之前嘅﹑呢份係修改之後嘅。 我哋喺呢一份化驗報告上﹐下咗好大功夫 -- 大概好多人都知道 前列腺特異性抗原測試﹐係一項具有極度爭議嘅測試。 佢係用來檢測病人是否患有前列腺癌﹐ 但實際上有各種原因 會導致前列腺腫脹。 因此我哋花咗好多時間 去指出呢一點。 同樣我哋會根據個人情況﹐去評估風險。 例如呢位病人50幾歲﹐ 我哋就能夠精確估計到 佢患前列腺癌嘅風險。 根據計算，呢個病例嘅風險大概係百分之二十五。 然後又係要採取嘅對策。 我哋做這項工作嘅成本少於一萬美元。 呢個數目就係《連線》雜誌於呢方面所花嘅成本。 點解《連線》雜誌要做呢項工作呢？ （笑聲） Quest Diagnostics 以及 LabCorp﹐ 兩間最大規模嘅化驗公司 去年，佢哋分別賺得超過7億 以及5億美元。 咁樣睇嚟﹐呢個根本唔係資源嘅問題， 而係動機嘅問題。 我哋要認清楚﹐呢啲信息嘅目標 並唔應該係醫生，亦唔應該係保險公司， 而應該係病人。 最後始終都係病人本身﹐ 要去為自己嘅人生作出改變﹐ 而開始去養成新嘅行為習慣。 呢啲係具有無窮力量嘅信息。 係能促使人類改變嘅強力催化劑。 佢近在咫尺，但係我哋一直冇去將佢善用。 佢不斷流失。 所以我只想提出四個問題 每個病人都應該要問呢啲問題 因為我冇指望有人真的會 實質地去製造呢類化驗報告。 但係您可以創造屬於自己嘅反饋環。 任何人都可以透過問以下幾個簡單嘅問題﹐來創造自己嘅反饋環： 我可以取回我嘅測試結果嗎？ 而呢個問題只能有一個可接受嘅答案，就係 —— （觀眾：可以）—— 可以。 呢份報告說明乜嘢﹖請幫我理解呢啲數據代表乜嘢。 我有邊啲選擇？邊啲做法係可行？ 然後又點樣﹖ 於未來嘅日子﹐我點樣可以將呢啲資料 運用於生活當中﹖ 結束之前﹐我想令大家知道， 每個人都有能力去理解呢啲信息。 呢個並非超出普通人可理解嘅範圍。 無須擁有像在座各位嘅教育程度， 普通人已經可以理解呢啲信息， 只要我哋願意為信息嘅表達方面努力， 做到可以容許病人參與嘅模式。 喺呢度﹐參與係關鍵因素， 因為不單止關乎向病人提供信息﹐ 更重要嘅係比佢哋行動嘅機會。 呢個就係參與嘅意義﹔與服從唔同。 呢個同我哋所討論有關現今醫學界嘅行為﹐ 完全唔同。 而呢啲信息就在眼前。 我今日一直講及潛在嘅信息， 呢啲信息存在於呢個體系之中， 而我們卻未有加以利用。 但仍有大量各種其他信息 正逐漸可於網上取得。 我哋需要認清楚呢啲信息嘅力量， 去吸引人去參與﹑去幫助人， 而且去改變佢哋嘅生命路程。 多謝大家。 （掌聲）

amber_case_we_are_all_cyborgs_now

我想同你哋講， 其實你哋都係半機械人， 不過唔係你哋念嘅果種半機械人。 你哋唔係鐵甲威龍，亦都唔係終結者， 但係每次你望住個屏幕 或者用手機果陣，你就係一個半機械人。 甘點先為止正宗嘅半機械人呢？ 嗱，傳統嚟講就係 “一個有機體為咗適應新環衛 而被添加外部組件。” 呢種講法係源於1960年一篇記錄太空漫遊嘅文章。 因為你認真唸下，太空其實好可怕； 人類本嚟就唔應該係果度。 不過人類都係好有奇心嘅，佢哋鐘意係自己身上加啲嘢， 所以總有一日佢地可以爬上阿爾卑斯山， 跟住另外一日又變成海底嘅一條魚。 等我哋嚟睇下傳統概唸上嘅人類學係觀點。 有條友去咗另一個國家， 佢話：“呢度啲人真係神奇，佢哋嘅架撐真係得意， 距哋嘅文化好盞鬼。” 跟住佢地係張紙度寫咗啲也，或者咁啱有幾個人類學家睇度， 我哋就會覺得呢單也靈舍有異國情調。 而同時發生嘅係我哋突然發現咗 一個新品種。 我，作為一個研究半機械人嘅人類學家，實會話： “哇，依家我哋突然間成為咗新新人類啦。 過嚟睇下呢啲引人入勝嘅文化， 再睇下呢啲令人好奇嘅儀式， 個個都圍繞呢項技術做嘢。 佢哋一路點擊，一路望著個屏幕。” 我之所以去研究呢樣也， 而唔係傳統人類學係有原因嘅。 因為工具嘅使用， 係一開始，經過咗千萬年， 所有也都係人類挪嚟改造自身。 工具幫助我哋擴展自身嘅技能， 令我哋跑得更快，錘嘢錘得更有力， 雖然一切都有個限度。 但係依家我哋睇度嘅唔係人類自身技能嘅擴展， 而係心智嘅延伸。 由於咁，我哋可以走得更快， 更多元化咁交流。 第二件發生哽嘅嘢就係 我哋都隨身攜帶住Mary Poppins嘅技術。 我地可以將任何野擺在我地想放噶任何地方，唔重咖， 然之後又可以從入面挪距出來。 你台電腦入面究竟有啲咩呢？ 嗱，如果你將佢打印出嚟，就好似你要運輸 成千磅重嘅信息材料。 而且，如果你真係唔見咗果啲信息， 你個心就會覺得突然之間冇咗一啲嘢， 就好似突然之間感覺失去咗一啲嘢， 除非你無辦法見度呢啲嘢，距就好似D好奇怪噶感覺。 另外一件發生咗嘅嘢就係你擁有第二個自己。 無論你鐘唔鍾意，你都開始係線上出現， 當你唔係果度， 人哋就開始同第二個你交流， 咁你就要小心， 唔好輕易開放你嘅第一道防線， 基本上嚟講就係你嘅Facebook， 唔好比人哋係深夜係上面寫嘢， 因為呢個效果同現實生活係好大程度上係等價嘅。 所以突然之間，我哋開始維護第二個自己， 你不得不以一種你係現實中呈現嘅方式 相似咁係數碼生活中呈現。 就好似你起身，冲個涼，著衫， 你一樣要學識係數碼生活中去做同樣嘅也。 不過問題在於家陣好多人， 尤其係青少年， 需要經歷兩個青春期。 佢哋要經歷第一個青春期已經好唔容易， 依家仲要經歷自己第二個青春期。 咁就更加之難。 因為係呢個真實嘅網絡歷史入面 佢哋經歷都會被記錄。 依家每個啱開始接觸新科技嘅人， 都係網上嘅青少年。 所以，要佢地去做果啲嘢 係好奇怪同埋困難嘅。 係我好細個果陣，夜晚我老窦會叫我坐低跟住同我講： “我要教你一樣關於未來時間同空間嘅嘢。” 我話：“好啊！” 有一日佢問我：“兩點之間最短嘅距離係咩？” 我話：“哦，直線啰。你琴日係咁同我講嘅。” 我唸住我好醒目， 點知佢話：“唔啱，唔啱，呢個先係更短嘅路徑。” 佢挪咗一張紙， 係一面寫咗個A，另外一面寫咗個B， 跟住折埋兩邊令到A掂到B。 佢話：”呢個先系兩點之間最短嘅距離。“ 我跟住問：”老窦，老窦，老窦，你點做度嘎？“ 佢話：“嗱，呢個先係兩點之間最短嘅距離， 要用好多能量， 跟住就可以做到喇。” 我話：“我都想做到啊！” 佢話：“好啊！” 跟住，係接落嚟呢10幾20年，每當我夜晚訓覺時 我就會唸， “我一定會係第一個創造出“蟲洞”嘅人， 令事物加速。 我仲要製造一台時光機。” 我經常用錄音機嚟發信息 比未來嘅自己。 但係當我讀大學果陣，我意識到， 技術唔會因為佢有用 而被人類接受， 而係人類用過之後先會被接受。 因為佢係為滿足人類所需而創造嘅。 所以，我開始研究人類學。 當我係度寫哽關於手機嘅論文時， 我意識到每個人嘅口袋入面都隨身帶著個”蟲洞“。 呢個“蟲洞”唔係通過身體接觸嚟傳遞信息， 而係從心智上傳遞。 人類點擊一下按鈕， 跟住以A身份同B取得聯繫。 跟住我唸：“噢，哇，我穩到啦！真係太好啦！” 所以，隨住時間推移，時間同空間 都因為咁而被壓縮埋一齊。 你可以企係地球嘅一邊， 細細聲講嘢，而且可以比另外一邊嘅人聽到。 仲有就係， 你用嘅唔同設備可以比你擁有唔同類型嘅時間。 每一個瀏覽標籤都比你一個唔同嘅時間軸。 而且因為咁，你開始到處發掘延伸嘅記憶， 將佢哋收埋咗係邊呢？ 所以話依家我哋都係古生物學家， 不停咁發掘我哋失去嘅嘢， 我哋將外部大腦隨身帶係口袋入面。 咁樣會促發一種恐慌。 弊，啲嘢究竟存咗係邊度？ 係信息狂潮嚟臨前，我哋都好似”我愛Lucy“電視入面演嘅咁狼狽， 而且我哋冇辦法追得上信息嘅腳步。 由於咁， 我哋將所有嘢帶入到社交空間， 結果就係我哋會不停咁查看電話。 呢個就係稱之為親密環境。 咁樣唔係話我哋經常同每個人聯繫， 而係話我哋可以隨時聯繫上我哋想聯繫嘅人。 如果你可以將電話簿入面嘅人全部打印出嚟， 果間房就會變得非常壁， 一般嚟講呢哋就係你可以聯繫到嘅人 同埋同你保持聯繫嘅朋友，家人。 隨之而嚟嘅係我哋會有一種心理效應。 一種我好擔心嘅心理效應， 就係人類唔再花費時間嚟反省自己， 佢地唔再放慢節奏同埋停落嚟， 時刻同屋入面嘅人係埋一齊， 嘗試係同一時間內 獲得所有人嘅注意力， 同時活係研究 古生物學同埋面對恐慌嘅架構中。 佢地唔止係坐埋一齊咁簡單。 講真果句，當你唔再受黎自外部嘅影響果陣， 你就有一段可以創造自我嘅時間， 一段可以作長遠計劃嘅時間， 嘗試發覺究竟自己係點樣一個人。 而一旦你咁樣做，你就會搞清楚 應該點樣合理咁呈現第二個自己， 而唔係等所有嘢發生之後再臨時應對—— 哦，我要做呢個，我要做那個，我一定做呢個。 所以呢一點係非常重要嘅。 我真係好擔心，尤其對依家嘅細路仔， 佢地冇靜低心嚟處理事情嘅時間， 因為佢地生活係一個不停點擊按鈕嘅文化中， 咩嘢都向佢地湧埋嚟， 佢地就會變得好興奮，甚至沉迷其中。 你唸下，呢個世界都未試過停落嚟。 佢都有自己嘅外部修復設備， 而且呢啲設備都係度幫哽我哋 互相溝通同交流。 如果你可以見度呢啲 將我哋聯繫埋一齊嘅網路， 你會發覺呢個係一幅互聯網嘅地圖—— 佢睇起身無乜技術含量； 不過事實上係有機化嘅。 呢個係人類歷史上第一次 以咁樣嘅方式嚟連接每個人。 而且唔係部機器係度話事， 而係佢幫我哽我哋變得更人性化， 更好咁同每個人溝通。 最成功嘅技術係幫我哋排除障礙， 幫助我哋生活得更美好。 確切嚟講， 機器令到我哋最後變得更人性化而非技術化， 因為我哋一路都係度互相合作，共同創造。 呢個就係我想研究嘅一個重點： 事物係美好嘅，不過依然需要人與人之間嘅聯繫； 只不過係以一種唔同嘅方式。 我哋正係度增強自身嘅特性， 聯繫彼此嘅能力，不受地域嘅限制。 呢個就係點解我要研究半機械人類學。 多謝噻！ （掌聲）

arianna_huffington_how_to_succeed_get_more_sleep

我嘅大諗頭 喺一個非常，非常細嘅意見 可以釋放 數十億 目前喺我哋體內處於休眠狀態嘅大想法. 我嘅意見就喺 瞓覺。 （笑聲） （掌聲） 依度有成屋嘅A型女性。 依間屋有一班 唔夠瞓嘅女人。 而且我從教訓中學習到， 睡眠嘅價值。 兩年半之前， 我攰到暈底咗。 我個頭撞咗落檯面，然後撞爆咗我嘅臉頰骨， 我嘅右眼聯咗五針。 所以我開始重新 尋找睡眠嘅價值。 喺依個過程裡面， 我研究， 我見咗醫生，科學家， 而我喺依度話比你聽 如果你想有更加高嘅效率， 更加多靈感，生活得更快活 你就要有足夠嘅睡眠。 (掌聲） 而我哋女人要帶領 一個新嘅革命，依種新嘅女權主義。 我哋簡直要用最好嘅方式瞓覺，確實咁做。 (笑聲) (掌聲) 因為不幸嘅喺， 對男人嚟講 唔夠瞓已經成為有男子氣概嘅象徵。 最近我同一個男人食晚飯， 佢吹噓佢每晚只得到 四個鐘頭嘅睡眠。 而且我覺得自己想同佢講 -- 但我冇講到-- 我覺得好似話：“你知道嗎？ 如果你瞓左五個鐘頭， 今次晚餐會變得有趣好多。“ (笑聲) 有一種唔夠瞓嘅情況 更勝人一籌。 特別喺華盛頓，如果你試圖搞一個早餐會， 然後你話，“八點可以嗎？“ 佢哋好可能話比你聽，“八點鐘已經喺太遲啦， 不過唔緊要，我可以打場網球 之後再講幾個電話會議，然後八點鐘再見你。“ 佢地以為咁樣喺代表 佢哋喺難以置信嘅繁忙同有效率， 但事實上佢哋唔喺咁， 因為我哋依家， 有輝煌嘅領袖 喺商業、金融、政治， 做緊可怕嘅決定。 因此，一個人有高智商 並唔代表佢喺一個好嘅領導人， 因為領導嘅本質 喺能夠喺鐵達尼號擊中冰山 之前已經見到冰山。 而且我哋已經有太多嘅冰山 擊中鐵達尼號。 事實上，我有一種感覺 如果雷曼兄弟 喺雷曼兄弟姐妹， 咁佢哋可能仍然存在。 (掌聲) 當所有兄弟都忙緊 被24 / 7超連接嘅時候， 也許一個姊妹會注意到冰山， 因為佢瞓左七個半或八個鐘頭，瞓醒 已經能夠睇到 全幅圖畫。 所以喺我哋世界嘅依刻， 當我哋面對 所有多重嘅危機， 咩喺個人層面上對我哋嚟講喺好嘅， 仲有啲乜嘢可以為我哋嘅生活 帶黎更多嘅快樂、感恩同成效， 可以最好甘幫到我哋嘅事業， 仲可以最幫到成個世界。 所以我希望你 閉上你嘅眼睛 去發掘喺我哋裡面 嘅新思維， 關閉你嘅引擎，發掘睡眠嘅力量。 多謝。 （掌聲）

stacey_kramer_the_best_gift_i_ever_survived

如果你可以的话，幻想一份礼物 请你在你的脑海里描绘 不是很大 高尔夫球大小 所以再想象它是包裹起来的 在我向你展示里面的东西之前 我可以告诉 它会为你做难以置信的事情 它会让你的家人都聚在一起 你前所未有地得到爱，得到欣赏 并跟你多年未见的朋友和熟人重新取得联系 并跟你多年未见的朋友和熟人重新取得联系 爱慕与崇敬 向你袭来 它会重新审视你生命中最重要的东西 重新定义你对于 精神和信仰的认知 你对你的身体 会有新的认识和信任 你会有超凡的生命和精力 你会提高你的词汇量 认识新的朋友 拥有更加健康的生活方式 如果你拿到这份礼物 你会拥有八个星期的假期 绝对不用做任何事 你会吃尽无数的佳肴 数之不尽的鲜花 大家都会跟你说 “你看上去很好。还有什么工作没有完成呢？” 然后你会终生供应的 好药 你会因此改变 被启发 被鼓舞 感到自己的卑微 你的生命将会有新的意义 平静 健康 宁静 快乐 涅槃 价钱多少呢？ 五万五千美金 这可是一桩好买卖 我猜你们现在肯定很想知道 这究竟是什么 哪里可以买得到 亚马逊？ 是不是苹果公司出的？ 用不用订货？ 不用 这份礼物在五个月之前来到我身边 当它打开的时候 它就是这样 并不太漂亮吧 这个 还有这个 这是罕见的宝石 大脑肿瘤 学名：成血管细胞瘤 这份礼物还在给我不同的东西 就算我现在已经康复了 我并不希望你会获得这份礼物 我不觉得你们想要它 但是我不能改变我自己的经历 它深深改变了我的生命 我从来没有想过会这样 想我刚才与你们分享的一样 所以当你下次遇到 意料之外的事情 你不想要的 不肯定的事情 想一想 这或者是一份礼物 （掌声）

carl_safina_the_oil_spill_s_unseen_villains_and_victims

呢個就係我所認識嘅海洋 我發現 自從我去過墨西哥灣幾次之後 我好心痛 因為而家每次我見到個海 無論我係邊度 即使我知自己喺邊 啲油都仲喺度 我或多或少見到啲浮油 同埋我發現自己都幾 被呢件事折磨 但我今日想同你哋講嘅係 有好多嘢 將所有嘢擺埋一齊 唔單止漏油 仲有呢件事表示乜嘢同埋點解發生 首先，少少個人簡介 基本上我只係一個熱愛釣魚嘅人 細細個已經係咁 亦正因為咁 我唔再研究海鳥 留喺我好中意嘅沿海棲息地 而家我主要寫書 講解海洋而家點樣變化 而海洋都當然變得好快 而家我哋見到呢張啱啱見過嘅圖片 顯示我哋的確只係住喺一塊大理石上面 表面只有 少少水份 就好似你將粒珠浸落水入面 空氣都係同一道理 如果你將所有空氣抽出 再卷做一個波 就會得到右面嗰個小小嘅氣球體 所以我哋係依賴緊 你想像中最脆弱嘅梘泡仔 非常稀有嘅梘泡仔 但非常、非常容易引起變化 所有燃燒嘅燃油、煤、燃氣 所有化石燃料 已經嚴重影響大氣層 二氧化碳水平越來越高 我哋喺度令氣候暖化 所以墨西哥灣油井噴油 只係一件小問題 背後仲有更大嘅問題 就係我地利用能用維持社會運作 暖化問題以外 我哋仲面對海洋持續酸化嘅問題 問題已經明顯係咁 已經影響緊其他動物 喺實驗室 你將隻蛤放落pH值 唔係8.1 呢個係一般海水pH值 而係7.5嘅液體裡面 隻蛤會喺三日內溶解 如果將條海膽幼蟲 喺pH 8.1捉出嚟 擺落pH 7.7 唔會變好多 -- 變形同埋死 有啲地方殖嘅人工蠔幼蟲 已經大規模地 死亡 有啲地方嘅珊瑚礁生得越來越慢 正因為呢個問題 所以呢個問題真係好重要 而家我哋參觀一下 墨西哥灣 嗰度啲人令我印象深刻嘅其中一個地方 就係佢地真係屬於海洋 同埋佢哋能夠駕馭海洋 佢地能夠駕馭來來往往嘅颱風 潮退嗰陣，佢哋知道要做乜嘢 但當海洋以外嘅問題出現 或者佢哋嘅海洋變咗 佢哋就冇乜選擇 講真，呢啲社區 真係冇乜選擇 佢哋冇其他嘢可以做 佢哋唔能夠 喺本土酒店業工作 因為佢哋嘅地區裡面根本冇呢種行業 你去墨西哥灣睇睇嘅話 你會見到好多石油 你會喺個海見到好多石油 你會喺海岸線見到好多石油 去到漏油嗰度嘅話 成個畫面都幾令人難以置信 望落就好似你將你架車嘅油底殼裡面啲油 倒晒落個海 我覺得，其中一樣最不可思議嘅事 就係嗰度冇人 會嘗試喺最多石油嘅地方 收返啲石油 嗰度有啲海面 望落同世界末日一模一樣 沿住岸邊行嘅話 就會發現所有地方都係咁 真係好混亂 如果你去到一啲開始有油污嘅地方 例如墨西哥灣東面嘅亞拉巴馬州 啲人仲出海灘 但已經有人清潔緊海灘 但佢地清潔海灘嗰陣，會用一啲好怪嘅方法 例如佢哋唔可以將超過十磅嘅沙 放落一個五十加侖嘅服袋裡面 佢哋有數以千計嘅膠袋 我唔知佢地用呢啲嘢嚟做乜 但同時仲有人出去海灘 佢哋連小小嘅信號都睇唔到 上面寫明「切勿下水」 佢哋啲細路仲玩水 成身衫同拖鞋都係油，真係好亂 去到啲油污出現咗一排嘅地方 仲亂 呢啲地方基本上已經冇晒人 仲有好少人嘗試 利用個海 你會發現呢班好恐慌嘅人 其實都係好勤力 佢哋一向嘅生活就係大清早起身 引擎著咗就開工 佢地永遠覺得自己可以依靠 大自然畀佢哋嘅信心 源於墨西哥灣嘅生態系統 佢哋覺得自己嘅世界真係崩潰緊 講真，你會發現 佢哋恐懼嘅跡象 佢哋痛恨嘅跡象 佢哋憤怒嘅跡象 佢哋悲痛嘅跡象 呢啲就係你會發現嘅嘢 仲有好多你見唔到嘅問題 喺海底 海底發生咩事？ 嗯，有人話 海底有油柱 又有人話冇油柱 你知唔知，眾議員馬基問過： 係咪要坐潛水艇 睇吓有冇油柱？ 但我坐唔到潛水艇 尤其當我要嚟到呢度嘅時候 我要 親自做個小實驗 睇睇墨西哥灣到底有冇石油 呢個就係墨西哥灣 一個多采多彩、有好多魚嘅地方 我係嗰度 滴咗少少浮油 發現咗 -- 其實都證實咗我嘅假設 油同水係溝唔埋 除非落分散劑 之後 佢哋開始融合 如果令佢地郁少少 利用風同海浪 之後就會好麻煩 係超麻煩 就係你清理唔到 接觸唔到、提取唔到 同埋最重要 -- 我係咁諗 -- 就係你睇唔到 我覺得啲石油係故意被隱藏 而家出現咗咁大嘅災難 媒體成日泄露消息 但正如好多人所講 有人極力隱瞞事實嘅真相 而我自己覺得 分散劑係 隱瞞事實嘅主要策略 因為我哋要兇手 負責處理案發現場 但你睇到呢點 你睇到啲石油 係海面集中喺邊度 之後就有人喺度做手腳 因為佢地唔想留低證據，我係咁諗 好啦 有冇聽過食油嘅細菌 其車海龜都係 當啲油分解 就需要好長時間 先會輪到細菌 海龜都食，但啲油入晒魚鰓 佢哋要喺附近游來游去 我今日聽到一個最神奇嘅故事 就係當我坐火車過嚟嗰陣 有位叫泰德威廉斯嘅作家叫我 問咗我幾條問題 問我見到乜嘢 因為佢為奧杜邦雜雜寫緊篇文章 佢話嚟左墨西哥灣一陣 -- 大概一個禮拜 -- 有個曾經係休閒釣魚導遊嘅人 帶佢睇吓佢嗰邊發生咩事 個導遊全年嘅預約 取消晒 佢冇晒預約 個個都想拎返訂金，個個都逃之夭夭 成千上萬嘅人都有同樣遭遇 但係佢同泰德講 係佢出海最後嗰日 有隻酒糟鼻海豚 忽然係隻船隔離出現 佢喺度整走 氣孔裡面啲油 之後導遊走咗 因為嗰次係 佢最後一次出海釣魚 同埋佢都知道海豚驚魚 所以佢離開隻海豚 走咗幾分鐘之後 隻海豚又係隻船隔離出現 導遊話自己釣咗三十年魚 未見過有海豚咁做 佢覺得 -- 佢覺得隻海豚係 喺度求救，真係可惜 今時今日喺埃克森漏油現場 大約三成殺人鯨 出世後幾個月內死亡 佢哋嘅數量從來未回復到以前嘅數字 所有嘢嘅回復率 都唔同 有啲需要長啲時間 而有啲我諗可能 回復得快啲 另一樣嘢關於墨西哥灣好重要 就係有好多動物 聚居喺嗰度 喺年中某段時間 所以墨西哥灣真係一片好重要嘅海洋 -- 比大西洋裡面同等面積嘅海洋 更加重要 啲金槍魚游晒成個大西洋 嚟到墨西哥灣，跟住去歐洲 要產卵嘅時候，佢哋就係入去 相中呢兩隻海豚 你哋見到佢哋係產卵場度 正正就係浮油集中嘅地方 最起碼佢哋今年好可能遇到 一個災難性嘅產卵期 我希望當中嘅大人會 避免接觸啲污糟水 佢哋通常都唔鐘意落水 反正天色都唔太好 不過佢哋係優秀嘅 運動型動物 我唔知啲石油入咗佢哋啲鰓之後會點 都唔知啲大人會唔會受影響 就算唔會，啲油點都會影響 佢哋啲卵同小朋友，我真係咁諗 當你見到條曲線不斷向下走 呢啲就係我哋對待呢種魚類嘅後果 呢幾十年嚟不斷捕魚嘅結果 正當今次漏油 泄漏、噴出 係災難 我認為我哋要記住 我哋做過非常之多影響海洋生態嘅事 做咗好耐好耐 我哋實在唔似開始做緊 一啲好事 反而開始做啲會帶嚟好多困難 同壓力嘅事 睇睇啲雀鳥 墨西哥灣有好多雀鳥 年中某段時間集中喺墨西哥灣 但之後就飛走 但聚居面積更大 舉個例 圖入面大多數雀鳥都係候鳥 佢哋喺五月喺晒墨西哥灣 同時某啲地方就有石油飄緊埋岸 睇睇左下角嘅 翻石鷸同三趾鷸 佢哋係北極一帶繁殖 冬天就喺南美洲南部度過 但佢哋集中喺墨西哥灣 跟住遍佈成個北極 我見過喺格陵蘭繁殖嘅雀鳥 住喺墨西哥灣 所以呢個都係南北半球嘅問題 經濟衝擊 係國家層面上，好多方面都係排最後 對於生物嘅影響當然涉及南北半球 我覺得呢樣係其中一樣最 絕對令人震驚嘅 因為毫無防範嘅例子 喺我想像得到嘅事之中 就算當日本人炸珍珠港 起碼佢哋識得還擊 而我哋而家就好似 唔知道下一步應該點做 所有嘢都未準備好 而家你睇到 我哋所作所為嘅後果 佢哋而家主要用緊嘅方法就係輸油管同埋分散劑 而啲輸油管絕對唔適用於空曠嘅水域 佢哋甚至唔嘗試係最多油嘅地方 將啲油集合埋一齊 而家啲石油越來越近岸邊，睇吓呢兩隻船 右邊嗰隻叫做傻仔釣魚 你知唔知，我覺得隻船個名改得好好 佢哋而家出盡辦法 引人注意，例如拖走啲輸油管 而家係墨西哥灣嘅幾平方里之內 有數以十萬計嘅船嘅表面 都有油污 而啲分散劑將啲油沉喺輸油管之下 啲輸油管直徑大約 得十三寸 所以成件事絕對係荒唐 而家我哋見到啲蝦艇 佢哋用幾百隻蝦艇，唔係收網，而係收起輸油管 佢哋喺度做緊嘢 好容易睇到 全部有油污嘅水都走晒去輸油管後面 啲油管只係攪緊啲油同水 好荒謬 仲有，所有裝有輸油管嘅海岸 -- 上百里計嘅海岸線 -- 成線海岸線都有輸油管 而隔離有海岸係完全冇輸油管 有好大機會 畀啲油污同受污染嘅水流過去 喺下面張相，有片雀鳥棲息地被人裝埋輸油管 所有人都非常努力保護 嗰度嘅雀鳥棲息地 嗯，有位鳥類學者 我話你知雀係識得飛，同埋 -- (笑聲) 喺雀鳥棲息地裝輸油管係 冇用；真係冇用 啲雀鳥係靠潛落水底搵食物 講真 我覺得佢哋應該做啲乜，就係任何 -- 佢哋咁努力設法保護啲雀巢 -- 講真如果佢哋破壞啲巢 有啲雀鳥就係飛走 咁做對佢哋今年嘅生活都有益處 至於將佢哋清洗乾淨 我唔係要誹謗 為雀鳥清潔嘅人 非常非常重要嘅一點 就係我哋展示同情嘅一面 我覺得人類擁有最重要嘅嘢 就係同情 我哋真係需要建立呢種形象 同埋展示出嚟 但講真，啲雀鳥會被放去邊？ 而家就好似喺火場救人出嚟 用濃煙救佢哋 跟住送返佢哋入火場，因為啲油仲漏緊 我唔會承認呢件事 係等同於意外 我認為呢個係粗淺而無知嘅結果 (掌聲) 唔淨上英國石油 英國石油管理得 好草率同魯莽 因為佢哋做得出 而且佢哋可以咁做 就係源於一個我哋以為 會保障我哋嘅政府 嘅疏忽同失策 最終局面係 -- 你會喺幾乎所有美國船隻上見到呢個標誌 -- 你知唔知，如果你漏咗幾加侖油 你會惹到一身蟻 所以你真係要諗清楚 到底法律係為邊個而設 邊個凌駕於律法之上 而家我哋可以為未來做啲嘢 我哋可以擁有真係需要嘅工具 而唔再需要好多人 去參與 喺墨西哥灣嘅海床 掘三萬個窿搵石油 石油可能從其中一個窿走出嚟 你可能已經知道我哋可以做乜嘢 呢個絕對係其中一樣我哋要做嘅事 但我覺得我哋真係要理解清楚今次漏油事件 代表乜嘢 呢次事件意味著一個想法被瓦解 就係我哋嘅政府嘅成立 就係為咗保衛我哋 最大嘅公共利益 所以我認為漏油事件 拯救銀行計劃 次按危機等所有嘢 絕對係同一原因嘅 徵兆 我哋似乎仍然認為 我哋起碼需要警察保護我哋 免受壞人傷害 即使警察有時都幾刻人憎 -- 例如抄牌之類 -- 但冇話過我哋應該炒晒佢哋 但而家其餘所有嘅政府部門 喺過去最少三十年 出現一種違反規定嘅文化 係源於 我哋需要從佢地身上 得到保護嘅人 叛著我哋買起咗成個政府 (掌聲) 有個問題存在已久 你睇得出 有啲公司係美國建國嘅時候，犯過法 就算傑弗遜都抱怨過 當時佢地已經 對抗國家律法 好喇，話佢哋 好保守嘅朋友 如果佢哋真係想 保守同愛國 佢哋會叫晒呢啲公司 去死 呢啲先係保守 所以我哋要做嘅係 收復大眾覺得 呢個就係會 保衛我哋利益嘅政府嘅想法 同埋回復團結嘅意識 同已經被遺忘嘅 立國宗旨 我覺得仲有希望嘅跡象 睇嚟我哋要醒一醒 格拉斯-斯蒂格爾法案 -- 就係旨於避免我哋遇到 會導致經濟衰退嘅事 1933年銀行倒閉 所有銀行都要求援助 -- 當時法案就出動 而家已經有組織地被廢除 而家坊間有種情緒想將份法案 恢復效力 但已經有說客係度 嘗試削弱條例 自從法例被通過後 呢場係耐力戰 而家已經到咗歷史性時刻 我哋一係會有個完全 冇緩和過嘅災難性 墨西哥灣漏油事件 一係喺事件上利用時機 正如而家好多人所講 我哋當然都有句口頭襌 話需要利用時機 我哋之前已經經歷過呢個階段 當我哋用緊其他方法離岸採油嗰陣 第一個海上油井叫鯨魚 第一台鑽台叫魚叉 當時我哋殺晒海裡面嘅鯨魚 而家又想重蹈覆徹？ 自從人類住喺山洞起 每當我哋想要任何能源 我哋起火採光，我哋而家仲係咁做 我哋仲係起火採光 每當我哋要能源 有人話 我哋冇得用潔淨嘅能源 因為太貴 邊個話大貴？ 有人向我哋賣化石燃料 人類有能源之前已經存在 有人話經濟 唔能夠承受轉變 因為最平嘅能源就係奴隸 能源永遠都係道德問題 而家呢個就係道德問題 一個關於對與錯嘅問題 多謝

aditi_shankardass_a_second_opinion_on_developmental_disorders

我十岁果阵时, 我有个表哥带我参观咗佢返学嘅医学院 我仲得到特殊照顾 佢带我去咗间病理学实验室 然后攞出个真实嘅人类大脑 从一个罐入边 然后摆喺我手上 呢个就喺 人类意识嘅位置 人体躯干嘅发动机 摆喺我手上 由果日开始 我知道我大个咗之後 我会去做一个脑科医生 或者喺科学家,或者其他相关嘅 过咗咁多年,当我终于大个女了 我嘅梦想实现咗 然后当我修紧我嘅哲学博士学位 喺关于对神经系统有問題 而造成阅读障碍嘅细路 我发现到一个惊人嘅事实 而今日我想将佢同大家分享下 据估计,六分之一嘅细路 每六个细路就有一个 会有某种程度嘅发展障碍问题 呢种发展障碍 会阻住儿童嘅心智发展 并造成永久嘅精神损伤 即喺话今日在座嘅每一位½ 都会认识起码一位细路 喺有发展障碍嘅 但喺有一度令我搞唔明嘅地方 尽管事实上 每个发展障碍嘅个案 都系产生喺大脑之中 基本上呢啲紊乱 都喺简单嘅通过 观察患者基本嘅行为嚟诊断 但喺诊断一种大脑紊乱 又唔去睇个大脑发生咩事 就好似医一个心脏病人 只根据简单嘅身体症状 而唔去睇心电图或者系X光胸透 嚟了解个心脏 我觉得咁太依赖直觉喇 要精确诊断同医好一种大脑紊乱 绝对要直接睇下个大脑 只喺睇病人嘅行为 有可能错过最重要嘅一塊拼图 同埋导致不完全,甚至喺错误解读 问题解决方案 依家 尽管医疗科技进步咗好多 要诊断六分之一儿童嘅 大脑紊乱 条件都喺好有限嘅 后来我遇到一个哈佛大学嘅小组 佢哋用咗种好先进嘅医疗技术™ 并运用佢 唔单止做大脑研究 仲用佢诊断儿童嘅大脑紊乱问题 佢哋呢种创新嘅技术 可以记录EEG脑电图或者电流活动¾ 仲喺实时记录 咁样我哋就可以睇到 大脑执行不同嘅功能 然后检测出啲好细微嘅异常 喺呢啲功能之中 视觉,注意力,语言,发声 有一个项目叫做 脑电活动绘图 用三角定位的方式找出 脑部唔正常信号嘅来源 仲有一个项目叫做 统计几率绘图 佢可以执行数学运算 通过运算嚟决定呢啲反常 喺未临床特征 咁就比咗我哋一个更加之精准嘅 神经学诊断 对果啲儿童嘅症状 所以我就做咗呢个团队 临床部分嘅神经生理学嘅负责人 同埋我哋依家终于可以用呢种科技 实实际际咁 去帮助大脑紊乱嘅小朋友 喺呢度我好开心咁同大家讲我哋依家 正在将呢种科技应用到印度 我想同大家讲下一个小朋友 佢嘅故事美国广播公司都有介绍 七岁嘅 Justin Seingar 嚟到我哋诊所 佢被人哋诊断到有好严重嘅自闭症 好似好多自闭症儿童咁 佢嘅心智被自己嘅身体鎖住咗 曾经有几次 佢自己一个人喺度发牛斗 个医生同佢父母讲 佢永远都唔可以 好似社交咁沟通同互动 佢可能永远唔会讲好多野 当我哋用呢个创新嘅脑电图(EEG)科技 去认真睇下Justin嘅大脑 结果系好出乎意料嘅 结果显示Justin基本 完全无自闭症 佢只系脑部疾病发作 而斋系用对眼系睇唔到嘅 但喺佢又喺会引起 好似自闭症咁嘅症状 当Justin接受咗抗发作药物治疗之后 佢嘅改变喺十分惊人嘅 喺60日嘅时间之内 佢嘅词汇从两三个单词 飞升到300几个 佢嘅沟通同社交 不可思议嘅提升到 可以去正常嘅学校返学 佢甚至变成咗一个空手道嘅冠軍 调查表明一半嘅儿童 接近一半 被诊断为自闭症嘅 其实系因为有隐藏住个大脑疾病 呢啲就喺我测试过嘅 小朋友嘅面容 就好似Justin嘅故事咁 呢啲细路 嚟到我哋诊所之前被诊断为 自闭症,注意力缺陷紊乱 精神障碍,语言障碍 事实上,我哋嘅EEG脑电图扫描揭示佐 隐藏在大脑入边嘅特殊问题 呢啲问题本来喺无办法 用行为评估检测出嘅 所以EEG脑电图扫描 令到我哋可以向依啲小朋友提供一个 精确好多嘅神经生理学诊断 同埋更加之有针对性嘅治疗比呢啲小朋友 好耐以嚟,有发展紊乱嘅小朋友 忍受住误诊 而真正嘅问题仲未被检测出嚟 而令到佢病情恶化 一路以嚟,呢啲小朋友同佢哋嘅父母 忍受住過度嘅伤心同绝望 但喺我哋依家处于神经生理学嘅新时代 喺度我哋终于可以直接睇到 大脑嘅实时运行 而无风险同埋副作用,亦无侵略性 我哋可以搵到 令儿童们失常嘅真正原因 所以如果今日我可以启发 就算只系你哋其中嘅一小部分人♪ 将呢种先进嘅诊断手法 分享比就算一个 患有大脑发展紊乱嘅儿童嘅父母 咁可能又一个 脑疾会被治愈 又一个紧闭嘅大脑会被打开 咁又一个被误诊 或者系用现在嘅系统无法诊断嘅儿童 终于可以发现佢嘅潜力 因为依家仲有时间 佢嘅大脑仲可以恢复翻 而呢啲,只要简单嘅通过睇下佢嘅脑电波就可以做到 多谢 (掌声)

alan_siegel_let_s_simplify_legal_jargon

而家我哋嘅領袖同政府官員 都好似中咗毒咁 啲法案畀佢哋寫到極之難明 裏面嘅條款細則可以有成四萬幾頁紙咁多 複雜到極 兼且對我哋生活造成嚴重不便 試想像你係個退伍軍人 喺伊拉克或者越南打過仗 要拎援助金嘅話 要先填好曬面前成疊文件 如果你想借錢搞生意 同樣畀疊文件點到你暈 對住疊文件，我哋究竟有咩符？ 我認為一切從簡 可以令所有嘢變得清晰、透明、人性化 務求整個溝通模式可以返璞歸真 我三十年嚟就係喺度將啲嘢簡化 我做廣告設計出身 我好想去了解你哋 了解你哋點樣同政府溝通 去爭取你應有嘅權益 了解你哋點樣同企業打交道 揀同邊個做生意 兼了解你哋點樣睇品牌 當其時奧巴馬佢咁樣講： 「我哋啲信貸合約點解唔可以一頁紙過， 兼易睇易明嘅呢？」 之後，我就決定閉關 度好個內容，執靚個排版 用好淺顯嘅文字寫掂佢 我搵咗美國做消費信貸最勁嘅 兩個律師校閱過 呢樣係千真萬確㗎 之後，我進一步話： 「點解下下都要靠班法律顧問呢？ 點解文件硬係得印刷本嘅呢？ 不如擺上網啦！」 我知好多人計數唔多掂 我哋同哈佛商學院合作嗰時 有個方案係關於最低還款額 幅圖寫住：假設你一餐飯洗咗 62 美金 而你每個月齋畀最低還款額嘅話 嗰 62 蚊就要拖更耐先還得清 最後仲要畀成 99 蚊 1 毫 7 仙 你覺得銀行會將實情話你聽咩？ 點都好，圖文並茂確實好得 實際過計晒畀你睇 再睇睇呢個詞語：「超過信貸額度」 睇落好隱晦咁 嘗試解釋下，等人知點解 當你簡化條文 就等於要求銀行一定要向公眾開誠佈公 以防大家誤踩地雷 所謂淺顯易明，就係重組內容 要數我其中最自豪嘅 一定係 IBM 嘅一份協議 佢用嘅係方格、日曆 寫住邊月邊日 IBM 有某啲職責，你又有某啲職責 而家業界都好歡迎呢款設計 我今日有好消息想分享下 每年，每十個納稅人 就有一個收到國稅局嘅通知書 同類信件全國有成兩億幾封 喺我哋個「化繁為簡實驗室」入邊 我哋處理咗呢堆信件 發現內容認真難明 紅色嗰啲，全部都好難明 我哋著手改造呢一千款信件 呢拃信件涵蓋咗佢哋七成轉帳 改造完，就經實驗室檢測 檢測完 熱點圖顯示所有字句一律清楚易明 而家國稅局都引進咗呢個程式 （鼓掌） 我想帶大家睇下我哋著手做緊嘅嘢 各界都討論緊係咪要 設立消費者金融保護局 討論緊點樣實踐化繁為簡 眼見周圍都官樣文章 我相信我哋同呢個局都責無旁貸 要將化繁為簡睇為國家嘅優先政策 我哋唔可以任得政府係咁同我哋打官腔 更唔可以由得企業 用埋晒啲咁隱晦嘅條款同我哋做生意 咁影響世界有啲咩方法呢？ 就係堅持清晰、透明同簡單嘅文字！ 多謝各位！ （鼓掌）

derek_sivers_weird_or_just_different

想像你正企喺美國一條大街上 一個日本人行埋嚟問你 「唔該，請問呢個街區叫咩名？」 然後你話︰「呃，呢邊呢條叫橡樹街， 嗰邊嗰條叫榆樹街。 呢邊係第26街，嗰邊係第27街。」 佢問︰「好，但係呢個街區叫咩名？」 你答︰「呃，街區無名啵。 街就有名， 街區只不過 係街道之間無名字嘅空間。」 他於是帶著疑惑與失望咁離開咗 好，宜家想像你自己 正企喺日本一條街上 你向路人甲問︰ 「唔該，請問呢條街叫咩名？」 佢會回答：「喔，嗰個係十七街區， 呢個係十六街區。」 然後你會問：「咁呢條街叫咩名？」 佢會答：「呃，街無名咖， 街區就有名。 睇下谷歌嘅地圖。 呢個係14街區，15街區，16街區， 17街區，18街區，19街區。 所以街區都有名。 街道只係街區與街區之間 無名字嘅空間。」 然後你會問： 「好，咁你點知自己嘅住址？」 佢話︰「簡單啦，呢個係第八行政區， 第17街區，一號房。」 你話︰「唔，但係當我周圍行嘅時候， 我留意到啲街號毫無規則嘅。」 佢話：「當然有規則啦， 佢哋係跟住興建嘅時間而編排號碼。 喺呢個街區第一間興建嘅就係一號， 第二間興建嘅就係二號， 第三間就係三號，如此類推。」 因此，我哋需要 到世界嘅角落 去搵返嗰啲我哋無形中先入為主嘅諗法 同時認識到相反嘅觀點可能都係啱嘅 又例如，喺中國，有啲中醫 相信保持你嘅健康係佢哋嘅職責 所以，當你健康時，你要畀錢佢哋 但係當你病嘅時候 你就一分錢都唔使畀 因為你病係佢哋失職 佢哋因你健康而發財 而唔係因為病而發達 （笑聲） 喺大部分音樂 我們都會認為第一拍係重拍： 一，二，三，四 但係喺西非音樂中 第一拍會被視為音樂段落嘅完結 就似句子嘅句號 所以，你唔單止可以從段落聽到 而且可以從佢哋數拍子睇到呢種唔同： 二，三，四，一 呢幅地圖同樣係精準嘅 （笑聲） 有句俗語講，任何有關印度嘅事實 佢哋嘅反面都同樣係真嘅 因此，唔好忘記 無論喺TED或者其他地方 嗰啲你諗到嘅，或者聽到嘅正嘅諗法 佢嘅反面都好有可能係同樣正確 （日語）多謝曬

rachel_pike_the_science_behind_a_climate_headline

今日我想同大家講下 你哋喺報紙上見到嘅頭條 背後所投入嘅科研程度 好似呢個氣候變化嘅頭條 仲有呢個同空氣質量 或者霞氣有關嘅頭條 佢哋係大氣科學嘅唔同分支 近排嘅頭條就好似呢個 當政府個氣候變化專門委員會 簡稱 IPCC 提交對大氣系統了解程度嘅報告 呢份報告由來自 40 個國家 620 位科學家共同撰寫 寫咗近一千頁嘅報告 而每一頁又經過另外 400 幾位 來自 113 個國家嘅科學家 同審稿人審核先至發表 呢一個係龐大嘅團隊嚟 事實上，佢大到令我哋嘅年會 變成咗世界上最大嘅科學家會議 其中每年有超過 15,000 名科學家 會去三藩市參加年會 而每一位與會者都嚟自 其中一組研究團隊 每一組研究團隊致力研究 一系列不同課題 對於我所在嘅劍橋團隊 研究範疇從影響天氣同氣候嘅 厄爾尼諾現象 到衛星數據嘅同化 以至製造生物燃料嘅農作物嘅氣體排放 ——亦係我嘅研究內容 而喺每一個研究領域之中有好多 我同其他博士研究生 都係研究非常狹小嘅課題 專門到一小部分進程或者某幾個分子 而我研究嘅其中一個分子係異戊二烯 就喺呢度。佢係一個好細嘅有機分子 你可能從來未聽過 一個曲別針嘅重量大概相當於 900×10^21 大約 10 嘅 21 次方個異戊二烯分子 雖然輕若無物 每年釋放到大氣中嘅數量 卻足以抵得上全人類嘅重量 數量之大同甲烷嘅重量相當 正因為咁 佢對大氣系統有舉足輕重嘅影響 亦係呢個嘅影響 我哋竭盡全力去研究佢 我哋將佢分解爆破再研究所得嘅碎片 呢個係位於西班牙嘅 EUPHORE 煙霧艙 雖然呢度大氣爆炸或者完全燃燒要比 私家車慢 1.5 萬倍 但我哋仍然會分析呢啲碎片 我哋用超级電腦做大量嘅模型演算 呢個係我做嘅嘢 我哋嘅模型用上成千上萬個 超級電腦嘅櫃 每個負責計算幾百個 以一分鐘為單位嘅變量 整合呢啲數據需要幾個星期時間 而我哋要做幾十種整合 來了解發生緊嘅情況 我哋仲飛到世界各地去搵呢種分子 最近我就同其他人去咗馬來西亞考察 我哋喺嗰度設立咗一個 「全球大氣瞭望塔」 佢位於熱帶雨林嘅中央 我哋喺嗰度懸掛咗 價錢高昂嘅嘅科學儀器 用來尋找異戊二烯同其他嘢 呢個係從天空望落雨林中間嘅瞭望塔 呢個係由下至上嘅角度 我哋仲為呢次嘅考察配備咗飛機 型號係 BA146 屬於 FAAM（氣測量飛行設備公司） 通常可以運載 120 到 130 人 你哋今天可能係坐類似嘅機型嚟呢度 但係，我哋唔單止飛 我哋仲喺樹冠上空 100 米飛 就係爲咗測量分子，不過亦係危險行為 我哋需要以特殊嘅傾斜角度飛行 來進行測量 所以聘請咗軍事飛行員 同測試飛行員來操作飛機 我哋需要獲得特殊飛行許可 當環繞呢啲山谷彎位飛行時 重力可達2G 所以科學家必須全程扣上安全帶 先至能夠喺飛行期間做測量工作 正如你所想像嘅 呢架飛機嘅內部 同你哋度假坐嘅嗰啲完全唔一樣 佢係一個飛行中嘅實驗室 我哋用佢來測量呢一種分子 我哋所做嘅一切都係爲咗 了解個分子嘅化學性質 當好似我咁樣嘅學生對個分子 有咗某種想法或者了解之後 佢哋會以此為題寫一篇科學論文 從嗰次考察裏面我哋大概可以 就住幾個過程或者分子 而去寫幾十篇論文 而當知識量建立起 佢就會成為好似 IPCC 評估嘅 一個副章節，或者副副章節 當然我哋仲有其他評估 喺 IPCC 報告嘅 11 個章節當中 每一章都有 6 到 10 個副章節 咁樣你就可以想像 其中需要付出嘅努力有幾多 喺我哋撰寫嘅每一份評估當中 都會包含一個摘要 摘要係寫畀冇科學背景嘅讀者嘅 我哋將摘要提供畀記者同決策者 用來做咁樣嘅頭條 多謝 （掌聲）

james_burchfield_playing_invisible_turntables

咁我哋依家開始 好，等陣 （機械聲） 好啦 （笑聲） 噢，唔好意思 （音樂、節奏口技） 多謝 （掌聲）

bruno_bowden_rufus_cappadocia_watch_me_fold_origami_blindfolded

大家好。 我地要展示咩叫做創作。 我會重現羅伯特·梁嘅一件摺紙作品， 就用呢張紙， 所有嘅褶痕都係上面架啦， 係我摺嘅同時，魯法斯會即興創作。 用佢嘅招牌五弦電子大提琴表演， 絕對令大家耳目一新。 準備好未？開始啦！ 呢個只係要令到過程更加好玩 搞掂。你攞走佢啦，魯法斯。 （音樂） 好啦，係咁先。 （笑聲） （掌聲）

a_j_jacobs_my_year_of_living_biblically

我想同大家講一啲關於我喜歡寫作嘅題材。 我都喜歡完全投入咁地研究我嘅題目。 我奮不顧身咁投入去仲變成白老鼠。 我當自己嘅人生係一連串嘅實驗。 係咁嘅，先幾年我幫Esquire 雜誌社打工, 我曾經寫過一篇文章名叫做"我嘅外判生活" 我係印度嘅Bangalore僱用咗一隊人 嚟替我生活。 所以佢地替我回覆電郵。 佢地替我聽電話。 佢地幫我同老婆鬧交，幫我講故仔比個仔聽。 依個係我人生中最美好嘅一個月。 因為我只須要好悠閒咁坐底睇書同睇電影。 係一個美好嘅體驗。 最近我幫Esquire 雜誌寫咗一篇文章叫做-- 有關徹底的誠實。 依個係一場行動-- 由一個在維珍尼亞州嘅心理學家所開始嘅。 佢話人永遠永遠唔可以講大話。 除咗玩卑牌同打高爾夫球例外。 除此之外，當你個腦諗到任何嘢 應該大聲講出來。 我決定嘗試參加一個月。 依個係我人生中最差嘅一個月。 （笑聲） 我完全唔建議大家去試。 我咁講你就會明白， 依編文章叫＂我覺得你好肥＂。 （笑聲） 所以係好困難嘅。 我最近出咗一本書叫"全部都知道" 書中講述我用咗一年時間去睇大英百科全書 由A至Z去讀，為咗知道世界上所有嘅事。 仔細來講係從A-ak(一種東亞音樂)開始， 一路到Zwyiec,係一種...我唔想搞壞演講嘅結尾。 （笑聲） 這是一個令人興奮嘅結尾，好似一本O.Henry嘅小說，所以我唔想搞壞佢。 不過我好喜歡依種想法 因為依個實驗係研究到底人的腦袋 能容納多少資訊。 雖然，根據Kevin Kelly 所講，做人唔駛記咁多嘢。 你用Google就可以啦。 所以我係果度因浪費咗一啲時間。 我鐘意個果啲實驗。 但我認為我做過嘅實驗當中最有意義， 最能改變我一生嘅， 就係我最近完成嘅實驗。我用咗一年時間， 去嘗試遵守聖經上的所有規條。 生活在聖經中的一年 我做依個實驗係有兩個原因: 第一係因為係我成長過程中一直冇接觸任何宗教. 正如我書中所講，話我係猶太人 就好似Olive Garden被當成義大利餐廳一樣 （笑聲） 因此，當然唔係咁樣。 但我對宗教愈來愈有興趣， 我覺得依個係這現世代裏具有決定性嘅話題。 又或者係具中一個重要嘅話題。 同時，我有一個仔。我想知道要點樣教佢。 所以，我唔理三七二十一就開始按照聖經來生活。 第二個令我咁樣做嘅原因係因為 我十分關注原教旨主義嘅興起, 宗教上嘅原教旨主義，很多人聲稱 佢地完全依照聖經生活，根據訪問，竟然 佔了美國人口的45到50%. 所以我決定睇吓，如果你係按照聖經字面上的意思過活嘅話，會發生什麼事？ 我決定要遵守佢同佢邏輯上嘅推論, 按照聖經字面上所有指示, 不去揀擇。 我做的第一件事就係搵一疊聖經。 我有基督教嘅聖經。 我有猶太教嘅聖經。 我有朋友寄咗一本叫＂a hip-hop bibile"嘅書比我。 其中詩篇第二十三節變改為，＂主是所有事情。＂ 相對我知道嘅＂主是我的牧人。＂節然不同。 我繼續讀咗幾個版本。 並寫低我找到的嘅有規條。 係一個好長嘅清單，多過七百條規則。 並且包含一啲有名嘅律法同一啲我曾經聽過嘅-- "十戒"、"愛你的鄰人"、"多結果子和生養眾多"。 因此我要遵守依啲規條。 我好認真咁執行依個計劃。 因為果年我生咗雙胞胎， 所以我確實認真的執行這計劃。 但係我都想遵守其他數百條 係聖經裏令人費解同模糊嘅規則 係利未記中有一條規條， 你唔可以剃去你鬍鬚嘅角位。 我都唔知道邊度係我啲鬍鬚嘅角位， 所以我決定留鬍鬚, 依張係我最後嘅樣。 你可以想像到，我係機場保安關卡用咗好多時間。 （笑聲） 我老婆係最後兩個月裏唔肯錫我。 亳無疑問，難度就一定有嘅。 聖經裡面話你唔可以不著混合纖維嘅衫， 所以我諗，＂聽落好奇怪，但我都會試吓。＂ 你要試過先會明白. 我丟晒所有半尼龍半綿嘅T恤 聖經話如果有兩個男人打架， 如果其中一方嘅老婆抓住另一個男人嘅睪丸， 佢隻手將會被砍。 所以，我想遵守依條規則。 （笑聲） 我用咗一 個方法去遵守依條規則-- 就係唔好同一個有老婆企係隔離嘅男人打架 而且佢隻手睇起來好很有抓勁。 （笑聲） 所以--奧，依張相係影我啲鬍鬚嘅 我覺得係出人意表嘅一年 因為佢真係改變咗我嘅一生仲好有挑戰性添。 有兩種規條特別困難。 第一係避免一啲我地平日皆犯嘅小錯 你知道，我可以一年都唔殺生， 但係一年內不講人壞話，唔偷睇，不講大話-- 要知道，我住喺紐約市，我嘅工作喺記者， 所以我每日嘅生活有75至80%都要做依啲嘢 但喺都幾有趣，因為我得到一啲進步， 由於我唔相信 我嘅行為可以改變多少我的思想。 依樣喺我依一年內學到最寶貴嘅一課之一, 我幾乎扮成一個好人， 我變得好人了一點點。 我以前曾經咁諗，"你改變你嘅思想， 然後行為先至會改變",但其實經常相反。 你改變你嘅行為，然後你改變你的嘅思想。 所以，你知道嘅,如果你想變得更有同情心， 你去醫院探訪病人嘅話， 然後你就會變得富有同情心。 你為某件事捐款， 然後你就放感情晌果度. 所以，依啲其實喺認知心理學-- 你知道，認知失調 -- 我正在經歷。 聖經嘅內容實際上喺是關於認知心理學, 最基礎嘅認知心理學。 喺箴言裡面講述，如果你笑的話，你會變得快樂， 人人都知，喺真實嘅。 第二種困難去遵守的規則喺， 果啲規則會為我們帶來小麻煩 在21世紀嘅美國。 可能最清晰嘅例子喺是向通姦嘅人丟石頭。 （笑聲） 但喺依樣喺聖經裏面好大嘅一部分。 所以我想我一定要回應依個問題。 所以,我真喺囉石頭丟一個通姦者。 件事喺咁發生嘅--我當時喺公園裏頭，著住一身聖經式嘅裝扮-- 涼鞋同白色的大袍-- 你知道，頭先講過因為外在會影響內在嘅情況下, 我想知道依一身聖經嘅衣著可以點樣改變我嘅思想。 然後個男人走過來同我講， ＂點解你要著成咁樣？＂ 然後我向佢解釋我嘅的計劃， 然後佢話，＂我喺一個姦夫，咁你會用石頭丟我嗎？＂ 然後我話，＂好!這當然最好不過啦!＂ （笑聲） 於是我喺我個袋裡面囉咗幾舊石頭， 我已經隨身攜帶咗了好幾星期， 希望一有機會就--當然，果啲喺細石頭-- 但係個男人搶咗我手上嘅石頭。 佢其實係一個七十多歲嘅老人家， 不過佢仍然係一個姦夫，而且係好嬲果種， 他搶去了我的石塊。 然後投擲在我的臉中，當時我覺得我可以－ 以眼還眼，我可以報復，所以投擲一塊於他身上。 所以，這是我投石的經驗，這容許我 去用較嚴肅的方法去談及這些重要的課題， 為什麼聖經在某方面能這樣的蠻不講理， 但又在某些地方充滿智慧 我們應該怎樣看待聖經？ 我們應該是從原意出發， 像是一種Scalia(美國大法官)式的聖經？ 聖經是怎樣寫成的？ 但其實，由於這是一個科技的集會， 我書中曾提到聖經其實令我想起了 維基百科，因為它是由各種各樣的作者和編輯編成 在這幾百年裏。 它還某程度上進化了。 它並不是一本隨天上掉下來的書。 所以我想我最後會告訴你， 是一些易於記住的重要道理， 我在這一年學到的。 第一，你不應該硬性地跟隨字面上去理解聖經的意思。 這很早就已經顯然易見。 因為你這樣的話，你會變成一個瘋漢， 投石於姦夫，又或是，再多舉一個例子， 好的,這是另一個--我真的用了一點時間去牧羊。 （笑聲） 這是一個很輕鬆的職業。我大力推介。 但這條規則－聖經說你不能觸碰女人， 於每個月的某些日子，還有, 你不能坐在曾經被經期婦女坐過的椅子。 我的妻子覺得這很侮辱女人, 所以她把我們家的每個座位都坐了一遍。 我要在那一年中站了不少時間。 直至我買給自己可以隨身攜帶的椅子。 所以,你知道的,我遇到一個創世論者. 我去了他們的博物館， 他們是終極的字面跟隨者， 這真令人眼界大開，因為他們根本不是蠢人來的。 我賭他們的智商跟相信進化論的人一樣。 只是他們有很強烈的信仰， 執著於聖經上的字面解釋 他們扭曲所有的數據以滿足他們的模式。 他們通過這些令人驚訝的心理訓練來做到這一點。 然而我要說的是,這博物館很華麗。 他們真的做得很好。 如果你到過肯塔基州, 就是這--你可以去看關於大洪水的電影, 他們在天花板上裝灑水器 當播放到洪水畫面時便淋水在你身上. 所以,不管你怎樣看待創世論者,我覺得他們很荒誕, 他們做得很好。 （笑聲） 另一個道理是該感恩。 這是重要的一課因為我在禱告時， 我在感恩禱告，這是一件對於無神論者而言很怪的事情。 但我每天常常都在感恩,任何時間, 我開始改變了自己看事情的角度， 而且我開始了解身邊數以百計的小事情， 那些如意的事情，那些小得我不會發覺的事。 我把他們的發生當作理所當然的--但不是把視線集中於 少數不如意的事情。 所以，這是我快樂的秘訣， 只是去記得我來會場的途中， 車子沒有翻掉，我沒有在上樓梯時滑倒， 這是一件精彩的事。 第三，你要尊敬別人， 這個是出人意表的因為我這年開始的時候， 是一個不可知論者，到了年末， 我變成一個給朋友叫作尊敬的不可知論者,我十分喜愛這個名稱。 我現在嘗試將這個活動變為潮流. 所以如果大家想參加的話， 最基本的概念是，無論有沒有神的存在， 總有一些重要和美麗的神聖的想法, 而且我們的儀式是很神聖的。 安息日是很神聖的。 我這年其中一樣美好的事，就是守安息日, 因為我是個工作狂，當我有了這樣的一天， 當不能工作--真的大大改變了我一生。 所以,這是神聖的概念，無論有沒有上帝也好. 你都不應把它公式化。 這種體會是因為我 用了很多時間跟隨了不同的宗教團體， 在美國各地。因為我想它 不只是我個人的旅程。 我想探討美國的宗教， 因此我用了不少時間在福音派基督教、哈西德教派和阿米希教派。 我感到自豪因為 我覺得我是美國唯一一個 能在宗教討論時說服到一個耶和華見證。 （笑聲） 在三個半小時後，他看一看他的手表， 他說，＂我不得不走了。＂ （笑聲） 謝謝大家。 謝謝。祝福你，祝福你。 但這是很有趣的， 因為我有一些先入為主的思想，例如， 福音派基督教，我發現， 這次一個很廣泛的運動， 是很難一概而論的。 我認識一隊人叫紅字基督徒， 他們集中研究在聖經裏的紅字， 那些是耶穌所說的話-- 在舊聖經中都是以紅色印上去的。 他們的論點是耶穌從來沒有講過同性戀。 他們有一本小冊子說著, 這是耶穌曾就同性戀所說的話, 然而你把它打開,發覺當中空白一片。 所以，他們說耶穌曾說過很多有關幫助被抛棄的人的事， 幫助窮人的事。 所以這對我有很大的啟發。 我會推介Jim Wallace 和Tony Campolo, 他們是非常鼓舞人心的領袖,縱使我不認同, 他們多數的言論。 還有,你不可以忽略不理性的事情. 這個發現令我驚訝非常,因為,你們知道, 我從科學化的角度中成長, 然而我十分震驚的發現我的生命 是由非理性的力量所操控. 還有的是,就算那些力量不是有害的, 他們不可以完全去除的。 因為我學會了，當我在想－ 我做了這些儀式，這些聖經上的儀式， 區分羊毛和麻布質料。 我問那些虔誠的人， ＂為什麼聖經要我們做這些東西？為什麼上帝會注意這些事情？＂ 他們會回答，＂我們不知道, 但這些儀式給與我們某些特定意義。＂ 我會說，＂這是不可理喻的。＂ 他們回答，＂那麼你又怎樣？＂ 你吹熄了生日蛋糕上的蠟燭 如果火星來的人看見,他會說 有一個人正在吹熄了生日蛋糕上的火光。 對比於一個不穿混合纖維衣服的人， 火星人會不會說，＂這個人很正常，＂ ＂但那個人是變態的嗎？＂ 不是，所以我覺得那些儀式在自然層面來說，是不理性的。 所以重點是要挑選正確的儀式， 那些無害的儀式--但是儀式本身 他們不會給忽略的。 最後，我學到了大家應該有所選擇。 我學了這個因為 我嘗是跟迶聖經中的所有的事， 但我淒慘地失敗。 因為你不可以， 所以你要挑選，任何人要遵守聖經的話， 也要挑選。 重點在於挑選正確的部分。 有一個詞彙叫做"自助餐式宗教" 基本主義的人會把它視為有詆毀性般去使用。 他們會說，＂這只是自坐助餐式宗教。＂ 你只是在挑你喜歡的東西。 但我的論點是，＂自助餐又有什麼問題呢？＂ 我在自助餐廳有吃得很開心的經驗。 亦曾遇到一些難吃得令人噴飯的 所以，這是關於怎樣挑選聖經裡有關同情心的部分， 有關包容，有關愛你的近鄰， 跟反對＂同性戀等於罪＂ 又或是不寬容，或暴力, 在聖經裡也相當的多。 所以我們要在這本書找出任何意義， 我們必須全身投入，並且奮戰不懈。 我想臨走前多給大家幾個例子。 這是我正在閱讀聖經. 這是我如何招呼的士。 （笑聲） 認真的，而且有效的--且是的, 那其實是一只租來的羊, 所以我必須在早上歸還牠,但是牠整天都被好好的照顧。 所以,無論如何,謝謝你們讓我來演講。

murray_gell_mann_the_ancestor_of_language

其實，除咗物理之外 我都有涉獵其他領域 最近我嘅大部分時間都喺度做其他事 其中一件就係關於 人類語言之間嘅疏遠關係 美國同西歐嘅專業嘅歷史語言學家 都唔鍾意將語言之間嘅關係睇得好疏遠 又或者將佢哋歸類成語系 而呢啲語系又耐過我哋熟識嘅語族 佢哋唔鍾意噉睇，佢哋覺得好怪 但我就唔認同嘞 一啲好叻嘅語言學家 其中大多數係俄羅斯人 就喺莫斯科聖塔菲研究院研究哩個課題 我一路都好想知哩個研究發展到邊 現代語言會唔會真係 由一個二萬或者二萬五千年前 共同原始語言開始？ 又或者，如果我們繼續追溯到 哩個原始語言之前 又會唔會好多種語言喺度互相競爭？ 如果真嘅話，會係幾耐之前呢？ 近代語言又可以追溯到幾多萬年前？ Chris Anderson︰你有冇預感或者希望 這個問題嘅答案會係咩呢？ 講者︰嗯，我估現代語言 會比山洞嘅壁畫、雕刻、雕塑 或者西歐山洞軟泥上嘅舞步更加古老 大概係三萬五千年前嘅歐里納克時期 或者更早 我好難相信山洞嘅呢啲作品 可以喺冇現代語言嘅情況下出現 所以我會估現代語言嘅真實起源 至少可以追溯到嗰個時候，甚至更遠 但哩個並唔代表所有、好多 或者大部分今日確認嘅語言 唔係起源於更加後生嘅語族 譬如二萬年前左右 哩個就係我哋所謂嘅樽頸 Chris Anderson︰ 好啦，講者可能真係啱嘅 你真係喺每一件事 都比任何人知道更加多 所以好榮幸可以請到你過嚟，多謝你 （掌聲）

mark_bittman_what_s_wrong_with_what_we_eat

我寫有關食物同煮嘢嘅文章 我對呢件事好認真 但我響度想講一啲 呢兩年嚟對我嚟講好重要嘅嘢 呢樣嘢係有關食物嘅，但唔係講煮食本身 我先用一張好靚嘅母牛相做開場白 我唔係素食者…尼克遜成日都講呢句，係咪呀？ 但我就覺得 (觀眾笑) 呢張可能係今年嘅版本 咁講只係有少少誇張啫 點解我咁講？ 因為史上系依樣野之前只有一次，個人嘅命運 同全人類嘅命運 有咁緊密相連過 以前係原子彈，而依家就係呢一刻 而我哋依家行嘅路唔單止決定 個人生命嘅質素同長短 仲決定一個世紀以後 我哋望返地球嗰陣，仲會唔會認得出佢 呢次某程度係一個大屠殺 而逃避並唔係辦法 我哋開始知道全球暖化 唔單止係真嘅，而且仲好危險 依家個個科學家都相信有全球暖化 就算布殊總統都話佢明白依個事實，又或者佢系扮明白 呢啲嘢可以係前提 咁大家請聽住 家畜係繼能源生產之後 第二大導致大氣層變化嘅氣體嘅生產者 近五分一嘅溫室氣體 係由畜牧產生 占嘅比重仲大過交通工具 任你想點用牛放屁嚟講笑都得 問題係甲烷比二氧化碳有毒二十倍 而且佢哋製造嘅唔止甲烷 生畜仲係土地退化，空氣、食水污染 食水短缺同生物多樣性降低嘅促成者 仲有 全國有一半嘅抗生素 唔係用響人度，係用咗響禽畜度 但呢啲清單聽得多會麻木，我只係想話 如果你走在時代尖端 如果你揸緊環保車，或者支持綠色消費 又或者你搵緊有機食物嚟食 咁你都應該係半素食嘅 係，我反對食牛肉，好似反原子彈咁樣 但我反對嘅係我哋人類用呢啲嘢嘅方式 你地都應該已經知道既 安古柏響尋日精彩嘅演講講到 呢個現象嘅其中一個構成部份 無容置疑，諗都唔駛諗，啲所謂都市病 好似糖尿病，心臟病，中風，某啲癌症 呢啲病響呢度 都比世界其他地方普遍 呢啲病係西方飲食嘅直接結果 我哋追求肉、奶製品、精製過嘅碳水化合物 全世界一日飲咗以億樽計嘅可樂 我哋對呢啲嘢嘅需求，唔係必需嘅，只係慾望 令我哋食咗太多卡路里 而呢啲卡路里唔會防止疾病，仲反而引起病痛 無人預計到有全球暖化 我哋唔知污染原來唔止令能見度差咗咁簡單 仲可能令人有一啲肺部嘅疾病 但你知道，呢啲都唔係咩大不了 重要係，依家嘅健康危機 比阻止邪惡帝國更加棘手 人哋同我哋講，向我哋保證 家畜、奶製品、家禽食得越多 我哋就會越健康 錯。唔駛講，過量攝取肉類同垃圾食物 而蔬果食得少之有少係個問題 今次無時間講食蔬果有乜好處 但我想講清楚，最重要係蔬菜本身 唔係蔬菜入面嘅成份，係菜本身 唔係B-胡蘿蔔素，係紅蘿蔔本身重要 證據好清楚咁顯示蔬菜促進健康 響呢方面嘅證據係不可置疑 食多啲蔬果，食少啲其他嘢，你就長命啲 聽落唔錯丫 講返肉食同垃圾食品 佢地有乜共通點？ 第一，我哋唔駛為咗健康而食呢啲嘢 我哋唔需要肉類製品 當然我哋亦唔需要白麵包同可樂 第二，呢兩樣嘢都做好多推廣 製造唔自然嘅需求 我哋唔係生出嚟就淨食三文治或者彩虹糖 第三，呢啲食物嘅生產有政府機構支持 而且代價系取代左一種更健康、更環保嘅飲食方式 我哋一齊幻想下有對平行線 假設政府支持以石油經濟 又唔支持可持續發展嘅能源種類 而且佢知道後果會係 污染、戰爭、成本上升 不可思議呀呵？ 但佢地係要咁做 佢哋就響度做呢啲嘢，係一樣㗎咋 可惜嘅係，講到飲食習慣 就算聯邦政府好心地咁 想為我哋撥亂反正，都衰咗 一係佢哋投票輸咗畀農業企業嘅傀儡 又或者佢哋就係農業企業嘅傀儡 所以當美國農業部最終承認 蔬果而唔係肉類令人健康之後 佢哋用過份簡化嘅食物金字塔去鼓勵我哋 每日食五份蔬果 同埋食多啲碳水化合物 佢哋無講嘅係有啲碳水化合物係好啲 而蔬果同全穀食物 應該取代晒垃圾食物 但業界嘅說客又點會畀呢啲嘢發生 你估下實情係點？ 諗呢個食物金字塔嘅人入面有一半 同農業企業有關係 所以蔬菜唔單指無取代到肉 我哋吃肉嘅胃口反而越變越大 而當中對身體最危險嘅影響仍然無變 嗰啲所謂低脂飲食、低澱粉質飲食 都唔係解決方法 但好多聰明人 只著眼啲食物係咪有機或者本地嘅 或者係咪善待啲動物 但最重要嘅問題就無觸及到 唔好誤會 我好鍾意動物 我唔認同將佢哋嘅生產過程工業化 粗製濫造啲肉類出嚟 但當你一年殺成百億動物嗰陣 就無辦法講點善待啲動物 呢個係我哋呢度嘅數字，一百億 如果將啲雞呀、牛呀、豬呀、羊呀 動物排成一列去月球 條隊由呢度到月球可以來回五次 我啲數學麻麻地，但系計依嘀都仲系夠用既 仲要視乎隻豬係四呎定五呎長 不過你明啦 呢個數淨係計美國入面咋喎 我哋過度食用呢啲肉類 產生咁多溫室氣體，引起咁多心臟疾病 呢啲慈悲似乎只係用嚟轉移視線 我哋殺咗啲動物，食咗佢哋 然後諗下要點樣對剩低嘅動物好啲 另一個煙幕可以用「土食主義者」做例子 呢個詞啱啱畀新牛津美語大辭典稱為本年度嘅風雲詞彙 講真㗎 土食主義者就係 一啲只食本土種植嘅食品嘅人 如果你住加州就無問題 但其他人嚟講就難度好高 響正統嘅食物金字塔 同時興嘅土食主義之間 大家有兩款版本點去食好啲 (笑) 但雙方都諗錯方向 第一款至少都想普及一啲，而第二款直頭係精英主義 我哋變成咁樣，就要由美國食物史講起 而我依家帶你哋 好快咁睇下過去一百年係點 一百年前係點樣？ 個個都係食本地生產嘅食物 運啲食物去第二度簡直妙想天開 每個屋企都有廚師，多數係由阿媽做埋 佢地買材料同煮嘢食 就好似你哋幻想中浪漫嘅歐洲咁樣 人造牛油未出現 其實人造牛油面世時 有幾個州份都通過話要佢哋染成粉紅色 等啲人知呢啲唔係真牛油 嗰陣都未有零食，到二十年代 發明家貝爾塞發明急凍技術，至有急凍食品 嗰陣無連鎖餐廳 得一嗰由本地人開畀鄰居嘅食肆 無人諗住要開多間分店 傳統飲食係聞所未聞，除非你本身係小數民族啦 啲花巧食物全部都係嚟自法國 講開又講，如果你記得七十年代 丹‧艾克洛德扮茱莉亞‧查爾德嘅話 睇到呢張圖你就知點解佢有咁嘅諗頭 (笑) 響茱莉亞出名之前 嗰陣都無乜人提倡飲食文化 食嘢就係食嘢 唔駛提倡啲乜嘢主義 嗰陣無市場推廣，無全國性品牌 維他命丸都未有 亦都無健康宣稱，連聯邦法例批准嘅都無 脂肪、澱粉質、蛋白質，都無分好壞，佢哋只係食物 你就只係食食物 好多時啲嘢食好少多過一個材料 因為佢哋本身就係材料 嗰陣未發明粟米片 (笑) 甜夾心餅、薯片、芝士醬，呢啲嘢都未有 當時金魚係游水（註：不是金魚餅） (笑) 好難想像。嗰陣自己種嘢食，然後食種出嚟嘅嘢食 講多一次，佢哋食本地出產嘅食物 響紐約，聖誕節送橙好普遍 因為橙要由佛羅里達州運嚟 三十年代起，道路系統擴展 貨車取代鐵路 新鮮食物開始越運越遠 橙響紐約變得唾手可得 南部同西部成為農業重鎮 其他地方嘅農地變成近郊 帶嚟嘅影響深遠，到處可見 家庭式農場嘅消失是其中一環 就好似從真正社區沒落 到夏天都難搵一個靚蕃茄咁 都係影響嘅一部份 最後加州出產太多食物，運都運唔晒 所以推廣罐頭和急凍食品在所必行 於是用方便嚟做賣點 呢啲食物以原女性主義嘅主婦作對象 等佢哋做少啲家務 我知道過咗大約四十五歲嘅觀眾 見到實流晒口水 (笑) (掌聲) 如果有幅漢堡扒嘅圖片，你哋流多啲口水添，係咪？ (笑) 雖然咁樣會做少咗家務 但亦會減少左我哋食嘅食物嘅種類 我地好多人成長嗰陣除咗有時食下生紅蘿蔔 或者生菜沙律之外，好少會食新鮮蔬果 以我為例，唔係講笑 到十九歲至食到真嘅菠菜同西蘭花 邊個需要食呢啲嘢呢？周圍都有肉食 有啲乜野比煎塊扒畀屋企人食更加 容易，飽肚、或健康？ 嗰陣啲牛已經唔係用天然方法飼養 牛嘅胃系設計嚟食草既 但啲人硬系要迫佢食大豆同粟米 都唔由得佢食草 啲牛當然消化唔到啲穀物 但呢啲唔係生產者嘅間題 新嘅葯物會維持佢哋健康 應該話會令佢哋繼續生存 健唔健康係另一回事 多得農業補貼 呢啲農業企業同國會嘅微妙合作方式 大豆、粟米、牛隻大行其道 之後雞都加埋入去添 呢個時期就係 飲食同地球毀滅嘅循環開端 呢樣嘢到依家我哋至意識到 聽清楚 一九五零年至二千年之間，全球人口增加一倍 但系肉食攝取就增加五倍 咁實有啲人食咗多出黎既肉，所以我哋有左快餐 咁就徹底解釋咗呢個問題 響屋企煮嘢食都仲係普遍，但質素已經每況愈下 越來越少有屋企整嘅麵包、甜品同湯 因為全部呢啲嘢都可以響舖頭買到 唔係話買返嚟質素好啲，只不過係買就有得吃 大部份媽咪好似我阿媽咁煮飯 一塊烤肉，用樽裝沙律醬撈成嘅沙律 罐頭湯，罐頭生果沙律 可能有焗薯同薯蓉 又或者食史上最唔駛用腦嘅食物：即食飯 甜品就係響出面買嘅雪糕或者曲奇餅 我阿媽唔在場，我可以講你知 因為呢啲咁嘅廚藝驅使我去學煮嘢食畀自己 (笑) 都唔一定係壞事嚟嘅 七十年代，思想先進嘅人 開始意識到本地食材嘅價值 於是自己整個花園，對有機食品有興趣 我哋認識或者成為素食人士 我哋唔係做咗嬉皮士 有啲人仲仍然去幫襯好餐廳，學下點煮好餸 同時食物嘅生產過程變得工業化，叫工業化 可能因為畀人認為可以好似 塑膠咁系生產線到啤出嚟 食物獲得神奇或者有害嘅力量，甚至兩者都有 好多人對肥胖有恐懼 另一啲人當西蘭花係神咁拜 但好多時佢哋都唔食西蘭花 取而代之，西蘭花就連埋乳酪咁一齊賣 乳酪好似同西蘭花咁好 而事實上，業界銷售乳酪嗰陣 係將孔酪變到好似雪糕咁 同樣，睇下啲穀類果仁棒球場 以為呢啲嘢食會健康啲 但你睇返原料表 原來佢似朱古力棒多過以燕麥 好可惜，呢個時候家庭式晚餐就算唔係一命嗚呼 都已經進入昏迷狀態 嗰啲可以塞幾多就塞幾多大豆同粟米製品 嘅增值食品 開始繁盛起嚟 睇下啲急凍雞塊 啲雞係用粟米餵大，啲肉同粟米製品 攪埋一齊，等佢大舊啲同黏得埋一齊 然後放入粟米油度炸 你只需要放入微波爐叮，有乜好過咁？ 然後狼吞虎嚥咁食落肚 到七十年代，響屋企煮嘢食呢樣嘢己經到咗慘不忍睹嘅地步 一啲好似麥樂雞同叮叮食物 咁嘅高脂多調味料嘅食品 仲有其他我哋鍾意食嘅嘢 相比之下，起自家煮嘅 淡而無味嘅嘢食，呢類食物吸引人得多 同時，大量女性投入勞動市場 男人唔覺得煮嘢食重要到 要渠去做呢樣野 於是我哋依家薄餅就當一餐，微波爐叮嘢食當一餐 放任咁想吃就吃又系一餐， 自己照顧自己都系一餐，諸如此類 乜嘢食物獨當一面？ 肉類，垃圾食物，芝士 呢啲嘢食都會拿你命 依家我哋大大聲要有機食品 係好事嚟嘅 證明啲事情其實會改變 依家響超市 甚至響快餐店都搵到有機食物 但有機食物都唔係答案 至少唔係好似依家咁界定有機 我問下你哋 啲三文魚食嘅係有機，但同天然飲食無關嘅飼料 又畀人養響窄窄嘅圍入面 響自己啲污糟嘢入面游水 呢啲養殖三文魚可以叫有機嗎？ 又如果啲三文魚來自智利，響嗰度劏 然後運去五千哩外，釋放唔知幾多碳入大氣層 呢啲又點算有機？ 我唔知道 當然呢啲魚運到美國前 用發泡膠包住 然後再用貨車運去幾百哩外 字面係有機，但精神上當然唔係有機 呢個就係各類人意見嘅交點 土食主義者，有機主義者，素食者 純素食者，美食家 仲有一啲純粹對好嘢食有興趣嘅人 雖然我哋出發點唔同 我哋全部要用自己知識 去改變他人對食物嘅諗法 我哋要開始行動 而且好以安古柏咁講，呢個唔單止關乎社會公義 而且佢講得啱 呢個亦關乎全球嘅存亡 呢點帶到我去核心問題度 就係過度生產食物，過度攝取肉類同垃圾食物 我講過，百分之十八嘅溫室氣體 來自家畜 我哋要幾多家畜至製造到咁多氣體？ 要用全球農業用地嘅七成 而地球三成陸地直接或間接咁 用咗黎養我哋食嘅生畜 預計四十年後仲要用多一倍地 如果個數目係來自中國 而中國好似依家咁 唔駛四十年添 我想講，好似我咁成世人食唔少穀飼牛肉 其實無乜原因要好似我地咁食咁多肉 常見嘅論點係我哋需要營養 但其實我哋平均食落肚嘅蛋白質 甚至係偏幫企業嘅農業部所建議嘅兩倍 留心聽住，研究減少疾病嘅專家 建議成人每個禮拜只係食半磅肉 你估我哋一日食幾多肉？半磅 但我哋唔駛食肉就可以大隻啲，強壯啲咩？ 乜食肉唔係健康必需嘅咩？ 乜食得生果蔬菜多 唔會搞到我地變得邪惡、女人型、變成自由黨人咩？ (笑) 有啲人可能覺得食肉係好事 但就算我哋全部都係食咗類固醇嘅足球員 答案仍然係錯 其實，世界上無一種飲食方式 滿足到基本營養需要而唔促進健康 好多飲食方式比我哋依家嘅都更能令人健康 我哋食肉唔係為咗充足嘅營養 反而令我哋有另類嘅營養不足，係致命嘅 想為個人、人類嘅健康著想 建議美國人食少一半肉 減少呢個份量不足以起作用，但起碼係個開始 聽起上嚟好古怪，但除咗叫人食相對多返嘅蔬菜 但呢啲至係應該發生嘅 係思想先進嘅人，改革派嘅人 應該做，應該提倡嘅 我用雜食人士角度，或者有人話係不加批判咁 寫咗有關食物嘅文章差唔多卅年 響嗰段時間，我食咗 又推薦咗差唔多所有嘢食 我知道我唔會唔食肉 但我認為，為咗所有人嘅福祉 係時候唔好再用工業化方式飼養動物 唔好再無諗過就食肉 安古柏講得啱 農業部唔係我地盟友 我哋要落手落腳去做 唔單止為其他人支持好啲嘅飲食方式 困難嘅係要改善自己嘅飲食 要做到呢樣嘢其實好易 食少啲肉、少啲垃圾食物，多啲食菜 好簡單嘅竅門，就係進食 食真正嘅食物 我哋可以繼續享受食物，繼續食得好 而且可以食得更有益 仲可以繼續尋找鍾意嘅食材 繼續係我哋喜愛嘅餐點編寫故事 我哋唔單止要減少進食卡路里，仲要減少碳足印 我哋可以令食物更重要，而唔係令食物唔再受人重視 而且咁做可以教到我哋 我哋要揀呢條路去行啦 多謝

dean_ornish_the_killer_american_diet_that_s_sweeping_the_planet

所有對於愛滋病同禽流感嘅擔心 都係好合理嘅 而我哋稍後亦會從 Brilliant 醫生 聽到有關嘅嘢 不過，而家我想講嘅係另一啲流行病 就係心血管疾病、糖尿病同高血壓 而且對於 95% 以上嘅患者嚟講 只要改變飲食習慣同生活作息 呢啲病完全係可以預防嘅 但現正發生嘅事就係慢性病開始全球化 其他國家嘅人嘅飲食同生活方式 甚至死亡方式 都開始同我哋相似 例如短短一代人嘅時間 亞洲已經由其中一個心臟病、肥胖 同糖尿病發病率極低嘅地區 變成發病率極高嘅地區 喺非洲，患心血管疾病嘅人數 等同於喺大多數國家 死於愛滋病嘅人數 所以呢個係一個關鍵時刻 我哋必須做一個重要嘅改變 去影響幾百萬人嘅生命 同埋喺全球實施預防性醫學 心血管疾病導致嘅死亡人數 比其他疾病加起嚟仲要高 呢樣嘢唔單止喺我哋嘅國家 全世界亦一樣 不過對絕大多數人嚟講 心血管疾病係完全可以避免嘅 甚至可以醫好 喺過去接近二十九年 我哋以一啲高科技、昂貴 先進嘅方法證明咗 透過改變飲食同生活作息 呢啲非常簡單、原始、低成本嘅 治療方法有幾大嘅威力 例如對比一年前同一年後嘅 定量動脈造影術 同埋心臟正子掃描 幾個月前，我們發表第一份研究 指出只需透過改變飲食同生活習慣 你就能夠停止或者逆轉前列腺癌擴散 令到 70% 嘅癌細胞縮小 或者停止生長 相對之下，對照組只有 9% 喺呢啲磁力共振造影同埋光譜分析裏邊 紅色係前列腺癌細胞活動 可以見到佢喺一年後減少咗 現時癡肥非常流行 影響到三份之二嘅成人同 15% 嘅兒童 特別令我擔心嘅係 過往十年糖尿病人數已經上升咗 70% 我哋可能係第一個代人 見到細路短命過我哋 咁係好可悲 而且呢個情況其實係可以避免 呢啲並唔係選舉結果 而係各州肥胖人口統計 由 85、86、87 年起計 呢啲資料取自美國疾病管制 暨預防中心網站—— 88、89、90、91 年 一個新嘅分類 —— 92、93、94、95、96 年 97、98、99、2000、2001 ——越嚟越差 我哋一直喺度退化（笑聲） 而家我哋可以為到呢樣做啲乜呢？ 我哋發現亞洲嘅飲食習慣 可以預防心臟病同癌症 但亞洲人都開始食得好似我哋咁 因此佢哋都開始病到好似我哋咁 我一直有同好多大型飲食公司合作 佢哋可以令食用健康食品變得 樂趣、吸引、流行、有口感又方便 例如，我擔任麥當勞、百事可樂 康尼格拉食品、Safeway 嘅 諮詢董事會嘅主席 嚟緊仲會做埋台爾蒙食品 諮詢董事會主席 佢哋發現健康食品市場充滿商機 你喺麥當勞見到嘅沙律 就係我哋嘅成果 佢哋將會有亞洲款式嘅沙律 喺百事可樂公司 三分二嘅營業增長 嚟自佢哋改良咗嘅食品 所以如果我哋可以咁做 我哋就可以慳返好多資源 去買我哋真正需要嘅藥物 去治療愛滋病、瘧疾，或者禽流感 多謝各位！

helen_fisher_why_we_love_why_we_cheat

今日我想跟大家講吓未來世紀兩個最大嘅社會趨勢 或者會係未來一萬年嘅事。 但我想由我對浪漫愛情嘅研究講起 因為呢樣係我最近期嘅工作 我同我啲同事將32個瘋狂地戀愛緊嘅人 放入一部大腦功能磁力共振掃描儀 其中17個相戀緊嘅人，佢哋嘅愛有被對方接受 其餘15個人都係瘋狂地愛緊，但佢哋啱啱被人拋棄 我想同你哋講呢件事先 然後再講我覺得愛情會點樣發展 莎士比亞問「愛係乜嘢?」 我認為，我們嘅祖先 - 我認為人類一直都喺度思索呢個問題 從他們在100萬年前，圍着營火而坐，觀看星際的時候開始 我開始嘗試了解浪漫愛情係乜嘢 睇翻過去45年以來嘅研究 - 淨係關於心理學嘅研究 我發現當人墜入愛河嘅時候，以下一系列嘅事會發生 首先發生嘅就是，我所講嘅 一個人開始產生我所講嘅「特殊意義」 正如一位貨車司機曾經對我講 佢講：「世界有咗一個新嘅中心點，而呢個中心就係瑪麗安妮」 蕭伯納嘅講法有啲唔同 佢話：「愛情係高估咗一個女人同另一個女人之間嘅差別」 事實就係咁樣（眾笑) 然後你淨係集中喺呢個人身上 你可以列出你唔喜歡佢地乜嘢 但你可以將呢啲嘢放理一邊，淨係專注你自己所做嘅嘢 正如喬叟講：「愛情係盲目嘅」 為咗嘗試了解浪漫愛情 我決定翻讀世界各地嘅詩歌韻文 我想同你分享一段來自第八世紀中國嘅短詩 佢將一個專注地鍾情於一個女人嘅男人描述得淋漓盡致 就好似當你瘋狂地愛上咗一個人 當你入到一個停車場嘅時候 嗰個人部車同停車場入面嘅其他車係唔同嘅 就算係晚宴嘅時候，佢哋嘅酒杯都特別同宴會上其他人嘅酒杯唔同 而喺呢一首詩入面，一個男人對一張竹蓆情有獨鍾 呢首詩嘅作者係元稹，内容係 「竹簟衬重茵，未忍都令卷 忆昨初来日，看君自施展」 他迷上咗嗰一張蓆 可能係因為佢大腦嘅多巴胺提升咗 就好似你同我一樣 呢個人唔單只產生咗特別嘅意義 你會專注予他們 你會誇大佢。而你會有強烈嘅能量 正如一位波利尼西亞人講，「我想喺天上面跳」 你可以成晚唔瞓。你可以行路到天亮 事情進展順利嘅時候，你會覺得無比喜悅 但當遇到任何唔如意嘅事，你嘅情緒可以波動到絕望同可怕嘅程度 你會變得好依賴呢個人 正如一位喺紐約嘅商人對我講，佢話「佢鍾意乜，我就鍾意乜。」 簡單。浪漫愛情是很簡單的。 你嘅性佔有欲會變得好強 你知道，如果你隨便同一個人上床 你不會介意佢同其他人上床 但是，當你愛上一個人嘅時候 你對佢嘅性佔有欲會變得非常強烈 從達爾文理論來講，我認為這一點是有意義嘅 整個目的就係將兩人拉埋一齊 等佢地可以一齊開始照顧嬰兒 但係，浪漫愛情嘅主要特徵係渴望 對某一個人產生嘅強烈渴望，唔單只喺性欲上，喺感情上都係 你寧願 - 同但上床都唔錯 但你希望佢會打電話畀你，約你去街，等等 然後對你講，佢愛你 另一個主要嘅特點係動力 你大腦嘅摩打會開始郁，你想得到呢個人 最後，但唔可以忽視嘅，愛係一種痴迷 當我將嗰啲人放入磁力共振掃描儀之前 我會問佢地各種問題 但係，最重要嗰個問題是一樣嘅 呢個問題係：「一日一夜之中，百分之幾嘅時間你會諗住呢個人？」 佢地眞係會講「成日。成晚。我無辦法唔去諗佢。」 然後，最後一個問題，我會問佢地 -- 我每次都要為呢個問題作好心理準備 因為我唔係心理學家 喺工作上，我唔會接觸到受過創傷嘅人 而我最後嗰個問題每次都係一樣 我會問「你會唔會為佢而死呀？」 而事實上，呢啲人會答「會！」 就好像我問佢地可唔可以遞啲鹽過來 真係好得人驚 所以，我哋掃描佢哋嘅大腦，畀佢哋睇吓佢哋情人嘅相片，然後畀佢哋睇一張沒乜特別嘅相片 仲有畀一啲令佢哋分心嘅任務 咁我哋就可以發現 - 睇住同一個腦袋，當佢興奮嘅狀態 同當佢靜止嘅狀態 我哋發現喺多個大腦區域都有活動 事實上，最重要嘅就係其中一個大腦區域 呢個大腦區域受到可卡因刺激時會活躍起來 事實上就係咁樣 我開始明白，浪漫愛情并唔係一種情感 我一直認為佢係一系列嘅情緒 從極高至極低 但實際上，佢係一個驅動器。佢來自於意念中嘅摩打 意念中希望嗰一部分，意念中渴望嗰一部分。 呢種意念 - 就好似 當你伸手去攞嗰一塊朱古力 當你想升職嘅時侯 大腦入面嘅摩打，係一個驅動器 而事實上，我覺得佢比性慾更強烈 你諗吓，如果你要求一個人同你上床，然後佢話「唔好啦，多謝」 你一定不會因為咁而自殺或者陷入抑鬱症 但係，世界各地，肯定有好多被愛拒絕嘅人都甘心為佢而死 人為愛而生。為愛殺人。為愛而死。 佢哋有歌曲，詩歌，小說，雕塑，繪畫，神話，傳說。 喺超過175個社會裹面，都有呢樣強大嘅大腦系統留低嘅證據 我認為呢個係地球上最勁嘅大腦系統 佢同時產生無比喜悅同無比悲痛 我認為，佢係三個之中嘅一個 基本上經交配同繁殖演變出來嘅大腦系統， 第一係性慾，追求滿足性嘅欲望 W.H.奧登叫佢做「頂唔順嘅神經癢」 而事實上就係咁 佢一直煩住你一啲啲，就好似肚餓咁 第二個大腦系統係浪漫嘅愛情 嗰種歡欣鼓舞，痴迷嘅熱戀 第三個大腦系統係依戀感 你可以喺老伴身邊感受到嘅平靜同安全 我認為性慾嘅進化係為咗帶你走來 去搵一系列嘅伴侶 你知道，當你開車嗰陣時你可以感受到 注意力唔使特別用喺任何人身上 我覺得愛情係進化出來嘅，令你能夠集中交配嘅精力 任何時間都只係响一個人身上 以節省交配時間同精力 而我認為，依戀感，第三個大腦系統 進化來使你能夠容忍呢個人（眾笑） 等你們有至少足夠時間一齊養大一個細路 以此序言，我想討論兩個最深長嘅社會趨勢 過往一萬年- 至少係過去25年 - 對呢三個不同嘅大腦系統會有一定嘅影響 對一個伴侶嘅性慾望，愛情同依戀感 首先係婦女工作，進入勞動市場 我從聯合國人口年鑑中查看咗150 或130個社會 喺世界各地，130個國家，其中有129個，婦女唔單只進入就業市場 -- 雖然有時係非常，非常緩慢地，但佢地都進入緊就業市場 -- 而男女之間喺經濟實力，衛生同教育方面 嘅差距慢慢咁縮細 好慢咁縮細 每一個趨勢 - 喺呢個星球上，都有一個反趨勢 我地都知道佢地嘅存在，然而 - 正如阿拉伯古語 阿拉伯人話「狗可以吠，但車隊仍會向前行」 而事實上，呢隊車隊向緊前行 婦女重返就業市場 我話重返就業市場，因為呢樣並唔係新事 幾百萬年以來，喺非洲嘅草原上 婦女為工作而通勤，收集佢地嘅蔬菜 佢地帶百分之六十至八十嘅晚餐返屋企 雙收入家庭係當時嘅標準 經濟上，社會上同性權力上，當時婦女嘅力量同男人不相百仲 總之，我地就好似返番去以前 然後，對婦女來講，最弊嘅發明就係犁 隨著人開始用犁耕作後，男人喺角色變得非常強大 婦女失去咗佢地以往採集者嘅任務 但隨着工業革命同後工業革命 佢地返回就業市場 簡言之，佢地重新得到佢地喺100萬年前擁有嘅地位 一萬年前，十萬年前。 我地依家睇嘅係人類歷史上一個最顯著嘅傳統 而佢係會產生影響嘅 我通常會用成個講議講婦女喺商界嘅影響 我今日只會略略講一下，然後再講性同愛 性別上嘅差異有好多 認為男人跟女人是相同嘅人大慨從來未試過帶大一個男孩同一個女孩吧 我唔知道佢地點解認為男人因女人都是一樣嘅 我地有好多共通點，但喺很多方面 我地無共通點 我地係 - 引用泰德休斯嘅話 「我認為，我地係專登生成咁樣嘅 - 我地就好似兩隻腳。我地需要對方先至可以前進」 但係，我地無進化到個大腦一樣 我地從大腦中發現越來越多性別上嘅差異 我只舉幾個例子，然後就講性與愛。 其中之一是女人嘅口頭表達能力。女人好講得。 女人有迅速地選擇合適嘅詞語同基本發音嘅能力，而呢個能力 係會隨着雌激素水平上升而題升，喺月經週期嘅中段達到高峰 但即使喺月經期間，佢地嘅語言能力都仲係比一般男人強 女人十分「講得」 數百萬年來佢地一直都係咁;文字係婦女嘅工具 佢地將嬰兒放喺面前 哄佢，譴責佢，教佢講嘢 而事實上，佢地成為緊一股非常強大嘅力量 即使喺印度同日本呢啲國家 儘管婦女未能迅速地進入正規就業市場 佢地好多時投身新聞界 我認為電視就好似全球性嘅營火 我地圍着佢坐，佢塑造着我地嘅思想 幾乎每次，當我電視上嘅時候，打電話俾我嘅制片人都係女人 同我地談判演講內容嘅總係一個女人 事實上，索爾仁尼琴曾經講過 「有一個好嘅筆者就係有另一個政府」 今日，美國百分之五十四嘅作家係女人。 呢樣係女性許多，許多特色之其一 佢地可以將呢個能力帶入就業市場 佢地有令人難以置信嘅人際技巧，談判技巧 佢地好有想像力 我地依家知道想像力同長期規劃能力嘅大腦電路系統 佢地往往係網絡思想家 由於女性嘅大腦部分比男人嘅連接得更好 當女人思考時，佢地往往會收集更多嘅數據 將佢地放入複雜嘅模式，睇到更多選擇同結果 佢地往往着重於關聯性嘅，整體嘅思想家，我所稱之為嘅網絡思想家 男性嘅傾向係 - 普遍來講 - 往往拋開佢地認為無關嘅 淨係專注於佢地做緊嘅嘢，並用一步一步嘅思維模式運作 呢兩種都是非常好嘅思維方式 我地需要有呢兩種思維方式先可以成功 事實上，世上嘅男天才比女嘅多 但世上嘅男白痴就更多（眾笑） 當男性大腦運作良好嘅時候，佢可運作得非常好。 我確實認為我地建立緊一個合作性嘅社會 喺呢個社會入面，越來越多人會理解男性同女性嘅才能 而被重視同使用 但事實上，婦女進入就業市場正產生緊巨大嘅影響 喺性，感情同家庭生活方面 最重要嘅係，女性正開始表達佢地嘅性特性 我總覺得驚訝，當人哋同我講： 「男人點解咁鍾意去滾呢?」 我會講：「你點解覺得男人去滾多過女人呢？」 「哦，總之男人就係鍾意去滾多啲！」 我會講，「咁你認為呢啲男人會同咩人上床呀？」 基本嘅數學！（眾笑） 總之。 喺西方世界裡面，細路女開始 - 女性較早有性行為，而且有更多嘅性伴侶 對佢地有過嘅伴侶比較少後悔 晚婚，少生細路，會離開唔愉快嘅婚姻，去得到更好嘅婚姻 我地睇到女性嘅性表達加強 而事實上，我地再次邁向嘅性表現 可能就好似我地一百萬年前喺非洲嘅草原見過嘅 因為呢種性表現就好似我哋 今日喺狩獵同採集性嘅社會裡面可以睇看到嘅 我地有番古老嘅平等形式婚姻 啲人依家話，二十一世紀 會係佢地所講嘅「對稱婚姻」嘅世紀 或者「純粹婚姻」，或者「伴侶婚姻」 呢樣係一個平等夥伴之間嘅婚姻 返番去一個配合古代人類精神嘅模式 我地亦都見到浪漫愛情嘅興起 百分之91嘅美國女性，同百分之86嘅美國男人 不會同一個合符嗮佢地要求嘅人結婚 除非佢愛嗰個人 世界各地嘅人，喺37個社會嘅研究 希望會愛佢地嘅結婚對象 事實上，盲婚啞嫁嘅包辦婚姻正漸漸没落 我甚至認為婚姻可能會變得更加穩定 因為世界上第二大嘅趨勢 第一個係婦女進入就業市場 第二個係世界人口老齡化 人地依家話，喺美國， 到85歲都仲係算係中年 因為就算係呢個最高嘅年齡組別，76至85歲 -- 差唔多百分之四十嘅人身體冇乜問題 所以，我哋睇到中年嘅延長 我查過 - 為我嘅一本書，我查過58個社會離婚嘅數據 我發現，你年紀越大，離婚嘅可能性就越低 因此，美國依家嘅離婚率穩定 實際上開始跌 可能仲會再跌低啲 我甚至覺得，隨著偉哥，雌激素補充，髖關節置換 同埋難以置信地有趣嘅女人 --女人從來未試過好似佢地依家咁有趣 喺呢個星球，女人從來未試過好似依家咁高教育，咁有味道，咁能幹 所以，我眞係認為，如果喺人類進化史上 我們有機會搞好婚姻，依家就係時候 但係，有啲嘢都幾複雜 呢三個大腦系統：性慾，浪漫愛情同依戀 唔一定成日都可以一齊 但佢地係可以兼容嘅 所以隨便嘅性交並唔係咁隨便嘅 隨着性高潮，你大腦會產生多巴胺 多巴胺關聯到浪漫愛情 所以你可以愛上一個隨便性交嘅伴侶 有咗性高潮，你會產生大量嘅催產素同加壓素 使你聯系到依戀感 因為咁，你可以感受到同另一個人嘅宇宙結合 當你同佢造完愛之後 但呢三個大腦系統：性慾，浪漫愛情同依戀 並唔一定係彼此相連嘅 你可以對你嘅長期伴侶有深厚感情同依戀 同時可以對另一個人有強烈嘅浪漫愛情感覺 同時又可對其他人有性慾 總之，同一時間我哋能夠愛多過一個人 事實上，當你夜晚瞓喺床上面 你嘅感覺可以從對一個人深厚的依附轉到 對另一個人嘅浪漫愛意 就好像喺你個腦袋裏面開緊一個委員會會議 正當你試圖決定點做 所以坦白講，我唔認為，我哋呢樣生物，注定係快樂嘅 人類呢樣動物係為繁殖而生嘅 我認為，我哋揾到嘅幸福係要靠我哋自己去創造嘅 不過，我認為我哋可以建立良好嘅關係 因此，我想總結兩件事 我想以憂慮來總結 我有一個憂慮 - 同一個美好嘅故事 我擔心嘅係對抗抑鬱嘅藥物 每年喺美國有超過一億張抗抑鬱藥嘅處方被派發 而呢啲藥物變得通用 佢地滲透世界各地 我認識一個使用呢啲抗抑鬱藥嘅女仔，增強五羥色胺嘅藥 從佢13歲開始，佢一直使用再攝取抑製劑 - 加強羥色胺嘅抗抑鬱藥 佢依家23歲。佢從13歲開始就一直使用呢啲藥物 我唔反對人哋短期性地使用呢啲藥物 當佢哋經歷緊非常可怕嘅事情 當佢地想自殺或殺死人哋嘅時候 我會推薦佢地用呢啲藥物 但係，喺美國越來越多人長期服用呢啲藥物 事實上，呢啲藥物嘅作用係提高羥色胺嘅水平 提高咗羥色胺嘅水平，多巴胺會被抑制 大家都知道 多巴胺係聯系着浪漫愛情嘅 抗抑鬱藥唔單只抑制多巴胺，佢仲會會埋沒性慾 當你埋沒咗性慾，你亦埋沒咗性高潮 當你埋沒咗高潮，你亦埋沒咗嗰堆聯系着依戀感嘅化學物 大腦入面嘅嘢係連接住嘅 當你篡改大腦其中一個系統嘅時候 你會整到另一個系統 我只係簡單地講，冇愛嘅世界是一個枯燥嘅地方 所以，依家 - （掌聲） - 謝謝你。 我想用一個小故事去結束。然後，一個意見。 我花咗30年去學習浪漫愛情，性同依戀 我係雙胞胎，我對點解我地都係一樣而感興趣 點解你同我都咁相似，點解伊拉克人同日本人 澳洲原住民同喺亞馬遜河嘅人都咁相似 大約一年前，一個網絡交友服務嘅綱站，Match.com，來揾我 問我可唔可以幫佢哋設計一個新嘅交友網站 我話:「我對人物個性咩都唔識。你知道嗎？」 「我唔知呀。你真係認為我係合適嘅人選？」 佢地話：「係」 我開始諗點解你會愛上呢個人，而唔係嗰個人 呢樣就係我當前嘅項目，係我下一本書嘅題材 有各種原因令你愛上一個人，而唔係其他人 時間非常重要。距離嘅遠近亦係重要 神秘感係重要嘅。你愛上嘅人係要有點神秘感嘅 部分原因係神秘感可提升係大腦中嘅多巴胺 可能將你推入戀愛嘅門檻 你愛上嘅人會吻合你嘅「愛圖」 係你由童年時，無意識地建立嘅特性清單 我亦認為你變得 被某啲人吸引，其實是因為你們有互相配合嘅大腦系統 而呢樣正係我依家想講嘅 但我想同你講一個故事 - 去描述 我一直喺度講愛嘅生物學源頭 我都想同你講一啲關於愛嘅文化 佢嘅魔力 呢個故事係由人哋講我知嘅，而佢又係聽另一個人講嘅 可能係真人真事 佢係個研究生 - 係我喺羅格斯大學嘅兩位同事 - 阿倫係喺石溪嘅紐約州立大學 喺我哋將人放入磁力共振掃描儀嘅地方 呢位研究生瘋狂地愛上咗另一個研究生 但係佢(女)並唔愛佢(男) 有一次但佢地去咗北京開會 佢從我哋嘅研究上知道，如果你同一個人去做一啲新奇嘅事 你可以提升喺大腦中嘅多巴胺 或者能夠觸發大腦系統感到浪漫愛情 （眾笑） 所以，佢決定試驗一下呢個科學理論 佢邀請呢位姑娘去同佢一齊坐人力車 果然 - 我從來未坐過 聽講佢哋從巴士同貨車之間穿插 好瘋狂，好嘈，好令人興奮 佢估計，今次實可以提升多巴胺 令佢愛上佢 佢地出發啦，途中佢(女)猛咁尖叫又攬住佢(男) 一路笑住度過咗一段美好嘅時間 一個鐘頭後，當佢哋落人力車嘅時候 佢(女)舉高雙手話：「好正呀!」 「嗰個車伕眞靚仔！」 （眾笑）（鼓掌） 愛嘅魔力! 不過，去總結，我想講，幾百萬年前，我哋進化咗三個基本驅動器 性慾，浪漫愛情同對長期伴侶嘅依戀 呢啲電路巳深深地嵌入咗人類大腦入面 只要我哋呢樣物種生存落去，佢地都會生存落去 正如莎士比亞所謂嘅「這凡人的盤繞」 多謝。 （鼓掌）